(6 ސެޕްޓެމްބަރ 2020 އާ ގުޅޭ)\nފިޒާނާ ގޮވައިގެން ޔާދިންގެ ކޮޓަރިއަށްކަން އެ އަންނަނީ ލައިތަށް އެނގެއެވެ. އޭނާ ހަލުވިކޮށް ކޮޓަރިއަށް ވަދެފައި ނުކުމެގެން އައީ ކަރުދާސްކޮޅެއް ފަތްޖަހަމުންނެވެ. އެމީހުން އެލެވޭޓާއިން ނުކުންނަންވާއިރަށް ދޮރުމަތީ ލައިތު މަޑުކުރިއެވެ. ގިނައިރެއްނުވެ އެލެވޭޓާގެ ދޮރު ހުޅުވުމުން ޔާދިންއާއެކު ނުކުތް ފިޒާނާގެ އަތުގައި ލައިތުގެ އަތް ބީހިލިއެވެ. ދަނޑިވަޅު ބަލާ ފިޒާނާގެ އަތުގެ ތެރެއަށް ލައިތުގެ މުށުގައި އޮތް ކަރުދާސްކޮޅު ލައިފިއެވެ. އެކަން ހިނގިއިރު ވެސް ފިޒާނާގެ ހަރަކާތަކަށް، އެ މޫނުގައިވި އަސަރަކަށް ބަދަލެއް ނާދެއެވެ. އެހެންނަމަވެސް އެ ތުންފަތުގައިވި ހިނިތުންވުން ފުޅާވެލައިފިއެވެ. ވަކިން ބޮޑަށް ޔާދިންގެ އަތް ގާތްކޮށްލައި ބައްދާލިއެވެ. ހިތަށް ލިބުނު އުފަލަކުންނެވެ.\nޔާދިންއާއެކު ކޮޓަރިއަށް ވަދެވުމާއެކު ފިޒާނާ އެދުނީ ފާޚާނާއަށް ވަދެލަން ބޭނުންވާކަމެވެ. ޔާދިން އެނދުގައި އިށީނީއެވެ. ފިޒާނާ ހަލުވިކޮށް އައިސް ޕާހާނާއަށް ވަދެ ދޮރު ލައްޕާލިއެވެ. ދެން އަވަހަށް އޭނާގެ އަތުގެ ތެރެއަށް ލައިތު ލައިދިން ކަރުދާސްކޮޅު ބަލާލިއެވެ. އެ ކުޑަ ކަރުދާސްކޮޅަށް ބަލަން ހުރިއިރު ފިޒާނާއަށް އުފަލުން ރޮވެން އުޅެނީއޭ ހީވިއެވެ. އެ ކަރުދާސްކޮޅުގައި އޮތީ، ނޫކުލައިގެ ދެއްޔަކުން ފޯނު ނަންބަރެއް ލިޔެ އޭގެ ތިރީގައި ނަންބަރަށް ގުޅާލުމަށް އިނގިރާލި ބަހުން ލިޔެލާފައި ވެއެވެ. ޖަޒުބާތުތައް ހިތުގައި ފުންވެލީ ބޭއިޚްތިޔާރުގައެވެ. އެހިނދު ތިރީ ތުންފަތުގެ އެއްކޮޅުގައި ފިޒާނާއަށް ދަތްއަޅައިލެވުނެވެ. ދެން އަވަސްއަވަހަށް އެ ކަރުދާސްކޮޅު ފޮރުވުމަށް، އަތްދަބަހުގެ ތެރެއަށް ލާފައި ދެއަތް ދޮވެލިއެވެ.\nފާޚާނާއިން ފިޒާނާ ނުކުތްއިރު ވެސް ޔާދިން އިނީ އެނދުގައި އިށީން ގޮތަށެވެ. އޭނާ ކަމަކާ ވިސްނަނީ ކަހަލައެވެ. އެހެންނަމަވެސް ފިޒާނާ ފެނުމާއެކު އޭނާ ހިނިތުންވެލައިފިއެވެ. ހިތުގައި އަޅައިގެން އުޅޭ އެދުމެއް، އެތައް އަހަރެން ފަހުން ހަޤީޤަތަކަށް ވާން އުޅޭކަމުގެ އުންމީދު ފިޒާނާއަށް އާވެއްޖެއެވެ. އެހެންވެ ޔާދިންއާ ކުރިމަތިލެވުނީ ނުހަނު އުފާވެރި މޫނަކައިގެންނެވެ. ތުންފަތުން ހިނިތުންވުން ފަނޑުވުމެއްނުވާ ކަހަލައެވެ. މަޑުމަޑުން އޭނާގެ މަންޒިލު އަތުޖެހޭ ހިސާބަށް އަންނަނީކަން އެނގެއެވެ. ޔަގީނުން ވެސް އެ މަންޒިލް ދެން އޭނާއާ ދުރަށް ދާތަން ފެނުމުގެ ބަދަލުގައި، ދުވަހަކަށްވުރެ ދުވަހެއް ކައިރިކަން ވާނީ، ފިޒާނާގެ ހިތް ބުނަމުންދިޔައެވެ.\nކުއްލިއަކަށް ފިޒާނާގެ ޚިޔާލު ބަދަލުވާން ފެށިއެވެ. ޔާދިންއާއެކު ވަގުތު ހޭދަ ކުރުމަށްވުރެ ހިތުގައިވާ އެދުން ފުރިހަމަ ކުރުމަށް އޭނާގެ ނަފްސު އެދެން ފެށީއެވެ. އެ ކޮޓަރީގައި ޔާދިންގެ ކުރިމަތީގައި އިނުން ބޭކާރު ކަމަކަށްވީއެވެ. ދެއްކުންތެރިކަމުގައާއި އެކްޓުކުރުމުގައި ފިޒާނާ ކިތަންމެ ކުޅަދާނައަސް، ކަމަކަށް މާބޮޑަށް ހިތް ލެނބުމުން، އެ ލިބޭ ބޭގަރާރުކަމުގެ އަސަރުތައް މޫނުމަތިން އޮއްބައެއް ނުލެވުނެވެ.\n"ކީއްވެ އެއްޗެކޭ ނުބުނީ؟. ކައިވެނި އަވަސް ކުރެވޭނީ އޭރުން... ފިޒާ ބޭނުންވާގޮތް އެނގުނީމަ އަހަންނަށް ރާވަން އެނގޭނީ، މިބުނީނު ޚަރަދާމެދު ވިސްނާނޭކަމެއް ނެތޭ، ފިޒާ ބޭނުންވާ ތަރީޚެއް އޮތިއްޔާ ވެސް ބުނޭ..." ފިޒާނާ އިތުރު ކަމަކާ ވިސްނާހެން ޔާދިންއަށް ހީވިއެވެ. އޭނާގެ ސިކުނޑިއަށް ނަގައިގަނެވުނީ، ކައިވެނީގެ ޚަރަދުތަކާމެދު ފިޒާނާ ވިސްނަނީކަމުގައެވެ.\n"އެހާ އަވަސްއަރުވާނުލަން އަހަންނަށް ފެންނަނީ، އަހަރެންގެ ޕްރެޝާކުރުންތަކާ ހެދި ކައިވެނި އަވަސްކުރާކަށް ބޭނުމެއްނޫން، ހަމަޖެހިގެން ކައިވެނި ކުރަންވާނީ... ޔާދު ފެމެލީ ވެސް އަދި އޯކޭއެއްނޫން." ތަޅުމަށް ލޯ ހުއްޓާލައިގެން ގެއްލިފައި އިން މީހަކު ފަދައިން ފިޒާނާ ވާހަކަދެއްކިއެވެ.\n"މެރީ ކުރީމަ އެންމެން ވެސް ހަމައަކަށް އެޅިދާނެ. އޭރުން ފިޒާ ވެސް ވާނީ މި ފެމެލީގެ ކުއްޖަކަށް... އަވަސްއަރުވާލުމެއްނޫން މީ، އަހަރެން ރެޑީ މެރީކުރަން... ފިޒާއާއެކު ހަޔާތެއް ފެށުމަކީ އަހަރެން ދުށް ހުވަފެނެއް." ފިޒާނާގެ ވައަތު އަތްތިލަ ގެނެސް ޔާދިންގެ އަތުގެ ތެރެއަށް ލިއެވެ. އަދި ފިޒާނާގެ ދަތްދޮޅީގައި ހިފައި ޔާދިންއާ ދިމާއަށް އުފުލާލިއެވެ.\n"ހާދަ ފާޑަކަށޭ ތިއިންނަނީ؟. ކަމަކާ ހިތްހަމަނުޖެހުނީތަ؟." ޔާދިން އަހާލިއެވެ.\n"ކްރެބް ސޫޕް ބުއިމަ ކަންނޭނގެ، ބަނޑަށް ތަދުވަނީ... ވަރަށް އުނދަގޫވޭ..." ފިޒާނާ ވާހަކައެއް ހަދާލިއެވެ. ޔާދުންގެ އަތުގެ ތެރެއިން އަތް ނަގައި ބަނޑުގައި ފިރުމަން ފެށިއެވެ.\n"ދެން ކީއްވެ މިހުރިހާއިރު ނުބުނެ ތީނީ، ގެއަށްދާން ހިނގާ..." ޔާދިން ހަޤީޤަތުގައި ވެސް ކަންބޮޑުވިއެވެ.\n"ގިނައިން ފެން ބޮއިގެން މިރޭ ދެން ނިދާލީމަ، މޯނިންއަށް ރަނގަޅުވެދާނެ" ފަނޑު ހިނިތުންވުމެއް ފިޒާނާ ދިނީ ވޭނެއް ތަޙައްމުލުކުރާ މީހަކު ފަދައިންނެވެ.\nޔާދިން އެނދުން ތެދުވިއެވެ. ފިޒާނާއަށް އަތްދިއްކޮށްލުމާއެކު އެ އަތުގައި އެނާ ހިފައިފިއެވެ. ކޮޓަރިން ދެ ޒުވާނުން ނުކުތީ އެކުގައެވެ. ގެއިން ނުކުމެ ފިޒާނާގެ އެޕާޓްމެންޓާ ހަމައަށް ދެ ޒުވާނުން ވެސް އައީ ހިނގާލާފައެވެ. ފިޒާނާ ގާތު ވާގޮތް އިރުއިރުކޮޅުން ޔާދިން އަހާލައެވެ. އޭނާގެ ބަނޑުގައި ޔާދިން ފިރުމާ ވެސް ދިނެވެ. ބޭހެއް ގެނެސްދެންތޯ ވެސް އެއްސެވެ.\n"ފެންވަރާލައިގެން ނުކުމެ ނިދާނީ... ޔާދު ވެސް ދެން ނިދާލަން ދޭ." ފިޒާނާގެ ކޮޓަރީގައި އިން ޔާދިންއަށް ބުނެލިއެވެ. ފިޒާނާ ބޮލުގައި ހުޅިއެއް ޖަހާލައި ފާޚާނާއަށް ވަންނަން ބޭނުންވެފައި ހުރި މީހަކުހެން ދޮރުކައިރީ މަޑުކޮށްލައިގެން ހުއްޓެވެ. ޔާދިން ދާން ބޭނުންނުވެފައި އިން ކަހަލައެވެ. ނަމަވެސް މަޑުމަޑުން ތެދުވިއެވެ. ފިޒާނާގެ ގާތުގައި ހުއްޓިލައި އޭނާގެ މޫނުގައި ދެއަތުން ހިފަހައްޓާލިއެވެ.\n"މާ ގޯސް ވަންޏާ އަހަންނަށް ގުޅާތި އިނގޭ." ޔާދިން ބުންޏެވެ. އޭނާގެ ދެއަތުގެ ތެރެއިން ފިޒާނާ ބޯޖަހާލިއެވެ. އެއާއެކު ޔާދިން ގާތްވެލައި ފިޒާނާގެ ތުންފަތުގައި ބޮސްދީފިއެވެ.\n"އައި ލަވް ޔޫ... ގުޑްނައިޓް." ޔާދިން ބުނެލިއެވެ.\n"ގުޑްނައިޓް..." ދެއަތް އުރާލުމާއެކު ފިޒާނާ ބުނެލިއެވެ. ކޮޓަރިން ޔާދިން ނުކުމެގެން ދަންދެން އޭނާ އެގޮތުގައި ހުރީއެވެ. އޭނާ ގުޑައިލީ އެޕާޓްމެންޓްގެ ދޮރު ލެއްޕުނު އަޑު އިވުނީމައެވެ. އެހާތަނުން ޔާދިން ދިޔައީކަން ފިޒާނާއަށް ޔަގީންވީއެވެ.\nދުވަމުން އައިސް ދޮރު ހުރީ ތަޅުލެވިފަތޯ ފިޒާނާ ޔަގީންކުރިއެވެ. ދެން ބެލްކަންޏަށް ނުކުމެ ޔާދިން ފެނޭތޯ ހުއްޓެވެ. ގިނައިރެއްނުވެ ޖެހިގެން ހުރި މަހަލްއަށް، މަޑު ހިނގުމެއްގައި ގޮސް ޔާދިން ވަންނާތީ ފެނިއްޖެއެވެ. ތުންފަތަށް ވެރި ހިނިތުންވުމާއެކު ފިޒާނާ އެތެރެއަށް ވަނީއެވެ. ކޮޓަރީގައި ބޭއްވި އަތް ދަބަހުގެ ތެރެއިން ކަރުދާސްކޮޅު ނެގިއެވެ. އަނެއްއަތުން ފޯނު ހިފާލައިގެން ކޮޓަރިން ނުކުމެ ސޯފާއަށް ވެއްޓިގަތެވެ. ރަކި ގޮތަކަށް ހީނލާފައި ތުންފަތް ބައްދާލިއެވެ. ކަރުދާހުގައިވީ ނަންބަރު ފޯނުގައި ޖަހާލުމާއެކު ވަގުތުން ގުޅައިފިއެވެ. ފޯނުގެ އަނެއްކޮޅުން ހެލޯއޭ ބުނެލި އަޑު އިވިފައި ފިޒާނާގެ ހަށިގަނޑުގައިވި ހުރިހާ އިސްތަށްޓެއް ކޮޅަށް ޖެހި ހަރުކަށިވީހެން ހީވިއެވެ. ފޯނު ހިފަހައްޓައިގެން ހުރި އަތުގެ ކުޑަހުޅުގައި ވައަތުގައި ކަރުދާސްކޮޅާއެކު އޭނާއަށް ހިފަހައްޓާލެވުނެވެ. ހީބިހީގެ އަސަރު ފިލުވާލުމަށް އަތުގައި އަތްހާކާލިއެވެ. އަދި މަޑުމަޑުން ހެލޯއޭ ބުނެލައިފިއެވެ.\n"ފިޒާ... ކިހިނެއްވީ؟. ޤަބޫލުނުކުރެވެނީތަ؟." ލައިތު ވާހަކަދެއްކިއެވެ.\n"ކިހިނެއް ޤަބޫލުކުރެވޭނީ، އަހަންނާ ދިމާއަށް ބަލާލަން ވެސް ބޭނުންވެފައި ހުރި އިންސާނެއްތީ." ފިޒާނާ ބުންޏެވެ.\n"އަހަރެން ވާހަކަދެއްކީމަ އުފަލެއްނުވޭތަ؟. އެހެންވިއްޔާ ބާއްވަނީ؟."\n"އުފާވޭ... އެކަމަކު ޤަބޫލުކުރަން އުނދަގޫވީ، ލައިތުގެ ޚިޔާލު ބަދަލުވީތަ؟. ކިހިނެއް؟. ނޫނީ މީ ކުރާ ސަމާސާއެއްތަ؟." ފިޒާނާއަށް އެއްވެސް ކަމެއް ޔަގީނެއްނުވެއެވެ.\n"ނޭނގެ... ހީވަނީ ހުވަފެނެއްހެން، ހަޤީޤަތަށް ވާން ބޭނުންވާ، އެކަމަކު މިހާތަނަށް ވެސް ނުވާނޭކަން އެނގިފައި އޮތް ހުވަފެނެއް ތީ." ފިޒާނާގެ ދުލުން ނުކުތީ ސީދާ ހިތުގެ އަޑެވެ. ލައިތުގެ ހުނުމުގެ އަޑު އިވިލިއެވެ. އެހިނދު މޭގައި އަތްއަޅައި ފިޒާނާއަށް އޮބާލެވުނެވެ. ދޫހާކާލި ތިރީތުންފަތް ގެނެސް މަތީދަތްތަކުގެ ދަށުގައި ހިފަހައްޓާ ބާރުކޮށްލައިފިއެވެ.\n"ދަތުރުގައި ފެނުނާ ކައިރިން އަދި އަހަރެމެން ބައްދަލެއްނުވޭ، އަހަންނަށް ފިޒާ ފާހަގަވީ ދަތުރުގެ ތެރެއިން... ބުނަންތަ؟، ފިޒާ އަސްލު ވެސް ވަރަށް ރީތި. އެކަމަކު ކީއްކުރާނީ ދޯ. މިހެން ވާހަކަދައްކާކަށް ނުވާނެ، ތީ މިހާރު މީހެއްގެ ވާން އުޅޭ އަންހެނުން." ލައިތު ބުންޏެވެ.\n"އަނތްބަކަށް އަދި ނުވޭ، ލައިތު ވެސް ތިއުޅެނީ ފާޑެއްގެ ކަމެއް ކޮށްގެންނު، ހަމަ އެއަންހެންކުއްޖާ ކަމުގޮސްގެންތަ؟."\n"ފިޒާގެ ނަން ނޫން ނަމެއް އަހަރެން ދުލުން ކިޔަން ނުޖައްސަބަލަ... އަހަރެން ހީކުރީ މާދަމާ ކަމަށް ގުޅާނީ، މިރޭ ޔާދިންއާ ހެދި ވަގުތެއްނުވާނެކަމަށް." ލައިތުއަށް ޔާދިން ގެއަށް އައިކަން އެނގިހުރެ ވެސް ބުނެލިއެވެ.\n"އަހަރެމެން މާގިނައިރަކު މީޓެއްނުކުރަން، ގޭގަ މިހުރީ... ލައިތު އަންނަންވީނު. އާދެވޭނެތަ؟..." ފިޒާނާގެ އެދުން ހާމަކުރިއެވެ.\n"ކީއްކުރަންށޯ ދާންވީ؟." ލައިތު މާނޫން ގޮތަކަށް އަހާލިއެވެ.\n"ދެން ހަމަ ފެނިލަން... އެކަކުއަނެކަކަށް... ލައިތު ބިރުގަންނަނީތަ؟، އަހަރެން ކަމެއްނުކުރާނަމޭ..." ފިޒާނާ ލާނެތްވެލިއެވެ.\n"ބިރެއްނުގަނޭ... މިގަޑީގައި ގޮސްގެން ހަމައެކަނި ފެނިލުމަކުން ނުފުދިދާނޭތީވެ." ލައިތު ބުންޏެވެ. ފިޒާނާއަށް ހީނގަނެވުނެވެ. ލައިތުގެ ލާނެތް ސަމާސާ ކުރުމަކީ ފިޒާނާއަށް މުޅިން އާކަންކަމެވެ.\n"ފެނުނީމަ ބޭނުންވާނެ، ބޭނުންވީމަ ޔަގީން އަތް ވެސް ލެވޭނެކަން... ލައިތުއަށް މަޑުމަޑުން ހުރެވޭނެތަ؟."\n"ތިހެންވެގެންނޭ ދާން އެއްބަސްނުވީ. ގުޅާލި ފުރަތަމަ ރޭ އަދި ބައްދަލުނުވެގެން އުޅޭކަށް ނުވެއެއްނު..." ލައިތު ބުންޏެވެ.\nކަންފަތަށް ޖަހާލާފައިވި ބްލޫޓޫތް އިން ވާހަކަދައްކަން އިން ލައިތުގެ ފައިކައިރީ ފިޒާނާއަށް ގުޅާފައި އޮތް ފޯނު ބާއްވާލަފައި އޮތެވެ. އޭރު ފޯނުން އެމީހުންގެ ކޯލު ރިކޯޑުކުރެވެމުންދިޔައެވެ. ދެއަތުން ހިފަހައްޓާލައިގެން އިން އައިފޯނުން ދަތުރުގައި ކެންޒާއާއެކު ނަގާފައި ހުރި ފޮޓޯތައް ލައިތު ބަލަން އިނީ އެ ކޯލުގައި އިނދެއެވެ. އެގޮތުގައި ދަންވަރު އެކެއް ޖަހަންދެން އޭނާ އިނެވެ. ފޯނުކޯލު ކަނޑާލީ ލައިތުއެވެ. ނިދިނަގާލަން ބޭނުންނުވާތީއެވެ.\nއެނދުގައި ދެއަތަށް ފުރޮޅި ފުރޮޅި މުޅި ރޭ ހޭދަވެގެން ދިޔައީ ކިހިނެއްކަން ފިޒާނާއަށް ނޭނގެއެވެ. ހިނިތުންވެ އޮވެ ދޭތެރެއަކުން އަޑުވީއްލާ ހީނގަނެއެވެ. ބާލީސް މޫނުގައި އަޅައި ހަޅޭލަވައިގަނެއެވެ. ދެން އަނެއްކާ ވެސް ހީނގަނެދާނެއެވެ. ހަތަރެސްފައި މައްޗަށް ނަގައި މީހާ ތެޅިގަނެއެވެ. ލިބިގެން އުޅޭ އުފާވެރިކަމެއްގެ ބޮޑުކަމުން ފިޒާނާއަށް އެނދުގައި އޮންނާނޭ ގޮތެއް ވެސް ނޭނގިގެން އުޅޭ ކަހަލައެވެ. ޚިޔާލުތަކުގައިވި ލައިތުގެ ސޫރަ، އޭނާގެ ހިތް އެދޭހާ ގޮތަކަށް ލެނބޭތަން ބަލަމުންދިޔައެވެ. އެ ޚިޔާލުތަކުން އޭނާ އުފާ ހޯދަމުންދިޔައެވެ. ކުއްލިއަކަށް ލައިތުއާ ބައްދަލުކުރާ ހިތް އޭނާ ކެތްމަދުވެއްޖެއެވެ.\nހެނދުނު އޮފީހަށް ވަދެވުމާއެކު ލައިތުގެ ފަހަތުން އާރިކު އައިސް އެތަނަށް ވަނެވެ. ދުވަހުގެ މަސައްކަތްތައް ރޭވިފައި އޮތް ގޮތުގެ ތާވަލު ލައިތުއަށް ހަނދާންކޮށްދޭން އޭނާ ފެށިއެވެ. އާރިކަށް ދޭން ހުރި އިރުޝާދެއްވިއްޔާ ދީފައި ދެން ގޮވާލި ގޮތުން ލައިތު އެ އުޅެނީ ރަސްމީ ވާހަކައެއް ބުނާކަށްނޫންކަން އާރިކު ވެސް ދެނެގަތެވެ.\n"ގިފްޓެއް ހޯދަން އެބަޖެހޭ..." ލައިތު ބުނެލިއެވެ. ވަގުތުން އާރިކު ނަގައިގަތެވެ. އަންހެންކުއްޖަކަށް ލައިތު ހަދިޔާއެއް ދޭން އުޅެނީކަމެވެ. އެއާއެކު އާރިކުގެ ސިކުނޑިއަށް އައި ނަމަކީ ހިރާއެވެ. އޮފީހަށް އޭނާ ނާންނަތާ އެތައް މަހެއް ވެއްޖެއެވެ. މައްސަލަ ބަލަން ތިބީ ލައިތުއާއި އަސަދުއެވެ. ހިރާއަކީ އެމީހުންގެ ޢާއިލާ ކުއްޖެކެވެ. އަނެއްކޮޅުން އޮފީހުގެ ޒިންމާދާރު މަޤާމެއް އަދާކުރާ މުވައްޒަފެއްނޫނެވެ. ހިރާއާއި ލައިތުއާ ދެމެދު ކޮންމެވެސް ކަހަލަ ހަމަނުޖެހުމެއް އުޅޭހެން އާރިކަށް ވެސް އޮތީ ހީވެފައެވެ. އެހެންވެ އޭނާއަށް ވިސްނުނީ، ހިރާއާ ސުލްހަވާން ލައިތު ގަސްދުކުރަނީ ކަމުގައެވެ. އަގުބޮޑެތި ހަދިޔާ އޭނާ ލައްވާ ލައިތު ގަނުވާފައި ހުރީ ހިރާއަށް އެ ތަކެތި ދިނުމަށެވެ.\nލައިތު ގެންގުޅޭ އިތުރު ފޯނު ކޮންމެ ގަޑިއިރަކުން އެލާމް އަޅައެވެ. އެލާމް އަޅާލުމާއެކު އޭނާ ފޯނު ނަގައި އެލާމް ކަނޑާލާފައި ދެން އަވަހަށް ފިޒާނާގެ ފޯނަށް މެސެޖުކޮށްލައެވެ. ފޮނުވަނީ ގޫގުލް ކޮށްލާފައި ހޯދާލާ ލޯބީގެ މެސެޖުގެ ކޮޕީ ޕޭސްޓެވެ. ދެން އަނެއްކާ ވެސް މަސައްކަތަށް އޭނާ އެނބުރެއެވެ. މެންދުރުވެގެން އައިރު ލައިތު ފޯނުގައި ހުރީ އޮފީހުގެ ބިއްލޫރި ބިތްކައިރީގައެވެ. ބްލައިންޑްސް ތަކުގެ ދޭތެރެއިން ތިރިން ފެންނަން އޮތް މަގުމައްޗަށް ނަޒަރު ހުއްޓާލައިގެންނެވެ. އެއްވަރަކަށް ހިނިއައިސްފައި ހުރެ ދޭތެރެއަކުން ލޯބިވާކަން ލައިތު ހާމަކުރެއެވެ. ބަނޑުހައިވެއްޖެކަމާއި އޭނާއަށް ކާއެއްޗެއް ތައްޔާރުކޮށްގެން އޮފީހަށް އައިސްދޭން އެމީހަކު ގާތުގައި އެދެމުންދިޔައެވެ. އޮފީހުގެ މާޙައުލުގައި ފެންނަ ސީރިއަސް ހަރުކަށި ލައިތު، އެ ފޯނުކޯލުގައި ހުރި ލައިތުއާ ނުބައްދަލެވެ.\nފިޒާނާގެ ބަސްތައް ކެންޒާގެ ހިތާއި ސިކުނޑީގައި ކަނޑާނެގެމުންދިޔައެވެ. އަލުން އާހިތްވަރެއް ލިބުނެވެ. މީހާރަށްވުރެ ބޮޑަށް މަސައްކަތްކުރަން އޭނާ ނިންމިއެވެ. ކަސްރަތުކުރަމުން، ކެއުމަށް ބަދަލު ގެނައި ނަމަވެސް، ދޭތެރެއަކުން ޗޮކުލެޓު ކެވޭލެއް މަދެއްނޫނެވެ. އެހެންވެ މުޅިން ފޮނި އެއްޗިއްސާ ދުރަށްދާން ކެންޒާ ނިންމިއެވެ. ފޯނުގައި ހުރިހާ ޕްލޭނެއް އޭނާ ލިޔަމުންދިޔައެވެ. ތިންމަހުގެ ތެރޭގައި ހަށިގަނޑަށް އައި ބަދަލުތައް ފޯނުން ފެންނަން ހުއްޓެވެ. ފުރަތަމަ މަހުގައި ބަރުދަން ލުއިވިހާ އަވަހަށް މިހާރު ލުޔެއްނުވެއެވެ. އެކަމާ ކެންޒާ ވިސްނިއެވެ. އޭނާއަށް ބުރަވެ، ތަދުވާން ފަށައިފިނަމަ ލައިތު ދޫދޭކަން ކެންޒާއަށް އެނގެއެވެ. ހަރުކަށިވާން ލައިތަށް ނުކެރެނީ ކީއްވެކަން ވެސް ކެންޒާއަށް ވިސްނެވެ.\nރޭގަނޑުގެ ކެއުން ތައްޔާރުކުރެވުމުން ލައިރާއާ ބައްދަލުކުރަން ކެންޒާ ދިޔައެވެ. ލައިރާ އުޅޭ އެޕާޓްމެންޓަށް ވަދެވުމުން ކެންޒާ އެދުނީ ޖިނާނާ ބައްދަލުވާނޭ ގޮތް ހަދައިދިނުމަށެވެ. ލައިރާ ސުވާލުކުރުމުން ކެންޒާ ރާވާފައި އޮތް ގޮތް ކިޔާދީފިއެވެ. އޭނާ ހުރީ އެހީތެރިކަން ފޯރުކޮށްދޭން ތައްޔާރަށެވެ. ވަގުތުން ޖިނާނަށް ގުޅިއެވެ. ކެންޒާ ބުނީމާ ޖިނާނު ނުކޮށްދޭނެހެން ހީވިޔަސް ކަންތައްވީ އެހެނެއްނޫނެވެ. ގޮންޖެހުމެއްހެން ހީވާ ކޮންކަމެއް ޖިނާނު ކުރަން ބޭނުންވާނެއެވެ. އޭނާގެ ކުޅަދާނަކަން ދައްކާލުމަށެވެ. އެހެންވެ ކެންޒާ ހިއްކާލުންވީ އޭނާ ކުރަން ބޭނުންވި ކަމަކަށެވެ. އޭނާ ދާ ޖިމްއިން ކެންޒާއަށް ޕްރައިވެޓްކޮށް ކުލާސް ނަގައިދޭން ޖިނާނު އެއްބަސްވިއެވެ. އެހިނދު ލައިރާ އަމުރުކުރީ ކެންޒާ އަތުން ޖިމްގެ ފައިސާ ނަގައިގެން ނުވާނެ ކަމުގައެވެ.\nމަރިއްޔާއާ ބަދިގެއިން ނުކުތް ލައިތުއާ ބައްދަލުވިއެވެ. އޭރު ކެންޒާއަށް ގުޅަން އޭނާ ހުރީ ފޯނު އަތަށް ލައިގެންނެވެ. ކެންޒާ ދުށީންތޯ އަހާލަންވާއިރު ލައިރާ ގާތަށް ގޮހޭވީ މަރިއްޔާ ބުނެލިއެވެ. ލައިތުއަށް ލައިރާގެ އެޕާޓްމެންޓަށް ވަދެވުނުއިރު އެތަނުގައި ބޮޑު ސައްލާއެއް ހިނގަނީއެވެ. ސެހްރާނާއި ޖިނާނުގެ އިތުރުން ލައިރާ ވެސް އިނީ ނިކަން ފޯރި އަރާފައެވެ. ލައިރާގެ ގާތުގައި ހެވިފައި ކެންޒާ އިނެވެ.\n"ކެން..." ލައިތު ގޮވާލިއެވެ. ނަމަވެސް ކުރިއަށް ފިޔަވަޅެއް އެޅިތަނާ އޭނާއަށް ފޯނެއް އަތުވެއްޖެއެވެ. ގުޅީ ފިޒާކަން އެނގުމުން ކޯލަށް ޖަވާބުދިނެވެ.\n"ފަހުން ގުޅާލަންތަ؟. އާން.... ފެމެލީއާއެކު... ގުޅާނަމޭ، ހަނދާނެއްނުނެތޭނެ، ފަހުން ބަލާނަން، އިރުކޮޅަކުން..."\nލައިތު ފޯނުން ވާހަކަދައްކާތަން ބަލަން އެންމެން ތިބިއިރު ސެހްރާނާއި ޖިނާނުގެ މޫނުން ހައިރާންކަން ފާޅުވިއެވެ. އެ ދެމީހުންނަށް ކެންޒާއަށް ބަލާލެވުނީ އެއްފަހަރާއެވެ. ސެހްރާނަށް ވަގުތުން ތެދުވިއެވެ. އޭނާ އައިސް ލައިތުގެ އަތުން ފޯނު އަތުލިއެވެ. އެއަށްވުރެ އަވަހަށް ސެހްރާނުގެ އަތުން ލައިތު ފޯނު ޖަހައިގެންފިއެވެ. ލައިތުގެ މުލައްދަނޑީގައި ސެހްރާނު ހިފީ ދެނެވެ. ލައިރާގެ އެޕާޓްމެންޓުން ބޭރަށް ސެހްރާނު އޭނާ ނެރުނެވެ.\n"ޔޫ އާ ޗީޓިން އޮން ހާ؟." ސެހްރާނު ހުރީ ހިތްހަމަނުޖެހިފައެވެ.\n"ވަޓް..." ލައިތު ބުނެލިއެވެ.\n"ލައިތު، އިފް ޔޫ އާ ނޮޓް ހެޕީ ވިތް ހާ، ޖަސްޓް ލެޓް ހާ ގޯ... އެއްވެސް އަންހެންކުއްޖަކަށް ތިހެން އޮޅުވާލާކަށް ނުވާނެ، ފޯނުން ލައިތު ވާހަކަދެއްކި ގޮތުންނޭ އަހަންނަށް އެނގެނީ އެއީ އަންހެންކުއްޖެއްކަން... އަހަރެން ހިތަށް ވެސް ނާރާ... ކުޑަކޮށް ވެސް ހިޔެއްނުކުރަން... ލައިތުގެ ތިކަހަލަ ވިޔާނުދާ ވިސްނުމެއް ހުރެދާނޭ." ސެހްރާނަށް ރުޅިއާދެވުނު ނަމަވެސް އޭނާ ވާހަކަދެއްކީ މަޑުންނެވެ. ލައިތަށްވުރެ އުމުރުން ދޮށީވުމުން، ބޭބެއަކު ކޮއްކޮއަށް ރަނގަޅުގޮތް ބުނެދޭން ބޭނުންވާ ފަދައިންނެވެ.\nލައިތު ގޮވައިގެން ސެހްރާނު ނުކުތް ގޮތް ފެނުމުން ކެންޒާ ކަންބޮޑުވިއެވެ. ލައިރާ އޭނާގެ ފައިގައި އަތްޖައްސާލި ނަމަވެސް މަޑުން އިނުން ކެންޒާއަށް ފަސޭހައެއް ނުވިއެވެ. ކިހިނެއްތޯވީ ކެންޒާ އެހުމުން އެ ސުވާލަށް ޖިނާނު ޖަވާބުދޭން ފަސްޖެހުނެވެ. އޭނާގެ މޫނުން ފެންނަނީ ކަމަކާ ގަޔާނުވެފައި އިންހެނެވެ.\n"އަންނާނަން ބަލާލައިފަ..." ކެންޒާ ތެދުވިއެވެ.\n"ކެން މަޑުކުރޭ." ޖިނާނު ވެސް ތެދުވަމުން ނިކަން އަވަހަށް ބުނެލިއެވެ.\n"ހީ އިޒް އަ ޖާކް..." ޖިނާނު ބުނެލިއެވެ. އޭނާއަށް ވެސް ވީ ސެހްރާނަށް ވީގޮތެވެ. ލައިތު ކެންޒާއާ ރައްޓެހިވެގެން އުޅެމުން އެހެން އަންހެންކުއްޖަކާ ގުޅުމެއް ބާއްވަނީކަން އެނގުނީއެވެ.\n"ނާނު..." ލައިރާ ގޮވާލިއެވެ. ބުނަން ބޭނުންވެފައި ހުރި އެއްޗެހި ބުނެވިދާނެތީ ޖިނާނު ތުންފިއްތާލީއެވެ. ދެން އަލުން ސޯފާގައި އިށީނދެއްޖެއެވެ.\n"ކެން، ސެހްރާނު ވާހަކައެއް ބުނަން ބޭނުންވީހެން ހީވަނީ... އަހަރެން އޭނާއާ ފަހުން ވާހަކަދައްކާނަން، އެމީހުން ދެއްކި ވާހަކައެއް ސެހެރް ކިޔާދޭނެ." ކަންތައްވީ ގޮތް ނަގައިގަންނަން ކެންޒާއަށް ނޭނގުނަސް ލައިރާއަށް ފަހުމްވިއެވެ.\nސެހްރާނުގެ އަތް ފޮޅުވާލުމަށްފަހު ލައިތު އަލުން އެޕާޓްމެންޓަށް ވަދެއްޖެއެވެ. ނިތްކުރީގައި ފިރުމާލަމުން ސެހްރާނަށް ދެފަރާތަށް ބޯހޫރާލެވުނެވެ. އެނބުރި އޭނާ ވެސް ވަންނަން އުޅުނު ހިނދު ޖިނާނު ނުކުންނަން އައެވެ. ފަހަތުން ދޮރު ކައިރިކޮށްލުމާއެކު ޖިނާނު ސުވާލުކުރިއެވެ. ކެންޒާއާމެދު ލައިތު ސީރިއަސް ނޫނީތޯ އޭނާ އެއްސެވެ. ސެހްރާނު ދެފަރާތަށް ބޯހޫރާލި ގޮތުން ޖިނާނު އަޖައިބުވިއެވެ. ލައިތު ކަމެއް ކުރާނަމަ ސެހްރާނަށް ނޭނގިއެއް ނޯންނާނޭ ޖިނާނު އަބަދުވެސް ހީކުރެއެވެ.\n"އަހަރެމެން އެނގޭކަމަށް ހަދައިގެން ނުވާނެ، އެކަމަކު ދެން... ކެންއާ ފޭސްކުރާނީ ކިހިނެއް... އަހަންނަށް އެނގޭއިރު ނުބުނެ ހުންނަންވީމަ، އައި ފީލް ގިލްޓީ." ބޯކަހާލަމުން ޖިނާނު ބުންޏެވެ.\nދެ ޒުވާނުން އެނބުރި އެޕާޓްމެންޓަށް ވަނުމާއެކު ލައިތު ވާހަކަދެއްކިއެވެ. ޖިނާނުއާއެކު ޖިމްއަށް ކެންޒާ ގެންގޮސްގެން ނުވާނޭ އޭނާ ބުންޏެވެ. ކެންޒާ ޓްރެއިން ކުރާނީ އޭނާ ކަމުގައި ބުންޏެވެ. އެހިނދު ލައިރާ އިނދެފައި އަޑުގަދަ ކޮށްލިއެވެ. ޖެލަސްވެގެން ނޫޅޭށޭ އޭނާ ބުންޏެވެ. ކެންޒާ ކައިރީ ޖިނާނު ނޫން އިތުރު ބަޔަކު ނޫޅޭނޭ ލައިރާ ބުންޏެވެ. ޖިނާނުއަށް ބޯކަހާލެވުނެވެ. މިވާގޮތެއް އޭނާއަކަށް ނޭނގުނެވެ. ކެންޒާއާ މެދު ލައިތު ސީރިއަސް ނަމަ ދެން އޭނާ އެހެން އަންހެންކުއްޖަކާ ގުޅުން ބާއްވަންވީ ކޮންބޭނުމަކު ހެއްޔެވެ.


Eh ura ehgai dhe kandi ahves ovevidhaane eve\nއެއް އުރަޔެއްގައި ދެކަނޑިއަށްވެސް އޮވެވިދާނެއެވެ!\n-3months ago3- މުއައްލިމް އިބްރާހިމް\nރާއްޖެއަކީ ދުނިޔޭގެ ނިސްބަތުން ބަލާއިރުގައި، އާބާދީގެ ގޮތުން މީސްކޮޅު މަދު ގައުމެކެވެ. ރާއްޖޭގެ ގިނަ ރަށްރަށުގައި ކޮންމެވެސް ގޮތަކުން އެކަކު އަނެކަކު ދަންނާނެއެވެ. އަވަށްޓެރިކަމުންނެވެ. ލޭގެ ގުޅުމުންނެވެ. ކައިވެނީގެ ގުޅުމުންނެވެ. މުޖުތަމައުގެ މީސްކޮޅު މަދުވުމާއި އެކު ދިވެހިންނަކީ ޒަމާނުއްސުރެ އެކުވެރި، އެއްބައިވަންތަ ބައެކެވެ.\nއެެހެނަސް ފަހަކަށްއައިސް މި އެއްބައިވަންތަކަމަށް ވަނީ ބުރޫއަރާފައެވެ. އެކުވެރިންނަކީ ނެތްބަޔަކަށް ހަދައި، އާއިލީ ގުޅުންތަކަކީ ގެއްލިދާން މައްސަަލައެއް ނެތް އެއްޗަކަށް މިވަނީ ވެފައެވެ. މިކަމުގެ ސަބަބަކަށް ވެފައިވަނީ ވާދަވެރި ސިޔާސީ ނިޒާމެވެ. ހަގީގަތުގައި މިއީ އެ ނިޒާމުގެ ކުށެއްވެސް ނޫނެވެ. މިއީ އެ ނިޒާމުގެ މަސްތުގައި ޣަރަގުވަމުންދާ މަދު ބަޔެއްގެ ކުށެވެ.\nރާއްޖޭގެ ގިނަ އާއިލާތަކަށް ބަލާލާއިރު، ސިޔާސީ ގޮތުން ހަތުރުވެރިން ތިބުމަކީ ވަރަށް ގާތް ކަމެކެވެ. ސިޔާސީ ގޮތުން ވިސްނުން ތަފާތު ކަމުގައިވިޔަސް، ގިނަ ދިވެހިންނަކީ އާއިލީ ކަންކަމުގައި ނިކަން ގުޅި ލާމެހިގެން އުޅޭ ބައެކެވެ. ރާއްޖޭގެ މަތީ ފަންތީގެ ސިޔާސީ އާއިލާތަކުންވެސް ގިނަ ފަހަރަށް މިކަން ފެންނަކަމީ ފާހަގަކޮށްލެވޭ ކަމެކެވެ.\nދާާދިފަހުން މިފަދަ ސިޔާސީ ހަތުރުވެރިކަން ހިމެނޭ އާއިލާއެއްގެ ވާހަކަ ސޯޝަލް މީޑިޔާގައި ފެންމަތިވެއްޖެއެވެ. ޕީޕީއެމްގެ ކުރީގެ ކައުންސިލް މެންބަރ އަދި މަޝްހޫރު ވިޔަފާރިވެރިޔާ ޒާހިދު ރަމީޒު އަދި އެމްޑީޕީގެ ޕީޖީ ލީޑަރ މުހައްމަދު އަސްލަމަކީ އާއިލީ ގޮތުން ގުޅިފައިވާ ދެފަރާތެކެވެ.\nނިއުޕޯޓްގެ ތަންތަން ހުސްކުރުމަށް ސަރުކާރުން ކުރި އަމުރާއި އެއްގޮތަށް އެތަންތަން ހުސްނުވެގެން އުޅޭ ވާހަކަ ސޯޝަލް މީޑިޔާގައި ވަރަށް ބޮޑަށް ދެކެވެމުންދިޔައެވެ. އެގޮތުން އެއްބަޔަކު ބުނަމުންދިޔައީ އެތަން ހުސްވެގެން ނޫޅެނީ އަސްލަމްގެ ނުފޫޒުންކަމަށާއި، އަސްލަމަކީ އެހެންކަމުން މަޖިލީހުގެ ރައީސަށްވުން ގާބިލް ފަރާތެއް ނޫންކަމަށެވެ.\nއެކަމަކު އަސްލަމަކީ ޒާހިދުއާއި އާއިލީ ގުޅުންވިޔަސް ސިޔާސީ ގޮތުން ދިމާ އިިދިކޮޅު ޚިޔާލުގެ ފަރާތެކެވެ. އަސްލަމަކީ ޒާހިދު އެންމެ ރުޅިއަންނަ ޕާޓީގެ އިސްފަރާތެކެވެ. އަސްލަމަކީ ޒާހިދު އެބަޔަކަށް ފާޑުކިޔާ އެމްޑީޕީގެ މަޖިލިސް މެންބަރުންގެ ތެރޭގައި ހިމެނޭ ފަރާތެކެވެ. ޒާހިދު އެމްޑީޕީއަށް ފާޑުކީ އެއްވެސް ފަހަރަކު އާންމުކޮށް އަސްލަމް އެ ފާޑުކިޔުމުން އިސްތިސްނާކޮށްފައި ނުވެއެވެ.\nރާއްޖޭގެ އެހެނިހެން ސިޔާސީ އާއިލާތަކުގައި އިދިކޮޅު ފިކުރުތަކުގެ މީހުން ތިއްބަސް މަައްސަލައަކަށް ނުވެއެވެ. އެކަކު އަނެކަކަށް ގޯސްކަންކަމުގައި އެހީތެރިވެދޭކަމަކަށް ނުވެއެވެ. އާއިލާގެ ގުޅުމާއި ސިޔާސީ ގުުޅުމަކީ މުޅިން ތަފާތު ދެކަމަކަށް ވާތީއެވެ. އެކަމަކު އަސްލަމާއި ޒާހިދު ވީމާއި، ތެލާއި ފެނާއިވެސް އެއްކުރަންވީއެވެ.\nއަސްލަމާއި ދިމާލަށް ބާރުގެ ނުފޫޒު ބޭނުންކުރާ ކަމުގެ ތުހުމަތުތައް ކުރެވުނު އިރު، އިއްޔެ ރޭ ޒާހިދު ނެރުނު ބަޔާނަކުން އެފަދަ ބައެއް ފަރާތްތަކުގެ ވާހަކަތައް ވަނީ މަދުވެފައެވެ.\nއޭނާ ބުނީ ނިއުޕޯޓާއި އަސްލަމާއި ދެމެދު ވިޔަފާރީގެ އެއްވެސް ގުޅުމެއް ނޯންނާނެކަމަށާއި އޮތްހާވެސް ގުޅުމަކީ އާއިލީ ގުުޅުމެއް ކަމަށެވެ. އަދި ދެފަރާތުގެ ސިޔާސީ ވިސްނުން ތަފާތުކަމުގައިވިޔަސް، އެކަމުގެ ސަބަބުން އާއިލީ ގުޅުންތަކަށް އެއްވެސް ނުރަނގަޅު ނުފޫޒެއް ނުފޯރާކަމަށް ޒާހިދު ފާހަަގަކުރިއެވެ. ޒާހިދު ބުނީ އޭނާ ދެކޭ ގޮތުގައި ނިއުޕޯޓުގެ ކަންކަމުގެ ތެރެއަށް އަސްލަމް ވައްދަމުންދަނީ މަޖިލީހުގެ ރައީސްގެ މަގާމަށް އަސްލަމް އިންތިޚާބުވުމުގެ ފުރުސަތު ހަނިކުރުމުގެ މަގުސަދުގައެވެ.\nޒާހިދު އިތުރަށްވަނީ ނިއުޕޯޓްގެ ތަންތަން މިހާރުވެސް ހިންގަމުންދަނީ ސިވިލް ކޯޓުން ހުކުމްކޮށްގެން ލިބުނު ހުއްދައާއި އެއްކޮށްކަމަށް ފާހަަގަކޮށް، މިހާތަނަށް ހުކުމް ނުކުރާ ހަމައެކަނި މައްސަލައަކީ ބްރިޖް ޕްލެޓްފޯމްގެ މައްސަލަކަމަށް ބުނެފައެވެ.\nޒާހިދާއި އަސްލަމް ވީމައި، އެއްއުރައެއްގައި ދެކަނޑިއަށްވެސް ނޯވެވެނީއެވެ. އެހެން ފަރާތްތައް ނަމަ އެކަންވެސް ވަނީއެވެ. ޒާހިދާއި އަސްލަމްގެ އާއިލީ ގުުޅުމުގެ ވާހަކަ މީގެ ކުރިން ދެއްކި ފަރާތެއް ނުވެސް ނެތެވެ. މައްސަލައަކީ އަސްލަމް މަޖިލީހުގެ ރައީސަށް ވުންތޯއެވެ؟ ނުވަަތަ މައްސަލައަކީ އާއިލީ ގުުޅުމުން ކަންކަމަށް ނުރަނގަޅު ނުފޫޒު ފޯރުންތޯއެވެ؟\nލުތުފީގެ ވާހަކަ ދައްކަން ޖެހެނީ ކީއްވެ؟ 1 1 week ago\nއެފްއައިޔޫގެ ވެރިން ރައްޔިތުންނަށް ޖަވާބުދާރީވޭ!01 week ago\nގޫގުލްމެޕް އަޕްޑޭޓް ވުމާއެކު މާލެ ސަރަހައްދު މުޅިން ބަދަލުކޮށްލައިފި 1 1 week ago\nއިބޫ އަކީ އަންނިއެއް ނޫން؟ ދެން ކީއްވެ އަންނި ވެރިކަން މިކުރަނީ؟41 week ago\nގޯސްވަނީ ވަކި ބަޔަކު ސިޔާސީ މަގާމުގައި ހުރުމުންހެއްޔެވެ؟02 weeks ago\nއިދިކޮޅު ސިޔާސީ ހަރަކާތް މަރުވެއްޖެ22 weeks ago


ކޯވިޑް-19: ކޮޗިން އިން އައިމީހާއި ކޮންޓެކްޓްވި ޑޮކްޓަރާއި ނަރުހުން ހޯމް އަޮސޮލޭޝަންގައި ކޯވިޑް-19: ކޮޗިން އިން އައިމީހާއި ކޮންޓެކްޓްވި ޑޮކްޓަރާއި ނަރުހުން ހޯމް އަޮސޮލޭޝަންގައި\nކޯވިޑް-19 : ކޮޗިން އިން އައިމީހާއާއި ކޮންޓެކްޓްވި ޑޮކްޓަރާއި ނަރުހުން ހޯމް އަޮސޮލޭޝަންގައި\nނޭޝަނަލް އެމެޖެންސީ އޮޕަރޭޝަން ސެންޓަރުގެ ތަރުޖަމާނު މުޙައްމަދު މަބުރޫކް ޢަޒީޒް ވާހަކަފުޅުދައްކަވަނީ - ފޮޓޯ: މުޙައްމަދު ވަޙީދު /\nކޯވިޑް-19އަށް ޝައްކުކުރެވޭ އަލާމާތްތަކެއް ހުރި މީހަކާއި ކޮންޓެކްޓުވި، އައްޑޫ އިކުއަޓޯރިއަލް ހޮސްޕޮޓަލުގެ ޑޮކްޓަރަކާއި ދެ ނަރުހުން ހޯމް އައިސޮލޭޓް ކޮށްފިއެވެ.\nނޭޝަނަލް އިމަރޖެންސީ އޮޕަރޭޝަން ސެންޓަރުގެ ތަރުޖަމާނު މަބްރޫކް އަޒީޒް ވިދާޅުވީ އިންޑިޔާގެ ކޮޗިން އިންއައި މީހެއްގެ ގައިގައި ކޯވިޑް-19އަށް ޝައްކުކުރެވޭ އަލާމާތްތަކެއް ހުރުމުން އޭނާ ޑޮކްޓަރަށް ދެއްކުމަށްޓަކައި އައްޑޫ އިކުއަޓޯރިއަލް ހޮސްޕިޓަލުގެ އީއާރަށް ގޮސްފައިވާ ކަމަށެވެ. އަދި އެވަގުތު އޭނާ ބެލި ޑޮކްޓަރާއި ދެ ނަރުހުން ތިބީ ރައްކާތެރިވުމުގެގޮތުން ލާންޖެހޭ ހެދުމުގައި ނޫންކަމުން އެ ތިން މީހުން އައިސޮލޭޓްކޮށްފައިވާކަމަށެވެ.\nމަބްރޫކް ވިދާޅުވީ އެ ބަލި މީހާއާއި، އޭނާއާއި ކޮންޓެކްޓްވި މީހުންގެ ހާލަތު ގާތުންބަލައި އަޅަންޖެހޭ ފިޔަވަޅުތައް އަޅާފައިވާކަމަށެވެ.\nކޯވިޑްގެ އެއްވެސް އަލާމާތެއް ހުރި މީހަކު ރާއްޖޭގެ އެއްވެސް ސަރަހައްދަކު ފެނިއްޖެނަމަ އެމީހަކު އެކަހެރިކުރެވި ކޯވިޑަށް ޓެސްޓްކުރުމަށް އެޗްޕީއޭއިން ވަނީ ނިންމާފައެވެ. އަދި މިގޮތަށް އެކަހެރި ކުރެވޭ މީހުން ދޫކޮށްލުމުގެ ކުރިން ކޯވިޑަށް ޓެސްޓު ކުރުމަށްވެސް މިހާރު ވަނީ ނިންމާފައެވެ.\nމުޅި މުޖުތަމައުގެ ސަލާމަތަށްޓަކައި، ޝައްކުކުރެވޭ އަލާމާތްތަކެއް ފެނިގެން މާލޭގައިވެސް ބައެއް މީހުންވަނީ ހޯމް އައިސޮލޭޝަންއާއި، ހޯމް ކަރަންޓީންގައި ބައިތިއްބާފައެވެ. މަލޭގެ ގޭތަކުގައި ކަރަންޓީންގައި ބައިތިއްބާފައިވަނީ 44 މީހެކެވެ. އޭގެތެރޭގައި ހިމެނެނީ 43 ދިވެއްސަކާއި، 1 ބިދޭސީއެކެވެ. ހޯމް އައިސޮލެޝަންގައި މާލޭގައި 13 ދިވެހިންނާއި،4ބިދޭސީން ބައިތިއްބާފައިވާކަމަށް މަބުރޫކް ވިދާޅުވިއެވެ.


މެމްބަރު ރަޝީދު އަންނި އަށް: މީހާ ބޮޑުވެގެން ނުވާނެ ދިވެހި ގައުމަށްވުރެ. | Sandhaanu\nމެމްބަރު ރަޝީދު އަންނި އަށް: މީހާ ބޮޑުވެގެން ނުވާނެ ދިވެހި ގައުމަށްވުރެ.\nއެމްޑީޕީގެ ރައީސް ނަޝީދު ދެން މިރާއްޖޭގެ އިސްމަގާމަކަށް ގެންނަން ދިވެހިރާއްޖޭގެ މެޖޯރިޓީ ރައްޔިތުން ގަބޫލު ނުކުރާނެ ކަމަށް ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު އަޙުމަދު ރަޝީދު ވިދާޅުވެއްޖެއެވެ.\n“ރާއްޖޭގެ ރައްޔިތުންނަށް ހެއުއެދިގެން ހެއު މީސްވެގެން ރަނގަޅަކަށް ކަމެއްކުރަންޏާ އަޅުގަނޑުމެން ވެސް ރައީސް ނަޝީދަށް ތާއީދުކުރަން. އެކަމަކު (ނަޝީދުގެ) ވިސްނުންފުޅު ބަދަލު ކުރަން ޖެހޭނެ. ރަނގަޅު ނިޔަތުގައި ކަންކަން ކުރަންޖެހޭނެ.” އަޙުމަދު ރަޝީދު ވިދާޅުވިއެވެ.\n“ފާޅުގައި (ރައީސް ނަޝީދު) ވަރަށް ބޮޑެތި ނުބައިކަންތައްތަކަށް ތާއީދުކުރައްވާފައި ހުންނެވީ. ރިޝްވަތާއި ކޮރަޕްޝަންގެ ކަންކަމަށް ވެސް ތާއީދުކު ރައްވާފައި ހުންނެވީ. އެވާހަކަ ރައީސް ނަޝީދު ގާތުން އައްސަވާ ބައްލަވާ.”\nއަޙުމަދު ރަޝީދު ވިދާޅުވި ގޮތުގައި އޭނާ ނަޝީދާ ބެހޭ ވާހަކަފުޅު ދައްކަވަމުން ގެންދެވެނީ، ރައީސް ނަޝީދު ދެކެ ލޯބި ނުވާތީއެއްނޫނެވެ. ރަހުމަތްތެރިކަން ނެތީމަކާއެއްވެސް ނޫނެވެ. އެކަމަކު ރައީސް ނަޝީދަކީ އެބޭފުޅުންނަށް ހެއުއެދިގެން ކަންކަން ކޮށްދެއްވި ބޭފުޅެއްނޫން ކަމަށާއި ޚުދު ރައީސް ނަޝީދަށް އެކަން އެނގިވަޑައިގަންނަވާނެ ކަމަށް ވެސް އަޙުމަދު ރަޝީދު ވިދާޅުވިއެވެ.\nއޭނާ ވިދާޅުވިގޮތުގައި ރައީސް ނަޝީދު ފަދަ ބޭފުޅުންނާއެކު ސިޔާސީ ކަންތައްތަކުގައި އޭނާ އުޅުއްވީ ވަރަށް ހެލްތީކޮށް ވެލްތީކޮށް ހުންނެވި ދުވަސްވަރެއްގައެވެ.\n“އަމިއްލަ ޕާސަނަލް ތަޖުރިބާއަށް ބަލާއިރު ރައީސް ނަޝީދުގެ ފަރާތުން ރަނގަޅަކަށް އުއްމީދެއް ނުކުރަން. ދެން އޮތީ ރައްޓެހިކަމާއި ގާތްކަމަށް ބެލީމާ އެކަން ދަމަހައްޓަވާ ބޭފުޅެއްވެސް ނޫނޭ އަޅުގަނޑު ދަންނަވާނީ ރައީސް ނަޝީދަކީ.” އޭނާ ވިދާޅުވިއެވެ.\nއަޙުމަދު ރަޝީދު ވިދާޅުވި ގޮތުގައި ރާއްޖޭގެ ރައީސުލް ޖުމްހޫރިއްޔާ ކަމުގެ މަގާމުގައި މިވަގުތު ހުންނެވި އިބުރާހީމް މުޙައްމަދު ޞާލިޙަކީ ދުވަހަކުވެސް މިރާއްޖޭގެ ވެރިކަމަށް ދަހިވެތިވެގެން އެވާހަކަދައްކައި އެކަމަށް ޝައުގުވެރިވެގެން އެމަސައްކަތް ކުރައްވަމުން ވަޑައިގެންނެވި ބޭފުޅެއްނޫނެވެ. “މުޅި އެމްޑީޕީ ހިފެހެއްޓުމުގައި އިބްރާހީމް މުޙައްމަދު ސާލިޙު ވަރަށް މުހިންމު ދައުރެއް އަދާކުރައްވާފައިވޭ. އިބްރާހީމް މުޙައްމަދު ޞާލިކީ އެމްޑީޕީގެ ރޫޙުގެ ހިތް.” އޭނާ ވިދާޅުވިއެވެ. “އެމްޑީޕީ އުފެދުނީއްސުރެ އޭރުވެސް 17 ވަނަ މަޖިލީހުގައި ތިބި މެންބަރުންވެސް ބައިބައި ނުވެ ނުރޫޅި ތިބީ އިބްރާހީމް މުޙައްމަދު ޞާލީޙުގެ ސަބަބުން.”\nއަޙުމަދު ރަޝީދު ވިދާޅުވިގޮތުގައި ރާއްޖޭގެ ރައްޔިތުން ރަނގަޅަކަށް އުއްމީދުކޮށްގެން އެންމެ ރަނގަޅު އެއްބޭފުޅަކީ އިބްރާހީމް މުޙައްމަދު ސާލިޙު ކަމަށް ދެކިގެން ތިބިއިރު ދެން ތިއްބެވި ވާދަވެރި ސިޔާސީ ޕާޓީތަކުގެ އިސް ބޭފުޅުން ވެސް އެތިއްބެވީ އިބްރާހީމް މުޙައްމަދު ޞާލިޙަށް ދޫދެއްވައިގެންނެވެ.\n“ކީއްވެގެންތޯ އެއްލީޑަރަކު މިއާ ޚިލާފުވެގެން މިއުޅުއްވަނީ.\nމީހާ ބޮޑުވެގެން ނުވާނެ ދިވެހި ގައުމަށްވުރެ. ދިވެހި ގައުމުގެ ރައްޔިތުންނަކީ މިއަދު ވަރަށް ބޮޑަށް ތަންދޮރު އޮޅުން ފިލާފައި ތިބި ވަރަށް ހޭލުންތެރި ބައެއް.” އަޙުމަދު ރަޝީދު ވިދާޅުވިއެވެ.\nއަޙުމަދު ރަޝީދު ވިދާޅުވި ގޮތުގައި މިއީ ތިމާގެ އަމިއްލަ އެދުމާއި އަމިއްލަ އެޖެންޑާ ކުރިއަށް ނެރެ ގައުމުގެ ހުރުމަތާއި އަގު ވައްޓާލުމުގެ ބަދަލުގައި ކިބުރުވެރިކަމާއި ބޮޑާކަން ދޫކޮށް ގައުމުގެ މަސްލަހަތަށްޓަކައި މަސައްކަތް ކުރަންޖެހިފައިވާ ވަގުތެކެވެ.\n“މި ގައުމާއި އަންނަން އޮތް ޖީލާއި އަޅުގަނޑުމެންނާއި އަޅުގަނޑުމެންގެ ދަރިންނާއި ދަރީންގެ ދަރިންނަށްޓަކައި އަޅުގަނޑުމެންވެސް މިގައުމަށް ހެއުއެދޭތީވެ މިވާހަކަ ދައްކަނީ.” އޭނާ ވިދާޅުވިއެވެ.\nއެމްޑީޕީގެ އިސްސަފުގައި މަސައްކަތް ކުރެއްވި އަދި ޕާޓީގެ އަޑު އުފުލަމުން ދިޔަ ވަރަށް ގިނަ ބަޔަކު ނަޝީދަށް ފާޅުގައި ފާޑުކިޔަމުންދާ އަޑު މިހާރު ވަނީ ގަދަވާން ފަށާފައެވެ. އެގުރޫޕްގައި ކުރިއަށް ކުޅުއްވަނީ ޝުއައިބާއި އޯކޭ ޒާހިރު ފަދަ އެމްޑީޕީގެ ފަހުލަވާނުންނެވެ. ހަމަ އެހެންމެ ނަޝީދަށް ސަޕޯޓުކުރާ ޗެއަރޕާސަން ޙަސަން ލަތީފުގެ ފެކްޝަނުންވެސް މީސްމީޑިއާގައި ބަހުގެ ޙަމަލާތަށް ވަރުގަދަކުރަމުން ދެއެވެ. އެމީހުން ބުނާގޮތުގައި ނަޝީދު ޖަރުމަނުން އެނބުރި އަމުން އިތުރަށް ތަފާތު ފެނިގެން ދާނެއެވެ.\nހަސަން ލަތީފު ވިދާޅުވަނީ އެމްޑީޕީ ދެބައިވާން ޖެހުނީ ރައިސް ސާލިޙު އާއި އެމަނިކުފާނުގެ ބައިވެރީން ނަޝީދު ބާކީކޮށް ސަރުކާރު ހިންގަން އުޅުމުން ކަމުގައެވެ.\nރައްޔިތެއް ޖޫން 15, 2021 At 3:21 ޕމ\n100 ge vahakafulheh nasheedakee rajeah heyoedeh beyfulhehnoon\nއިބުރާހިމް މުފީދު ޖޫން 15, 2021 At 8:22 ޕމ\nމަގުމަތީ އުޅުނު ސިޔާސަ ކުއްޖަކަށް ވެރިކަން ލިބި ވެރިކަމުގެ ބާރާއި ޢިއްޒަތް ލަބުނީމަ ހަމަބުއްދި ފިލާ ދާނެ. އެހެން އަންނިއަށް އެވީ. ދެން ކޮންމެފަދަ ގޯޯހެއްވެސް ހަދައިފާނެ. ވެރިކަން ކުރަން އެގުނީއެއް ނޫން. އެހެން މީހަކު ވެރިކަން ކުރިޔަ ދެނީއަކީ ނޫނެވެ. ދެރަދޯ?\nބިރުބޮޑު ޖޫން 15, 2021 At 9:51 ޕމ\nއަހުމަދު ރަސީދު ބުނުއްވިހެން އަންނިއަކީ ކޮރަޕްޝަންގެބައްޕަ ވަރަށް ވަރަށްސާފް އިނގޭތޯ


Jordan ge shaahee aailaage baeh beyfulhun hayyarukohfi\nއަބްދުﷲ ރަސްގެފާން (ވ) ޕާލަމެންޓް ބައްދަލުވުމަށް ވަޑައިގަންނަވަނީ: ޝާހީ ހާންދާނުގެ ބައެއް ބޭފުޅުން ވަނީ ހިފަހައްޓާފައި\nޖޯޑަންގެ ޝާހީ ހާންދާނުގެ ވެރިންތަކެއް ހިމެނޭ ގޮޮތަށް ބާސިމް އިބްރާހީމް އަވަދުﷲ ހައްޔަރުކޮށްފި އެވެ. ޖޯޑަން ނިއުސް އޭޖެންސީ (ޕީޓްރާ) އިން ވަނީ މިކަން ކަށަވަރުކޮށްދީފަ އެވެ.\nގައުމީ ދިފާއީ ބާރުތަކާ ހަވާލާދީ ޕީޓްރާއިން ރިޕޯޓްކުރާ ގޮތުން ޕްރިންސް ހަމްޒާ ބިން އަލްހުސައިން ވެސް ހުންނެވީ ހިފަހައްޓާފަ އެވެ. ހަމްޒާއަކީ ރަސްގެފާން އަބްދުﷲ ގެ އެއްބަފާ ކޮއްކޯފުޅެވެ. އަދި ކުރިން އޮތް ގޮތުން ވަލީއަހުދަކީ ވެސް ހަމްޒާ އެވެ. އެހެން ނަމަވެސް މިހާރު ވަލީއަހުދަކީ އަބްދުﷲ ރަސްގެފާންގެ ދޮށީ ދަރިކަލުން ހުސައިން ބިން އަބްދުﷲ އެވެ.\nސަލާމަތީ ސަބަބުތަކަށްޓަކައި ސަރުކާރުގެ ބައެއް އޮފިޝަލުނާއި ގަނޑުވަރުގެ ބައެއް އޮފިޝަލުން ހިފަހައްޓާފައިވާ ކަމަށް ގައުމީ ޚަރަބަަރު އޭޖެންސީން ބުނެ އެވެ. މިގެ ތެރެއިން ބައެއް ބޭފުޅުން ސީދާ ގޭބަންދު ނުކުރެއްވި ނަމަވެސް ޖަމާއަތުގެ ބައެއް ހަރަކާތްތަކުން ދުރުހެލިވުމަށް އަންގާފައިވާ ކަމަށްވެ އެވެ.\nގައުމީ ހަބަރު އޭޖެންސީން ކުރިިން ބުނި ގޮތުން ޕްރިންސް ހަމްޒާ ގޭގައި ބަންދެއް ނުކުރެ އެވެ. އެހެން ނަމަވެސް ވޮޝިންޓަން ޕޯސްޓުން ބުނެފަައިވާ ގޮތުން ޕްރިންސް ހަމްޒާ އަދި އިތުރު ވިއްސަކަށް އޮފިޝަލުން ތިއްބެވީ ގޭބަންދުގަ އެވެ.\nޖޯޑަންގެ ސަލާމަތީ ބާރުތަކުން މަޝްރަހު ކޮންޓްރޯލްކުރުމުގައި\nޖޯޑަންގެ އަބްދުﷲ ރަސްގެފާނާ ދެކޮޅަށް ޝާހީ ގަނޑުވަރުގެ ތެރެއިން ބަޣާވާތަކަށް މަގުފަހިވެދާ ފަދަ އަމަކުތަކެއް ސަރުކާރުގެ އިސް އޮފިޝަލުންނާ ގުޅިގެން ހިންގާފައި ވަނީ ޕްރިންސް ހަމްޒާގެ އިސް ދައުރެއް އޮވެގެން ކަމަށް ސަލާމަތީ ބާރުތަކުން ގަބޫލުކުރެވެ އެވެ. މިމައްސަލަ މިހާރު އަންނަނީ ބަލަމުންނެވެ. ސަލާމަތީ ބާރުތަކުން އާންމުންނަށް ކަށަވަރުކޮށެދޭ ގޮތުން ހަމަނުޖެހުމާ ގުޅޭ އެއްވެސް ކަމެއް ސިއްރުކޮށްފައި ނުބާއްވާނެ އެވެ.\nޖޯޑަންގައި މަސްލަހަތު ހިމާޔަތްކޮށް މިނިވަންކަން ދެމެހެއްޓުމަށް އަބުދުﷲ ރަސްގެފާން އަޅުއްވާ ހުރިހާ ފިޔަވަޅަކަށް ފުރިހަމަ ތާއީދު އޮތް ކަމަށް ސައުދީ އަދި އެކުވެރި އަރަބި ދައުލަތްތަކުން ވަނީ ހާމަކޮށްފަ އެވެ. އެމެރިކާ އާއި އިޒްރޭލުން ވެސް ބުނީ މަޝްރަހު ވަރަށް ކައިރިން ބަލަމުން އަންނަ ކަމަށާއި އަބްދުﷲ ރަސްގެފާނަށް އިތުބާރުކުރައްވާ ކަމަށެވެ.\nއެމެރިކާ އިޒްރޭލް ސައުދީ އަަރަބިއްޔާ + ޔުނައިޓެޑް އަރަބް އެމިރޭޓްސް ޖޯޑަން


Fainu School sports festivalah beynunvaa trophy aa medal mifaharu ves CYS in | Fainu Online\n24 ސެޕްޓެމްބަރު 2021, ހުކުރު, 17:41\nފައިނު ސްކޫލް ސްޕޯރޓްސް ފެސްޓިވަލްގައި ހިމެނޭ މުބާރާތްތަކަށް ބޭނުންވާ ޓްރޮފީއާއި މެޑަލް ކުލަބް ޔަންގް ސްޓަރސްގެ ފަރާތުން މިއަހަރު ވެސް އެސްކޫލަށް ހަދިޔާ ކޮށްދިއެވެ.\nމިތަކެތި އެސްކޫލާއި ޙަވާލު ކޮށްފައިވަނީ، އިއްޔެ ފައިނު ސްކޫލްގައި ބޭއްވުނު ބައްދަލުވުމެއްގައެވެ. ކުލަބް ޔަންގް ސްޓަރސްގެ ރައީސް ޢަބްދުއް ސަލާމް އިބްރާހީމް ވިދާޅުވީ، މިއީ، ވަރަށްވެސް މުހިންމު މަޤްޞަދެއްގައި ވެދެވުނު އެހީއެއްކަމަށާއި މިކަމުގެ މައިގަނޑު ބޭނުމަކީ، މިމުބާރާތްތަކަކީ ފޯރިގަދަ، އަދި ކާމިޔާބު މުބާރާތްތަކަކަށް ހެދުންކަމަށެވެ. އަދި، މިކަމުގެ ސަބަބުން، ދަރިވަރުންގެ ހިތްތަކުގައި އިޖުތިމާޢީ ގޮތުން މަސައްކަތް ކުރުމުގެ ރޫޙް އާލާކުރުމަކީވެސް މިކަމުގެ އެއް ބޭނުންކަމުގައި ވިދާޅުވިއެވެ.\nކުލަބް ޔަންގް ސްޓަރސްގެ ފަރާތުން ވަނީ ފާއިތުވި 2019 އަދި 2020 ވަނަ އަހަރު ވެސް ފައިނު ސްކޫލްގެ ސްޕޯޓްސް ފެސްޓިވަލްއަށް މިތަކެތި ހަދިޔާ ކޮށްފައެވެ.\nއިތުރު ލިޔުންތައް ރ. ފައިނު ފައިނު ކްލަބް ޔަންގްސްޓަރސް ފައިނު ސްކޫލް


Bidheyseenge accommodation thakah,emeehunnah vazeefaa dhin meehun kuli dhakkan jehey: Fayyaz | Mihaaru\nބިދޭސީންގެ އެކޮމަޑޭޝަންތަކަށް، އެ މީހުންނަށް ވަޒީފާ ދިން މީހުން ކުލި ދައްކަންޖެހޭ: ފައްޔާޒް\nބިދޭސީން ބައިތިއްބުމަށް ސަރުކާރުން ގުޅީފަޅުގައި ހެދި އެކޮމަޑޭޝަން ބްލޮކެއް: މި ތަންތަނުގައި ތިބޭ ބިދޭސީންނަށް ވަޒީފާ ދިން ފަރާތްތަކުން އެ ތަންތަަނަށް މަހު ކުލި ދައްކަންޖެހޭ ކަމަށް މިނިސްޓަރު ފައްޔާޒް މިއަދު ވިދާޅުވި.---ފޮޓޯ: އެމްއެންޑީއެފް\n07 މެއި 2020 - 18:49\nރާއްޖެ އިން އެންމެ ގިނައިން ކޮވިޑް-19 ޖެހިފައި ވަނީ ބަންގްލަދޭޝްގެ މީހުންނަށް ކަމަށް ވާތީ، ގަވައިދާ ޚިލާފަށް އުޅޭ ހުރިހާ އެންމެން ބޯޓަކަށް އަރުވާފައި ފޮނުވައިލުމަށް އެކި މީޑިއަމްތަކުގައި ކެނޑިނޭޅި ގޮވަމުން ދިޔަ ދިއުމަށް އިކޮނޮމިކް މިނިސްޓަރު ފައްޔާޒް އިސްމާއިލް މިއަދު ރައްދު ދެއްވައިފި އެވެ. އަދި އެ އެންމެން ފޮނުވައިލުމުގެ ބަދަލުގައި އެ މީހުން ބައިތިއްބަން ސަރުކާރުގެ ޚަރަދުގައި ތަންތަން ހަދާތީ އަންނަ ފާޑުކިޔުންތަކަށް މިއަދު އޭނާ ޖަވާބު ދެއްވި އެވެ.\nރާއްޖެ އިން ކޮވިޑް-19 ޖެހިފައިވާ 600 އަށް ވުރެ ގިނަ މީހުންގެ ތެރެއިން 323 މީހުންނަކީ ބަންގްލަދޭޝްގެ ރައްޔިތުންނެވެ. ޚާއްސަކޮށް މީގެ ތެރެއިން ގިނަ މީހުން ދިރިއުޅެނީ ވަރަށް ކުދިކުދި ތަންތަނުގައި ތޮއްޖެހިގެން ވަރަށް ހާލުގަ އެވެ. އެކަމުގައި އެ މީހުން ގެނައި ދިވެހިންގެ އިހުމާލު އޮތް ކަމަށް ގިނަ ބަޔަކު ގަބޫލުކުރި ނަމަވެސް ކޮވިޑް-19 ފެތުރުން ކޮންޓްރޯލް ކުރުމަށް އޮތް އެންމެ މުހިންމު ފިޔަވަޅަކީ ރާއްޖޭގައި އުޅޭ ބަންގްލަދޭޝްގެ އެންމެން ބޯޓަކަށް އަރުވާފައި އަވަހަށް ފޮނުވައިލުން ކަމަށް ބުނެ މިދިޔަ ދުވަސްވަތަކުގައި ދަނީ ހިޔާލު ފާޅުކުރަމުންނެވެ.\nއެކަމަކު، ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ގައި ބޭއްވި މީޑިއާ ބްރީފިންގައި އިކޮނޮމިކް މިނިސްޓަރު ފައްޔާޒް ވަރަށް ސާފުކޮށް ވިދާޅުވީ، ގަވައިދާ ޚިލާފަށް އުޅޭ ހުރިހާ ބިދޭސީން ބޯޓަކަށް އަރުވާލާފައި ފޮނުވައިލުމަކީ އެއީ ވާނެ ކަމެއް ނޫން ކަަމަށެވެ.\n"ސާފުކޮށް މި ދަންނަވަނީ އެއީކީ ވާނެ ކަމެއް ނޫން. މިއަދުގެ މި މުޖުތަމައުގައި އަޅުގަނޑުމެންނަށް ބޯޓަކަށް އަރުވާފައި މީހުންނެއް ފޮނުވައެއް ނުލެވޭނެ،" ބަންގްލަދޭޝްގެ މީހުން މި ވަގުތު ފޮނުވައި ނުލައިގެން ސޯޝަލް މީޑިއާ އާއި އެހެނިހެން ވަސީލަތްތައް މެދުވެރިކޮށް އާންމުން ކުރާ ޝަކުވާތަކާ ގުޅިގެން ފައްޔާޒް ވިދާޅުވި އެވެ.\n"އަޅުގަނޑު އެ މީހުން ފޮނުވައިނުލާން އުޅެނީކީ ނޫން. އެހެން ނަމަވެސް ދުނިޔޭގެ ކޮމިއުނިޓީގެ ބަޔަކަށް ވާތީ އަޅުގަނޑުމެން ބަލަންޖެހޭ ބައިވަރު މިންގަނޑުތަކެއް އެބަހުރި. އަޅުގަނޑުމެން ބަންގްލަދޭޝްއާ އެއްކޮށް އޮންނަ ގުޅުންތަކެއް ވެސް އެބަހުރި. އެ ގުޅުމުގެ ތެރެއިން ބަންގްލަދޭޝްގެ ސަރުކާރާ ވާހަކަ ދައްކައިގެން ކަންކަން ކުރަން މި ޖެހެނީ."\nގަވައިދާ ޚިލާފަށް ރާއްޖޭގައި އުޅޭ ބިދޭސީން ހައްޔަރު ނުކުރާތީ، އެކަމާ ގުޅޭ ގޮތުން އާންމުން ދައްކާ ވާހަކަތަކާ ވެސް ފައްޔާޒްގެ ހިޔާލު ތަފާތެވެ. ރާއްޖޭގައި ގަވައިދާ ޚިލާފަށް 63،000 ބިދޭސީން އުޅޭއިރު، ފުރަތަމަ ކަމަކީ އޭނާ ވިދާޅުވި ގޮތުގައި އެ އެންމެން ހައްޔަރު ކޮށްގެން އެހާ ގިނަ ބަޔަކު ބައިތިއްބާނެ ތަނެއްގެ މައްސަލަ އެވެ. އޭގެ ފަހުން އެ އެންމެންނަށް ކާންދޭން ދައުލަތުން މަހެއްގެ މައްޗަށް ބިލިއަނެއްހާ ރުފިޔާ ހޭދަކުރަން ޖެހުމެވެ.\nމިއަދުގެ މީޑިއާ ބްރީފިންގައި އިކޮނޮމިކް މިނިސްޓަރު ފައްޔާޒް ނޫސްވެރިއެއްގެ ސުވާލު އަޑުއައްސަވަނީ.\n"އެހެންވީމާ އަޅުގަނޑުމެންގެ މިހިރަ ފައިސާކޮޅު ޚަރަދު ކުރަންވީ އެ މީހުން ހައްޔަރުކޮށްގެން، ކާންދީ ބަލަހައްޓަން. ދެ ބިލިއަނެއްހާ ރުފިޔާ ކޮންމެ މަހަކު ޚަރަދު ކުރަންތޯ ނޫނީ ރެގިއުލަރައިޒް ސިސްޓަމެއްގެ ތެރެއިން މަސައްކަތް ކުރުންތޯ؟ އަޅުގަނޑު ޚިޔާރުކުރީ ރެގިއުލަރައިޒް ކުރަން،" ގަވައިދާ ޚިލާފަށް އުޅޭ ބިދޭސީން ގަވައިދަށް ފައްތަން ފައްޔާޒް އިސްވެ ހުންނަވައިގެން މިދިޔަ އަހަރު ފެށި ޕްރޮގްރާމާ ބެހޭ ގޮތުން އޭނާ ވިދާޅުވި އެވެ.\nއޭނާ ވިދާޅުވި ގޮތުގައި، ކޮވިޑް-19 އާ ގުޅިގެން ސަރުކާރު ބަންދުކުރުމާ ހިސާބަށް އެ ޕްރޮގްރާމް ވަރަށް ކާމިޔާބުކޮށް ކުރިއަށް ގެންދިޔަ އެވެ. ގަވައިދާ ޚިލާފަށް އުޅެމުން އައި 40،000 އެއްހާ ބިދޭސީން އިކޮނޮމިކް މިނިސްޓްރީގައި ރަޖިސްޓަރީ ކުރި އެވެ. އެންމެ ފަހުން ކުރަމުން އައީ ރާއްޖޭގައި ހުންނަ ބަންގްލަދޭޝްގެ ހައި ކޮމިޝަނާ ގުޅިގެން އެ މީހުންގެ ޑޮކިއުމަންޓްތައް ސައްހަ ކުރުމާއި ފޮޓޯ ނެގުން ފަދަ ކަންކަން ކުރުމެވެ.\n"ވަރަށް ޒަމާނުން ފެށިގެން ވެފައި އޮތް ކަމެއް އޯވަނައިޓުން ހައްލެއް ނުކުރެވޭނެ. އަޅުގަނޑު ދެންނެވީ އޯވަނައިޓުން ހައްލު ކުރާ ވާހަކައެއް ވެސް ނޫން. ފުރަތަަ ހައްލަކީ އިތުރަށް [ބަންގްލަދޭޝް އިން] މީހުން އައުން ހުއްޓިފައި އެ އޮތީ. ދެން މިތަނުގައި ތިބި މީހުންގެ ތެރެއިން ލީގަލައިޒް ކުރެވޭ މީހުން ލީގަލައިޒް ކުރުން،" ފައްޔާޒް ވިދާޅުވި އެވެ.\nއޭނާ ވިދާޅުވީ، އަނބުރާ ގައުމަށް ދާން ބޭނުންވާ ބަންގްލަދޭޝްގެ ވަރަށް ގިނަ ބަޔަކު އެބަތިބި ކަމަށެވެ. އެކަމަކު، ވަރަށް ގިނަ ބަޔަކު ތިބީ ގައުމަށް ދާނެ ގޮތެއް ނެތި، ބިރުވެރިކަމުގެ ތެރޭގައި ކަމަށް ފައްޔާޒް ވިދާޅުވި އެވެ.\n"ގައުމަށް ދާން އައިސްފިއްޔާ ހައްޔަރު ކުރާނެއޭ، ބަންދު ކުރާނެއޭ. މިހެން ވެސް ބައިވަރު މީހުން އެބަތިބި،" ފައްޔާޒް ވިދާޅުވި އެވެ.\nކޮވިޑް-19 އާ ގުޅިގެން މިދިޔަ މަހުގެ 15 ގައި މާލެ ސަރަހައްދު ލޮކްޑައުން ކުރުމުގެ ކުރިން ސަރުކާރުން ނިންމާފައި އޮތީ ބިދޭސީންގެ ޑިޕޮޒިޓް ފައިސާ ޚަރަދު ކޮށްގެން އެ މީހުން އަނބުރާ ގައުމަށް ފޮނުވައިލުމަށެވެ. މިހާރު ވެސް ފުރައިގެން ދާން 1،200 އެއްހާ ބަންގްލަދޭޝްގެ މީހުން ބޭނުންވެ އެވެ. އެކަމަކު ގިނަ މީހުން ޑޮކިއުމަންޓެއް ނެތެވެ.\n"ވަރަށް ޒަމާނުން ފެށިގެން ވެފައި އޮތް ކަމެއް އޯވަނައިޓުން ހައްލެއް ނުކުރެވޭނެ. އަޅުގަނޑު ދެންނެވީ އޯވަނައިޓުން ހައްލު ކުރާ ވާހަކައެއް ވެސް ނޫން. ފުރަތަަ ހައްލަކީ އިތުރަށް [ބަންގްލަދޭޝް އިން] މީހުން އައުން ހުއްޓިފައި އެ އޮތީ. ދެން މިތަނުގައި ތިބި މީހުންގެ ތެރެއިން ލީގަލައިޒް ކުރެވޭ މީހުން ލީގަލައިޒް ކުރުން،" ފައްޔާޒް\nއެހެންވެ، ބަންގްލަދޭޝްގެ އެމްބަސީ އަށް އެ މީހުން ގެންގޮސް ފޮޓޯ އާއި ފިންގަޕްރިންޓް ނަގައި އެއީ ހަގީގަތުގައި ބަންގްލަދޭޝްގެ މީހުންތޯ ބަލަން ޖެހޭ ކަމަށް ފައްޔާޒް ވިދާޅުވި އެވެ. އެއީ ކިތަންމެ އުނދަގޫ ކަމަކަށް ވިޔަސް ހައްލު ލިބެމުން އަންނަ ކަމަށް އޭނާ ވިދާޅުވި އެވެ.\nބިދޭސީންނަށް މި ދެނީ ބޯހިޔާވަހިކަމެއް ނޫން\nމާލެ އަށް ކޮވިޑް-19 ފެތުރި، މުޅި ގައުމު ބޮޑު ބިރުވެރިކަމެއްގެ ތެރޭގައި އޮތް އިރު ސިއްހީ ދާއިރާ އާއި ސަރުކާރުގެ ވެސް އެންމެ ބޮޑު ކަންބޮޑުވުމަކީ ބިދޭސީންގެ މައްސަލަ އެވެ. އެއީ އެހެން ގައުމުތަކުގައި ވެސް ކުރިމަތިވި ބޮޑު އެއް މައްސަލަ އެވެ. ކުދިކުދި ތަންތަނުގައި ގިނަ އަދަދަކަށް ބިދޭސީން އުޅެން ޖެހިފައި ވުމަކީ އެ ބަލި އާދަޔާ ޚިލާފަށް ފެތުރިދާނެ ކަމެއް ކަމަށް އެންމެން ވެސް އެއްބަސްވެ އެވެ.\nއެހެންވެ، ސަރުކާރުން މިހާރު ކުރާ ކަމަކީ އެގޮތަށް އުޅޭ ބިދޭސީންނަށް ޚާއްސަ ވަގުތީ ތަންތަން ހުޅުމާލޭގެ ދެވަނަ ފިޔަވައްސާއި ގުޅިފަޅުގައި ހެދުމެވެ. މިހާރު ވެސް ބައެއް މީހުން ވަނީ އެ ތަންތަނަށް ބަދަލުކޮށްފަ އެވެ. މީގެ އިތުރުން "ވޯކާސް ވިލެޖެއް" ގެ ގޮތުގައި ގުޅިފަޅުގައި ބިދޭސީންނަށް ޚާއްސަ ތަނެއް ގާއިމް ކުރުމަށް ސަރުކާރުން ވަނީ ނިންމައިފަ އެވެ.\nމި ނިންމުންތަކާ މެދު ވެސް ބައެއް ދިވެހިން ހިތްހަމައެއް ނުޖެހެ އެވެ. ދިވެހިންގެ ތެރެއިން ބަޔަކު ވަރަށް ހާލުގައި އުޅެނިކޮށް، ބިދޭސީންނަށް ބޯހިޔާވަހިކަން ދިނުމަކީ ކޮށްގެން ވާނެ ކަމެއް ނޫން ކަމަށް އެ މީހުން ބުނެ އެވެ.\nރާއްޖޭގައި ތިބި ބިދޭސީ މަސައްކަތްތެރިން ގަވައިދުގެ ތެރެއަށް ފެތެން ފޯމް ފުރަން ނަމްބަރު ހޯދަން ގަލޮޅު ދަނޑަށް އެއްވެފައި: މި ޕްރޮގްރާމްގައި 40،000 އެއްހާ ބިދޭސީން ރަޖިސްޓަރީވި ކަމަށް ސަރުކާރުން ބުނޭ.---ފޮޓޯ: މިހާރު\nފައްޔާޒް ވިދާޅުވީ، ބިދޭސީންނަށް ޚާއްސަ ކޮށްގެން ބޯހިޔާވަހިކަމެއް ސަރުކާރުން ފޯރުކޮށް ނުދޭ ކަމަށެވެ. އޭގެ ބަދަލުގައި އެ މީހުންނަށް ހަދައިދެނީ އިންސާނަކަށް ދިރިއުޅެވޭނެ ފެންވަރުގެ އެންމެ އަސާސީ ތަންތަނެވެ. އެ އެކޮމަޑޭޝަންގައި ހުންނަ ބިދޭސީ މީހާ ގެނައި ދިވެހި މީހާ ކޮންމެ މަހަކު އެ ތަންތަނަށް ކުލި ވެސް ދައްކަންޖެހެ އެވެ.\nފައްޔާޒް ވިދާޅުވި ގޮތުގައި، ގުޅީފަޅަށް ވިޔަފާރި ބަނދަރު ބަދަލުކުރާއިރު، އެ ރަށުގައި ބިދޭސީންނަށް "ވޯކާސް ވިލެޖް" އެއް ހަދަނީ އެއީ ގެންގުޅެންޖެހޭ ބަޔަކަށް ވާތީ އެވެ. އޭނާ ވިދާޅުވީ، ހުރިހާ ދިވެހިން މަސައްކަތަށް ނުކުތަސް، މިހާރުގެ ފެންވަރުގައި އިގްތިސާދު ކުރިއަރުވަން ބޭނުން ނަމަ އެތައް ހާސް ބަަޔަކު އިތުރަށް ބޭނުންވާނެ ކަމަށެވެ.\nދެ ބިލިއަނެއްހާ ރުފިޔާ ކޮންމެ މަހަކު ޚަރަދު ކުރަންތޯ ނޫނީ ރެގިއުލަރައިޒް ސިސްޓަމެއްގެ ތެރެއިން މަސައްކަތް ކުރުންތޯ؟ އަޅުގަނޑު ޚިޔާރުކުރީ ރެގިއުލަރައިޒް ކުރަން: ފައްޔާޒް\nފައްޔާޒް ވިދާޅުވީ، ބިދޭސީންގެ ކަންކަމާ އޭނާ މިދިޔަ އަހަރު ހަވާލުވެވަޑައިގެންނެވިއިރު ވެސް ގަވައިދާ ޚިލާފަށް ބިދޭސީން އެތެރެކުރި ކަމަށް ތުހުމަތު ކުރެވޭ 50 ފަރާތެއްގެ މައްސަލަ ފުލުހުން ބަލަމުން އަންނަ ކަމަށެވެ. އަދި އެ ބައެއްގެ އަތުގައި ހިފޭ ވަރަށް ހެއްކާއި ގަރީނާ ހޯދައިގެން ދައުލަތުން ދައުވާ ކުރާނެ ކަމަށް އޭނާ ވިދާޅުވި އެވެ.\nގަވާއިދާ ހިލާފަށް އުޅޭ ބިދޭސީން ބިދޭސީން ބަންގްލަދޭޝް އިކޮނޮމިކް މިނިސްޓްރީ ރާއްޖެ-ބަންގްލަދޭޝް ފައްޔާޒް އިސްމާއިލް، އިކޮނޮމިކް މިނިސްޓަރު ދިވެހި ސަރުކާރު\n96 ކޮމެންޓް, 149 ރިއެކްޝަންސް\nބޭރުމީހުންނަށް ވޯކާސް ވިލެޖެއް ހެދުމަށް ކިހާވަރެއް ޚަރަދުވޭތޯ؟ ތަންހެދުމަށް ކިހާދުވަހެއްވާނެތޯ؟ އެތަންހަދަނީ ކޮންބައެއްތޯ؟ ގުޅީފަޅު ހިއްކައިގެން ޤައުމުގެ އިގުތިޞާދު މިހާދަށްވެފަ އޮއްވާ ތިޔަފަދަ ބޮޑު ޚަރަދެއްކުރަން މީއެންމެ ރަގަޅު ވަގުތެއްނޫން އިގޭތޯ! ސަބަބަކީ ކޮވިޑް19 އިގެ ހުރިހާކަމެއްނިމޭއިރުވެސް ތިޔަތަން ހަދާނުނިމޭނެ. އޭސީސީން މިކަމުގައި ކޮރަޕްޝަން އޮތްވަރު ވަރަށް ގާތުން ބަލާ މިކަންއަވަހަށް ހުއްޓުވަންޖެހޭ.\nމީނާ ވަރަށްދެކޮޅުވާނެ ބިދޭސީން ފޮނުވާލާވާހަކަ ބުނާ މީހުނާ އެތެރެކުރީ ކޮންބައެއް ބައިވަރު ކުންފުނި ހަދައި ގެން\nއެމީހުން ގެނައި ކުންފުނީގެ މީހާ އަޅާ ނުލީމާނޫންބާ ގަވާއިދާ ޚިލާފަށް އެމީހުން ރަށުތެރޭގައި އުޅެނީ، ވިސާފައިސާވެސް ނުދައްކާ އުޅޭބަޔަކު ތިތަނަށް ކުލިދައްކަން އެމީހުން ގެނައިމީހާ ފައްޔާޒު ކައިރިއަށް ދާނެކަމަށް އެބުނަނީ\nބަރާބަރަށް މުސާރަދީދީ ހުއްޓާވެސް ފިލާފައިތިބި މީހުން ތީގެތެރޭގައި މަދެއް ނުވާނެ. ބައެއް މީހުން ފިލަނީ ލިބޭ މުސާރަޔަށްވުރެ ބޮޑު އާމްދަނީ ހޯދަން، ފްރީލާންސްކޮށް މަސައްކަތް ކުރަން ގިނަ ލާރި ހޯދަން ނުވަތަ އެހެން ދިވެއްސަކާ ގުޅިގެން އަމިއްލަ ވިޔަފާރި ފައްޓަން. މީ ހަޤީޤަތް، މިދަންނަަވަނީ މުސާރަ ނުދީގެން ބަޔަކު ނުފިލާ ވާހަކައެއް ނޫން.\nފައްޔާޒު ގުޅީފަޅުގަ އަދިހުޅުމާލޭގަ އަޅާވިލެޖުން މާލޭގައުޅޭ އަދި މާލެއަންނަން ބޭނުންވާ ރާޖެތެރޭ މަސައްކަށްތެރިންނާ ކިޔަވާކުދިންނަށް އެކޮމޮޑޭޝަން ލިބޭނެތަ؟ މަޖިލީހުގެ އެމް.ޑީ.ޕީ މެންބަރެއްގެއިތުރުން މަޖިލިސްރައީސްވެސް ވިދާޅުވީ ކުލިނުދެއްކޭ ރާޖެތެރޭމީހުން ރަށަށްދާޝޯ.\nއަހަރުމެން ވެސް ތިގޮތަށް ކުލި ދައްކާނަން އެކަމު ފައްޔާޒަށް ކަޓް ނުދޭނަން.\nމިހާރުގެ ފެންވަރުގަ އިގްތިސޯދުކުރިއެރުވުމޭ؟ މިސަރުކާރު އައި ފަހުން ތިޔަ ކިޔާ އިގްތިސޯދު ދުއްވައިގަތްތަނެއް ނުފެނޭ.2އަހަރަށް ވާން ދާއިރު މަޑު ހިނގުމެއްގައި ހިނގާފައި ދިޔަ އިގްތިސޯދު ހޭނެތިގެން ވެއްޓިއްޖެ ކޮވިޑާހެދި. ދެން ތިޔަ ބޮޑު ބަންގާޅީ ވޯކްފޯސް ބާއްވައިގެން ކުރިއަރުވަން އުޅޭ އިގްތިސޯދެއް ނެތް މިހާރަކު.\nމީނަގެ ނެތް އެއްވެސް ވިސްނުމެއް އެންމެ މީހެއް ފޮނުވާލުމުގެވެސް. އެއީ ބަންގްލަދޭޝްގެ މީހުންކަން ނޭނގިގެން އުޅޭކަށްނުޖެހޭނެ އޭނަ ގެންގުޅޭ ފޯނުން ހުންނާނެ އޭނަ ރަށަށް ހަބޭހަށް ގުޅާފަ. އަދި އޮންނާނީ ހުސް ބަންގާޅު ކޮންޓެކްޓުން ލިސްޓުގައި. ދެން އޭނަ ވާހަކަ ދައްކާއުޅޭ ބަސް ބެލީމަ ކޮންމެވެސް އެއްޗެއް އެނގޭނެ. އެމީހުން މާ ދޮގުހަދަން އުޅޭނަމަ ހައްޔަރުކުރަންވެސް ނުކެރޭވަރުގެ މީހަކަށް މިހުރީ މިނިސްޓަރުކަން ދީފަ. ބަންގާޅު އާބާދީ ދާއިމީކުރި މީހާއަށް މީނަވާނީ\nބިދޭސީންނޭ ތިކިޔާ ބަންގާޅީން އަތުން ދައުލަތަށް ބޮޑުލާރިއެއްވެސް ނުލިބޭނެ. ޖުރިމަނާ ކުރިޔަސް ލާރިއެއް ނުދައްކާނެ. މިތާއުޅޭ ޕިލިޕިންސް ބެންކޮކް އަންހެނުން ލެކިޔުޓް ފަދަ ތަންތަނަށް ވަދެ ސެންޓުވެސްގަނޭ. ތިއިން ބަންގާޅީޔަކު އެމީހުން ރަށުން ތަކެތިގެނެސް ވިއްކާ ފިހާރަޔަކަށް ނޫނީ ނުވަންނާނެ. ޙުރިހާ ލާރިއެއް ފޮނުވާނީ ރަށަށް.\nދިވެއްސަކު ޤަވާއިދާ ޚިލާފުވު މުން ޖޫރު މަނާަކޮށް ދަާއުވާކޮށް ޖަލަށްވެސް ލަނީ. މިބައިގަނޑަށް ބަލަދު އަރާފައިވުން %90 ގާތް. ތިވާނީ ބޮޑުންގެ ކޮން މެވެސް ބައެއް އަޑީގައި ތިބެގެން ގެނެސްފައ ތިބި ބަޔަކަށް. މާ ވަރުލޯބި ވާކަ މަށް ބުނާ އިންޑިޔާގައިވެސް ޤަވާއދާއި ޚިލާފުވު މުން ދިވެހިން ޑީޕޯރޓްކުރަނީ. މީ 1 ދުވަސް ތެރޭ ަ އެތެރެވި ބަޔަކީތަ... ބުއްދިހަ މަނުޖެހޭ ބަޔަކަށްތޯ ދިވެހި ރައްޔިތުން ތި ހައްދަވަނީ.\nގައު މުގައި ޤާނޫނާއި ހިލާފަށް ހިނގާ ބޮޑަތި ކުށްތަކާއި ޖަރީ މާ ތަކުގެ ފަހަތުން ދުވާނީ ފުލުހުންނާއި ސިފައިން. ނަ މަވެސް މި އައިރު ޤާނޫނީ އެތައްކަ މެއް އެކުލެވިގެން ހިންގާ ޤާނޫނާއި ގަވާއިދާއި ހިލާފަށް އުޅޭ ބިދޭސީން ހާއްސާކޮށް ބަންގާޅީންގެ މައްސަލާ މިބޮޑު ޖަރީ މާގެ ކަންތަކުގައި އުޅޭތަން އަބަދު މިފެންނަނީ މުޅިން އެހެންބައެއް. އިކޮނޮ މިކު މިނިސްޓްރީއަކީ ޕޮލިސް ސްޓޭޝަން ބާއޭވެސް ހިތައްއަރާ ބައެއްފަހަރު. ދުވަސްކޮޅަކުން ހޮސްޕިޓަލުން ނޫންބާ އުޅޭނީ؟\nދިވެހިންނަށްވެސް އެކޮ މޮޑޭޝަން ލިބެނީ ކުލި ދައްކައިގެން. މާލޭ މީހުންގެ އަދަދު އެގޭތަ އެއްވެސް ކުއްޖަކަށް؟ ބާކީ ތިބި އެން މެން އުޅޭނީ ކުއްޔަށް ދޯ. އަބަދު މާލޭގަ ވިއްޔާ ރާއްޖެތެރޭ މީހުން އުޅެން ޖެހެނީ.\nމާލޭގެ ގިނަ ބަޔަކުވެސް އުޅެނީ ކުލިދައްކައިގެން. 200 އަކަފޫޓުގެ ތަންކޮޅެއްގައި6މީހުންގެ އާއިލާއަކަށް ދިރިއެއް ނޫޅެވޭނެ.


ރައީސުލްޖުމްހޫރިއްޔާގެ ނައިބު ކ. ހުރާ ކައުންސިލް މެންބަރުންނާއި ބައްދަލުކުރައްވައިފި - The President's Office\nރައީސުލްޖުމްހޫރިއްޔާގެ ނައިބު ކ. ހުރާ ކައުންސިލް މެންބަރުންނާއި ބައްދަލުކުރައްވައިފި\n27 ފެބުރުވަރީ 2019، ރިފަރެންސް: 2019-192\nރައީސުލްޖުމްހޫރިއްޔާގެ ނާއިބު ފައިޞަލް ނަސީމް، މާލެ އަތޮޅު ހުރާ ކައުންސިލް މެންބަރުންނާއި މިއަދު ބައްދަލުކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ކައުންސިލުން ރަށުގެ ތަރައްޤީއަށް ރާއްވަވާފައިވާ މަސައްކަތްތަކާއި މިހާރު ކުރިއަށްދާ މަސައްކަތްތަކާއި ރަށަށް ބޭނުންވެފައިހުރި ކަންކަމުގެ މަޢުލޫމާތާއި ރަށުގެ ކުރިއެރުމަށްހުރި ދަތިތައް ވަނީ ރައީސުލްޖުމްހޫރިއްޔާގެ ނައިބާއި ހިއްސާ ކުރައްވައިފައެވެ.\nއެގޮތުން ރަށުގެ ސުކޫލަށް ކުރިމަތިވެފައިވާ ޖާގައިގެ ދަތިކަމާއި، ބަނދަރު ކުޑަވުމުގެ ސަބަބުން ދިމާވާ ދަތިތަކާއި، ކަރަންޓުގެ މައްސަލަތަކުގެ އިތުރުން ބޭންކުގެ ޚިދުމަތް ރަށުގައި ލިބެން ނެތުމުން ކުރިމަތިވާ ގޮންޖެހުންތައް ކައުންސިލުން ހިއްސާކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނާއިބު ދެއްކެވި ވާހަކަފުޅުގައި، އިޖުތިމާޢީ އަދި ތަރައްޤީގެ ރޮނގުން ކައުންސިލުން ކުރެވިދާނެ ކަންކަން ފާހަގަ ކުރެއްވިއެވެ. މިގޮތުން، ތަޢުލީމީ ދާއިރާ އިތުރަށް ހަރުދަނާ ކުރުމަށް ސްކޫލާ ގުޅިގެން މަސައްކަތް ކޮށްދެއްވުމަށްވެސް އެމަނިކުފާނު އެދިވަޑައިގެންނެވިއެވެ. މީގެ އިތުރުން، ރަށުގެ ރައްޔިތުންނާއި ރަށަށް ޒިޔާރަތްކުރާ ފަރާތްތަކުގެ ސަލާމަތާއި ރައްކާތެރިކަން ކަށަވަރު ކުރުމަށް ޚާއްޞަ އިސްކަމެއް ދެއްވުމަށްވެސް ރައީސުލްޖުމްހޫރިއްޔާގެ ނާއިބު އެދިވަޑައިގެންނެވިއެވެ.\nމިމޭރުމުން ވާހަކަފުޅު ކުރިއަށްގެންދަވަމުން، ދުޅަހެޔޮ ޞިއްޙަތެއްގައި ދެމިތިބުމަށްޓަކައި ރަނގަޅު އާދަތައް އަށަގެންނެވުމަށް އާންމުން ހޭލުންތެރި ކުރުވުމަށް އިތުރު ހަރަކާތްތައް ރޭވުމަށް ރައީސުލްޖުމްހޫރިއްޔާގެ ނާއިބު އެދިވަޑައިގެންނެވިއެވެ. އަދި ބަޖެޓުގައި ހިމެނިފައިވާ ކަންކަން އަވަސްކުރުމަށް ކަމާގުޅޭ މިނިސްޓްރީތަކާއެކު މަޝްވަރާކުރައްވައިގެން އެކަންކަން ކުރިއަށް ގެންދެވުމަށް ރައީސުލްޖުމްހޫރިއްޔާގެ ނައިބު އެދިވަޑައިގެންނެވިއެވެ. މީގެއިތުރުން ރައްޔިތުންނަށް ފައިދާވާނެ ކަންކަމުގައި ސަރުކާރުން އަބަދުވެސް އެއްބާރުލުން ދެއްވާނެކަމުގެ ޔަޤީންކަން އެމަނިކުފާނު ކައުންސިލް މެންބަރުންނަށް އެރުވިއެވެ.


Fathuhlla ge vaahaka eh: Shikaara\n"ވާވް، ޓޫ ސްމާޓް، ސްޓަރ؟" މީޒާގެ ފަހަތުގައި ތިބި އޭނާ ދެ އެކުވެރިން ވެސް ހައިރާންވެ ބަސްހުއްޓުނެވެ.\nއެ ދެމީހުން ވެސް މީޒާގެ ދެ ފަރާތުން ކޮނޑުގައި ހިފައިލިއެވެ. އަލޫކު ނުބަލަން ކަމަށް ހެދިގެން ހުރެ ދިޔައީ ސީދާ އެމީހުންނާ ދިމާއަށެވެ. ފޫޓެއްހާ ކައިރިއަށް ގޮސް އަތްގޮށިން ލޮނުފޮދެއް ނަގައި އޭނާގެ ތަނަވަސް މޭމައްޗަށް އަޅައިލިއެވެ. އޭނާ އަޅައިލި ފެންތައް ގޮޅިބަރިއެއްހެން އުފުލިފައިވާ އޭނާގެ ބަނޑާ ދިމާއިން ތިރިއަށް ސޮހިގަތެވެ. އަލޫކު ހިފައިލީ އޭނާގެ ގައިގައި ތަތްވަމުން ދިޔަ ހުދުކުލައިގެ ކުރު ސޯޓުގައެވެ. ފޫޅާ ދިމާއިން ސޯޓަށް ދަމައިލާ ދޫކޮށްލިއެވެ. އެއާއެކު އޭނާގެ ތުންފަތަށް ލުއި ހިނިތުންވުމެއް ވެރިކުރުވިއެވެ. އެންމެ ފަހުން އޭނާ ފީނައިގަތެވެ.\n"ވާވް، ހާދަ ސަޅިއޭ." މީޒާއާއި އަނޫޝާއަށް އެކުގައި ވައި އަޑުން ބުނެލެވުނެވެ.\n"އެ ދޯ މިއަދު ސިޓީގަ އުޅުނު އަލޫކު؟" މީޒާގެ ކަންފަތް ކައިރީގައި ވައި އަޑުން ނަބާ ބުނެލިއެވެ.\n"އިޒް ދެ ޓް ހިމް؟" އަނޫޝާ ވެސް ބައިވެރިވެލީ ނަބާއާއެވެ.\nމީޒާ އަނގައިން ވެސް ނުބުނެ ހުރި ގޮތަށް ހުރީއެވެ. އޭނާ އެނބުރިލެވުނީ އަލޫކު ފީނައިގަތް ދިމާއަށެވެ. އަލޫކު ފީނައިގަތް ގޮތަށް މައްޗަށް ނާރައެވެ. މީޒާ ހިތުގެ ވިންދު އަވަސްވަމުން ދިޔައެވެ. އަލޫކަށް ގޮތެއް ވީކަމަށް ހީކޮށެވެ.\n"ޖިންނިއެއްތަ؟ މައްޗަކަށް ވެސް ނޭރިއެއްނު؟" މީޒާ ހާސްވާ ގޮތްވިއެވެ.\nނަބާ ބަލައިލީ ސީދާ މީޒާގެ މޫނަށެވެ. އޭނާ ހިތުގައި ވެސް އުފެދުނީ އެއް ސުވާލެއް ވީމައެވެ.\n"އަޑިއަޑިން ދިޔައީނު. ހާދަ ދިގޭ. މި ބުނީ ނޭވާ ވެސް ހާދަ ދިގޭ." އަނޫޝާ އިޝާރާތްކޮށްލީ ތަންކޮޅެއް ދުރުން ބޯހިއްލައިލި އަލޫކަށެވެ.\n"ނޭވާ އެކަންޏެއް ނޫން." ނަބާ ލާނެތް ގޮތަކަށް ހީނލިއެވެ.\nމީޒާއަށް ހުރެވުނީއެވެ. އޭނާގެ ދެ އެކުވެރިން ވެސް ފީނައިގަތެވެ. އެމީހުން ފީނައިގަތް އިރަށް އަލޫކު ބަލައިލީ ސީދާ މީޒާ އަށެވެ. ކޮންމެވެސް ކަހަލަ ހަރަކާތްތަކެއް މީޒާއަށްކޮށްލި ހެން ހީވެގެން އަނެއްކާ ވެސް މީޒާ ބަލަން ހުރީއެވެ.\nއަލޫކު ފީނައި ގަތީއެވެ. މީޒާ ފޫހި ގޮތަކަށް ބަލައިލީ އަލޫކު ފީނައިގަތް ދިމާއަށެވެ. އެންމެ ފަހުން މީޒާގެ ބޮލަށް އިބިލީސް ސަވާރުވިއެވެ. އޭނާގެ ސިކުނޑީގައި މޮޅު ގޮތެއް ރާވާލިއެވެ. އޭނާގެ ގާތަށް އަލޫކު ގެނެވޭނެ ގޮތެކެވެ.\nމީޒާ ފަތަން ފެށީ ސީދާ އަލޫކާ ދިމާއަށެވެ. އެއީ ނިސްބަތުން ފުން ދިމާއެކެވެ. ނަބާމެންނާ ދުރަށް ފަތަމުން ފަތަމުން ގޮސް މީޒާ ބޯހިއްލާ ބަލައިލިއެވެ. އޭނާ ހިތުން އޭނާ ދިޔައީ ސީދާ އަލޫކު އޮތް ދިމާއަށެވެ. މީޒާ ވަށައިގެން ހޯދައިލިއެވެ. އަލޫކު ފެންނާކަށް ނެތެވެ. އޭނާ ބަލައިލީ ސީދާ އެއްގަމާ ދިމާއަށެވެ. އޭރު އަލޫކު އެއްގަމާ ދިމާއަށް އަރަނީއެވެ.\n"ހެލްޕް." މީޒާ ހަޅޭއްލަވާގަތެވެ.\nއޭނާ ގެނބޭ ކަމަށް ހެދި އަތް ހޫރަމުން އަލޫކަށް ގޮވަމުން ދިޔައެވެ. އެ މަންޒަރު އަލޫކަށް ފެނުނެވެ. އޭނާ ބަލަން ނުހުރެ މީޒާއާ ދިމާއަށް ފީނައިގަތެވެ. ސިކުންތުކޮޅެއްގެ ތެރޭގައި އަލޫކު މީޒާއާ ހަމައަށް ދިޔައެވެ. މީޒާ އެކުޓުކުރަމުން ލޮނުބޮވޭކަމަށް ހެދިއެވެ. އެންމެ ފަހުން އަލޫކު އޭނާ ގާތަށް ދިޔުމުން ގެނބުނު ކަމަށް ހެދުނެވެ.\nއަލޫކު އެ ދިޔަ ގޮތަށް ގޮސް މީޒާ ނަގައި އޭނާގެ ކޮނޑުމައްޗަށް އެރުވުމަށްފަހު އެއްގަމާ ދިމާއަށް ފަތައިގަތެވެ. މީޒާ ފުރުސަތުގެ ބޭނުން ހިފިއެވެ. ގައިން ވަރު ދޫކޮށްލައި ހޭނެތުނު ކަމަށް ހެދުނެވެ.\nއިރުކޮޅެއް ތެރޭގައި މީޒާ ގެނެސް ދިޔަރެސް މައްޗަށް އެރުވިއެވެ. އަލޫކު މާނޭވާލަމުން މީޒާގެ މޫނަށް ބަލައިލިއެވެ. އޭނާ އަވަސްއަވަހަށް އަވަސްފަރުވާ ދޭން މަސައްކަތްކުރިއެވެ. ނަމަވެސް މީޒާ ލޯހުޅުވާ ގޮތެއް ނުވިއެވެ. އަނގައިން ލޮނު ބޭރުވާ ގޮތެއް ނުވިއެވެ. އަލޫކު ދެކޮޅު ބަލައިލުމަށްފަހު މީޒާގެ ތުންފަތާ ދިމާ ބަލައިލިއެވެ. އޭނާ ޖެހިލުންވެ އިނދެ މީޒާގެ ނޭފަތާ ދިމާއަށް ތިރިވެލިއެވެ. މީޒާ އޮތީ ނޭވާ ހިފަހައްޓާލައިގެންނެވެ. ދެ ލޯ މެރިފައިވާ ކަމަށް ހެދިގެންނެވެ. ނަމަވެސް ލޮލުގެ ކުޑަކޮށް ހުޅުވިފައިވާ ތަންކޮޅުން އަލޫކުގެ ހުރިހާ ހަރަކާތްތަކެއް މީޒާއަށް ފެންނަމުން ދިޔައެވެ.\nއެންމެފަހުން އަލޫކު މީޒާގެ މޫނާ ދިމާއަށް ގުދުވެލިއެވެ. މީޒާ އޮތީ ފުރުސަތުގެ ބޭނުން ހިފާށެވެ. މީޒާއަށް ހީވީ އޭނާގެ ތުންފަތަށް ކަރަންޓު އައިހެންނެވެ. ނާރުތަކަށް ވާންވެ މީހާ ތުރުތުރު އަޅާހެން ހީވާންފެށިއެވެ. އެންމެ ފަހުން އޭނާ ކޮށި އެރި ކަމަކަށް ހަދައި އޯކަށް ދެމޭގޮތްވެ ކޮށްޅަށް ޖެހުނެވެ. އަލޫކު ދުރަށް ޖެހިލިއެވެ. ވެލިގަނޑު މަތީގައި ކުޑަކަކޫ ޖަހައިލައިގެން އިނދެވުނެވެ. މީޒާއަށް ބަލާށެވެ. އަލޫކުގެ ތުންފަތުގައި ދުވެލީ ލުއި ހިނިތުންވުމެކެވެ.\n"އޯހް! ތޭންކްސް. ޔޫ ސޭވްޑް މީ. މައި ސޯލް. މައި ލައިފް. ތޭންކްސް." މީޒާ ކޮށި އަރައިގޮތް ހަދައިލަމުން ބުނެލިއެވެ.\nބަދަލުގައި އަލޫކު ހިނިތުންވެލިއެވެ. އޭނާ ފުން ނަޒަރަކުން ބަލައިލީ ސީދާ މީޒާގެ މޫނަށެވެ. އަލޫކަށް ހީވީ އޭނާގެ ނާރުތަކަށް ކަރަންޓު އައިހެންނެވެ. އޭނާގެ ދެތުންފަތް ކައިރިކޮށްލެވުނެވެ. ދެ އަތަށް ބާރުކޮށްލެވި މުށްކަވާލެވުނެވެ.\nމީޒާއަށް އަމިއްލަ ތުންފަތުގައި އަތް ޖައްސާލެވުނެވެ. އޭނާ ލޮލުން ވިދަމުން ދިޔައީ މަސްތީ ކުލަވަރެކެވެ. މަސްތީ ގޮތަކަށް އޭނާ ބަލައިލީ ސީދާ އަލޫކުގެ ހަށިގަނޑަށެވެ.\n"މީރު، ސްވީޓް. ލަވް އިޓް. އަދި ލިބޭނެ ނަމަ." މީޒާ އަމިއްލަ ތުންފަތުގައި ދޫ ޖައްސާލަމުން ބުނެލިއެވެ.\nއަލޫކު ގާތަށް ރުޅިއައެވެ. އޭނާ ހިތުގައި ނަފުރަތުގެ އަލިފާންގަނޑު އަނދައިގަތެވެ. އަލޫކު ކޮޅަށް ތެދުވިއެވެ. އޭނާ އެއްލީ އެއްމެ ތީރެކެވެ. އެ ތީރު ގޮސް ހެރުނީ ސީދާ މީޒާގެ މެއަށެވެ. އޭނާގެ ހިތަށެވެ. އަލޫކު އިރުކޮޅެއް ވަންދެން މީޒާއަށް ބަލަން ހުއްޓެވެ. މީޒާއަށް ބެލުނީ އަލޫކުގެ ހަށިގަނޑަށެވެ. ވަނާތައް ފާޅުވާން ހުރި އެ ފިރިހެންވަންތަ ހަށިގަނޑަށެވެ. އަލޫކަށް އެކަން އެނގޭތީ މީޒާ މޮޔަކޮށްލީ ގަސްތުގައެވެ.\nއަލޫކު ހިނގައިގަތެވެ. މޫދާ ދިމާއަށެވެ. އެހުރިހާ މަންޒަރެއް ބަލަން ތިބި އަނޫޝާއާއި ނަބާ އެކުގައި މީޒާގެ ގާތަށް އައެވެ.\n"ވާވް، ހީވީ ފިލްމެއްގެ ރޮމޭންޓިކް ސީނެއްހެން، މީޒާ އެކްޓްކުރާން ވެސް ކުޅަދާނަ." ނަބާ ވައި އަޑުން ބުނެލިއެވެ.\n"އެންމެފަހުން ރަހަ ވެސް ބެލީދޯ، މީވާ ކުޅަދަނާ ކަނބަލެއް." އަނޫޝާ ހޭންފެށިއެވެ.\nމީޒާ އިނީ އަލޫކަށް ކަޅި ހުއްޓައިލައިގެންނެވެ. އެސްފިޔަ ވެސް ޖަހައިނުލައި އަލޫކާ ދިމާއަށް އޭނާ ބަލަމުން ދިޔައެވެ. އަލޫކު މޫދަށް އެރި ގައިގައި ހުރި ވެލިތައް ފިލުވާލައިގެން އެއްގަމަށް އެރިއެވެ. އަނޫޝާއާއި ނަބާ ވެސް ކަޅި ޖަހައި ނުލައި ބަލަން ތިބީއެވެ. އަލޫކަށް އެކަން އެނގެއެވެ. ނަމަވެސް ނޭނގޭ ކަމަށް ހެދިގެން އޭނާ ހަރަކާތްކުރަމުން ދިޔައެވެ. އެއްގަމަ އަރާ ޓީޝާޓުތައް ކައިރީ އޮތް ފެންފުޅި ނެގިއެވެ.\nކޯވަރެއް ބޮއެލުމަށްފަހު އޭނާ މޫނަށް ފެންއަޅައިލިއެވެ. މޫނަށް އެޅުނު ފެންތަތައް ރޮނގުތަކެއްގެ ސިފައިގައި މޭމައްޗަށް އޮހެމުން ދިޔައެވެ. އަލޫކު އެނބުރިލިއެވެ. އޭނާ ހިނގައިގަތީ މޫދަށް އެރުމަށްފަހު ފެންވެރޭ ގޮތަށް ހުރި ފެންމާގަނޑުތަކާ ދިމާއަށެވެ. އޭނާގެ ކޮންމެ ހަރަކާތަކާއެކު މީޒާމެންގެ މޫނަށް އެކި ކުލަތައް އަރައިފައިބަމުން ދިޔައެވެ. އަލޫކު ފެންމާގަނޑު ދޫކޮށްލިއެވެ. އޭނާގެ ބޮލަށް އެޅެމުން ދިޔަ ފެންތައް ކޮނޑާއި މޭމައްޗަށް އެޅެމުން ދިޔައެވެ. ގަޔަށްބާރު ހުދުކުލައިގެ ސޯޓަށް ފެންތައް އެޅުމުން ދިޔައެވެ. އަލޫކު އެނބުރިލީ ސީދާ މީޒާމެންނަށްނާ ދިމާއަށެވެ. އޭނާ މަޑުމަޑުން މޭގައި އަތް ހާކާލިއެވެ. މީޒާގެ ނާރުތަކުގައި ލޭ ހިނގައިގަތް ގޮތުން އޭނާ ދެއަތަށް ބާރުކޮށްލެވުނެވެ. ނޭވާ އަވަސްވާން ފެށިއެވެ.\n"އަހަރުމެންނަށް ދެއްކެން ހަމަ. އެހެން ނޫންނަމަ ދެން ކީއްކުރަން؟" އަނޫޝާ އެނބުރިލީ މީޒާ އަށެވެ.\n"އޭނަ ކިހާ ރަނގަޅު." މީޒާ ފުން ނޭވާއެއް ދޫކޮށްލިއެވެ.\n"ކޮން ކަމެއް؟" އަނެއްކާ ވެސް އަނޫޝާ ބުނެލިއެވެ.\n"އަހަރެން ސަލާމަތް ކޮށްދީފިއެއްނު." މީޒާ ތުންފަތަށް ލުއި ހިނިތުންވުމެއް ވެރިވިއެވެ.\n"ސަލާމަތްތަ ތިކޮށްދިނީ؟ މަށަށް ހީވަނީ ހަލާކުހެން ކޮށްލީ، ޑުރާމާ ކުޅެން މީޒާ މޮޅުވީމަ އޭނާ ކުޅޭ ޑުރާމާ ވަކި ކުޑަތަ؟ އަންހެނުން ތަކެއް މޮޔަކުރަނީ ވިއްޔަ. ތިމާއަށް ރީތި ސިފައެއް، ލޯބި ހަށިގަނޑެއް ލިބުނީތީ އެކަން ވެސް އެންމެ ނުބައިކޮށް އެ ކުރަނީ." އަނޫޝާ ކޮޅަށް ތެދުވިއެވެ.\n"މިތަނުގައި އެހެން މީހުން ވެސް އުޅެނީ އެހެން ނޫންތަ؟ މޫދަށް އެރޭނީ މޫދަށް އެރޭ ގޮތަށްދޯ. ކޮންމެ މީހަކު ވެސް މޫދަށް އެރިފަ ފެންވަރަން ދޯ އެކަހަލަ ތަންތަން ހަދައިފަ އެ ހުރީ. އަހަންނަށް ހީވަނީ މައްސަލައަކީ އަހަރުމެންހެން، މީހުން އެހާ ޕްރައިވެޓްކޮށް ކުރާ ކަންކަން ބެލުންހެން." މީޒާ ހިތްހަމަ ނުޖެހުނެވެ.\n"އޯކޭއޭ. އަބަދުވެސް މީޒާއަށް ގޯސްވާނީ މަ ވިއްޔާ. ވަރަށް ފޫހިވޭ." އަނޫޝާގެ ތުންފަތަށް ގޮތްތަކެއް ހަދައިލަމުން އޭނާ އެނބުރިލީ އެއްގަމާ ދިމާއަށެވެ.\n"އެއްކަލަ އަނޫ، ދެން ތި ގޮތް ދޫކޮށްލަން ވެއްޖެއްނު. ކޮންމެ ފަހަރަކު ބޮޑުތަނުގައި ޖައްސާކަށް ނުޖެހޭދޯ." ނަބާ ހިތްހަމަ ނުޖެހުނެވެ.\n"ބަހައްޓާ، އެއީ އަނޫ ގެ ގޮތެއްނު، މަށަށް އޭރުވެސް ހީވިއޭ މީނަ ޖޭވާނެހެން." މީޒާ ވެސް ހިތްހަމަ ނުޖެހުނެވެ.\nއެންމެފަހުން މަންޒަރު ހުސްވެގެން ދިޔައީއެވެ. ތިންމީހުން ތިން ދިމާއަށް މިސްރާބުޖެހީއެވެ. ކުނިބުނިން ހިތްތައް ފުރިގެންނެވެ. އެކަކު އަނެއްކަކާ ދިމާއަށް ނުރުހުމުގެ ބަސްތައް ބޭރުކުރަމުންނެވެ.\nފަތިހުގެ ހިތްގައިމު ވަގުތެވެ. ޓީވީތަކުން ކުއްލި ޚަބަރެއް ގެންނަމުން ދިޔައެވެ. ހުޅުމާލޭ މަގުމައްޗަށް އަންހެން ކުއްޖަކު މަރައިލައިފަ އެއްލައިލާފަ އޮތް ޚަބަރުންނެވެ. ކަރުގައި ވަލެއް ބައްދާ ހާސްކޮށްލައިގެން މަރައިލައިފައި އޮތްކަމަށް ޓީވީ ތަކުން ރިޕޯޓުކުރަމުން ދިޔައެވެ. ފުލުހުންނާއި ކަމާ ގުޅޭ ފަރާތްތަކުން އެކަން ތަހުގީގަށް އެ ސަރަހައްދު ބަންދުކޮށްފައިވާ ކަމަށް ބުނެ ޚަބަރުތައް ކުރުކޮށްލަމުން ދިޔައީ ފަހުގެ ތާރީޚުގައި ގޮތް ނޭނގޭ ގޮތަށް އަންހެން ކުދިން މަރަމުންދާ ކަމަށް ބުނެދެމުންނެވެ.\n"މި ކޮން ކުއްޖެއް؟" ނައީމުގެ ސުވާލު އަމާޒުވީ ތަހުގީގު ޓީމުގެ މެންބަރުންނަށެވެ.


Rayyithun Havaalu Kuri Zinmaa Akee Mas Kedun Kamah Dhakkan Ali Hussain Massakkai Fashaifi - Vaguthu\nރައްޔިތުން ހަވާލުކުރި ޒިންމާ އަކީ މަސްކެޑުން ކަމަށް ދައްކަން އަލީ ހުސެއިން މަސައްކަތް ފަށައިފި\nރައްޔިތުން ހަވާލުކުރި ޒިންމާ އަކީ މަސްކެޑުން ކަމަށް ދައްކަން ކެންދޫ ދާއިރާގެ މެންބަރު އަލީ ހުސެއިން މަސައްކަތް ފަށައިފއެވެ.\nމީސް މީޑިއާގައި މިހާރު ދަނީ އަލީ ޙުސައިން މާލޭގެ މަސްމާރުކޭޓުގައި މަސްކަނޑާ މަންޒަރު ފެންނަ ފޮޓޯތަކެއް ދައުރުވަމުންނެވެ.\nމާރުކޭޓުގައި މަސްކަނޑަން ހުންނެވުމާއި ބެހޭގޮތުން އަލީ ޙުސައިންގެ ބަހެއް އަދި ލިބިފައި ނުވާއިރު ބައެއް ފަރާތްތަކުން ސިފަކުރަނީ މިއީ އާއްމުންގެ ސަމާލުކަން ހޯދުމަށްޓަކައި އިދިކޮޅު ފަރާތްތަކުން ކުޅުއްވާ ޑްރާމާއެއްގެ ގޮތުގައެވެ. ނަމަވެސް އަނެއް ބަޔަކު ގަބޫލުކުރާ ގޮތުގައި ފޮޓޯ އިން ދަައްކުވައިދެނީ ވަޒީފާ ގެއްލުނަސް އަދި މަޤާމް ގެއްލުނަސް ގޮތް ހުސް ނުވާނެ ކަން އަންގައިދޭ މަންޒަރު ކަމަށެވެ.\nމަޖިލީހުގެ ބައެއް މެމްބަރުންގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާއިރު އެ ބޭފުޅުންނަށް ވެސް ގޮތް ހުސްނުވާނެކަން މި ފޮޓޯ އިން ހާމަވާ ކަމަށްވެސް ބައެއް ފަރާތްތަކުން ދެކެއެވެ.\nގޮނޑި ގެއްލުނު ކަމަށް އިލެކްޝަންސް ކޮމިޝަން (އީސީ) އިން ކަނޑައެޅި 12 މެމްބަރުންނަކީ ވިލިނގިލީ ދާއިރާގެ މެމްބަރު ސައުދު ހުސައިނާއި އިހަވަންދޫ ދާއިރާގެ މެމްބަރު މުހައްމަދު އަބްދުﷲ އާއި ދިއްދޫ ދާއިރާގެ އަބްދުއްލަތީފާއި ހަނިމާދޫ ދާއިރާގެ ހުސައިން ޝަހުދީ އާއި މަޑުއްވަރީ ދާއިރާގެ މުހައްމަދު އަމީތާއި ތުލުސްދޫ ދާއިރާގެ މުހައްމަދު ވަހީދު އިބްރާހީމާއި ދަގެނތީ ދާއިރާގެ އިލްހާމް އަހްމަދާއި ތިމަރަފުށީ ދާއިރާގެ މުހައްމަދު މުސްތަފާ އާއި ތިނަދޫ އުތުރު ދާއިރާގެ ސައުދުﷲ ހިލްމީ އާއި ތިނަދޫ ދެކުނު ދާއިރާގެ އަބްދުﷲ އަހުމަދާއި އަދި މައްޗަންގޮޅީ ދެކުނު ދާއިރާގެ އަބްދުﷲ ސިނާނާއި ފުވައްމުލަކު އުތުރު ދާއިރާގެ އަލީ ޝާހު އެވެ.\nއޭޕްރީލް 15, 2018 18:09\nމަސްކަނޑަން ތިބޭ ނިކަމެތިންނަށް މަލާމަތް ތަ ތިކުރަނީ\nމަސްކަޑަން ތިބޭނީ އެހެންމާ ހުސް ނިކަމެތިންނޭ ދޯ ތިބުނީ..... ދިވެހިންގެ ލޭނާރު ވަރަށް ދަށް ތިކޮށްލަނީ...\nއޭޕްރީލް 16, 2018 20:58\nއޭޕްރީލް 15, 2018 18:15\nސާބަހޭ މަގޭ ދަރިޔާ...\nތީވާ ފިސާރި ދިވެހި ދަރިޔެ،،،،\nއޭޕްރީލް 15, 2018 18:17\nރަނގަޅު. މަސްކަނޑަން ހުރޭ.\nއޭޕްރީލް 15, 2018 18:21\nއަލީހުސެން އެކުރި ޢަމަލަކީ ރާއްޖޭގެ ފަޚުރުވެރި މަސްވެރިންގެ އަގުވެއްތޭފަދަ ޢަމަލެއް އެކަމުން ދޭހަވާ އެއްޗަކީ މަސްވެރިންނަކީ ވަރަށް އަގުދަށް އެއްވެސް އިހްތިރާމެއް ލިބިގެންނުވާބައެއްކަން ރާއްޖޭގެ މަސްވެރިންނަށް އިހްތިރާމް ކުޑަވާގޮތަށް ކަންކަންކުރުމުގެ ޙައްޤު އެއްވެސް މީހަކަށްލިބިގެންނުވޭ!\nވީމާ، ަލި ހުސޭންގެ އެޢަމަލު ވަރަށްހަރުކަށި ޢިބާރާތުން ކުއްވެރިކުރަން.\nއޭޕްރީލް 15, 2018 18:41\nބަލަ މި ފޮޓޯން މި ދައްކުވައި ދެނީ އޭނައަށް ކަންކަން ކުރެވޭނެކަން. މި ފޮޓޯން ބައެއްގެ އަގު ވެއްޓޭނަމަ އެބަޔަކު ނުވާނެ ދިވެހިންނަކަށް\nއޭޕްރީލް 16, 2018 08:24\nއެފޮޓޯއިން އެކުރި ކަމަކީ މަސްވެރިންނަށް މަލާމަތްކުރުން. އެހެންއެއްވެސް ކަމެއްނޫން. އޭނައަކީ، ދުވަހަކު މަސްކެނޑި މީހެއްނޫން. ލޯޔަރަކަށް ވެވުނީމަ ހިތް އާސްމާނަށް އަރާފަހުރި އިންސާނެއް އެއީ. އޭނަ ބުނަން ބޭނުންވީ، އޭނަގެ މޮޅުކަން ދެއްކުން ސަރުކާރުން ހުއްޓުވައިފިއޭ. ދެން އޭނަ ކުރާނީ މިގައުމުގެ އެންމެ ދަށް މަސައްކަތޭ.\nއޭޕްރީލް 16, 2018 16:19\nއަލީ އަށް އިނގޭތަ އޭނަގެ ހިތުގަ އޮތް އެއްޗެއް... ހިސާބަށް ވުރެ ނުބައި ކޮށް މާނަ ނަގަން މޮޅީއެއްްނު..\nއޭޕްރީލް 17, 2018 10:38\nމިހާރު އަހަރެމެން ދިވެހިން އެބަޖެހޭ ދިވެހިން ގޮތުގަ ތިބެން ނުވަތަ ވިސްނަން. މަސް ކެނދުމަކީ އަގުވެއްޓޭ ކަމެއް ގޮތުގަބަލާ ދަށް ކަމަކައް ބެލުމަކީ ގިނަ ދިވެހިން ގެ ވިސްނުން ހުންނަގޮތް. އެގޮތައް ވިސްނެނީ ބޮޑުކޮއްދީފަ ހުރިގޮތަކުން. މީތި ބަދަލު ކުރަން އެބަޖެހޭ. މީ އަހަރެމެންގެ ލޭނާރު.\nއޭޕްރީލް 16, 2018 16:18\nޢުހުން. ދިވެއްސަަކަށް ވީތީ ކުރަން އިނގެން ޖެހޭނެ ކަމެއް އެއީ... މެމްބަރަކު މަސް ކެނޑީމަ ދޭހަވަނީ މަސްވެރިކަމުގެ އަގު މަތިކަން... އަގެއް ހުރި މަސައްކަތެއް ކަން..\nއޭޕްރީލް 15, 2018 18:22\nފިސާރި ދިވެހި ދަރިޔެ...\nތި ކަހަލަ ނިޔަނެތި މެންބަރުން ގިނަވާންވީ\nނިޔަނެތި މެންބަރުން ދިވެހި މަސްވެރިންނަށް އެކުރީ މަލާމާތް.\nއޭޕްރީލް 16, 2018 08:25\nދިވެހި ފިސާރި ދަރި، ދޮގުހަދާ ހަދާ ވަރުބަލިވެގެން، އަންނިގެ އަނގައިން ނެއްޓި މައިތިރިވެ އިރުކޮޅަކު ހުރެލުމަށް ނެގި ރެސްޓެއް އެއީ. އެވެސް ބަޔަކަށް ކުރާ މަލާމަތެއްގެ ގޮތުގަ.\nއޭޕްރީލް 15, 2018 18:31\nރައްޔިތުން ހަވާލުކުރި ޒިންމާ އަކީ މަސްކެޑުން ކަމަށް ދައްކަން އަލީ ހުސެއިން މަސައްކަތް ފަށައިފި ނަމަ އެކަމުން އެ ދޭަހަކޮށްދެނީ އެމެން މަޖްލީހުގެ މެމްބަރު ކަން ނުކޮށް މަހަށް ދާންވީއޭ ތަމެން މަހަށް ދޭބަލަ ރަންރީނދޫ ޓްވިޓަރޭ މަހަށް މަހަށް މަހަށް ދޭބަލަ. މަސްކަނޑާ މަސްކަނޑާ މަސްކަނޑާ ދޯ.\nއޭޕްރީލް 17, 2018 10:59\nކިލިނެއްތަވީ މަސްކާން ރަނގަޅު ދޯ މީހުން ބޭނީމަ. މަސްވެރިންނަކީ މާޝާﷲ ހާދަ ހިއްވަރުގަދަ ކޫލް ބައެކޭ އެއީ މީހުން ފާޑު ކިޔަސް އެމީހުން އަޅައިވެސްނުލާ. ތިބާއަށް މަހައްދާން ނުކެރޭތަ ނުކެރޭތަ ނުކެރޭތަ އެހެންނަމަ ވައި ވައި ޓެލް އަސް ވައި\nއޭޕްރީލް 15, 2018 18:47\n"ތިމާމެން މޮޅު ނަސަބަކުން އަޔަތީ ތިމާމެން ކިބުރުވެރި މިވަނީ، ރިމާދަށް ފުރޮޅިގެން އެދަނީ ދިމާޔަށް އަނގުރު އަލިފާނޭ"\nއޭޕްރީލް 15, 2018 18:55\nމިބީތާ ހީކުރަނީތަ އެތާމަސްކަނޑަން އެތިބެނީ ގޮއިހުސްވެފަ ތިބޭމީހުން ކަމައްދޯ.\nއޭޕްރީލް 15, 2018 19:21\nއަނެއްކާ ކިޔޫ ތަރުތީބުން ކަނޑާދެއްޗޭ މެންބަރުކަމުގެ ގޮނޑި ވިއްކާލާގޮތަށް މާދުރުގައި ހުރި މީހަކަށް ލޮލުން އިޝާރާތްކޮށްލާފަ އެންމެ ފަހަތުގައި އޮތް މަސް ކަނޑާނީކީނޫން.\nއޭޕްރީލް 15, 2018 19:29\nއޭޕްރީލް 15, 2018 19:42\nހުރިހާކަމަކަށްވެސް ހަމަ ފިޓުމީހުން ތިބޭ ސާބަސް\nއޭޕްރީލް 16, 2018 08:28\nއައްޔައަކީ، ރާއްޖެތެރޭގެ އާދައިގެ އާއިލާއެއްގެ ދެރަ ނިކަމެތި ސޮރެއް. އޭނަ ނުލަފާ މީހަކަށްވީ އެމް.ޑީ.ީޕީއާ ގުޅުން ހިސާބުން. ދެން ހަލާލުނޫން އެއްޗެހި ކެއުމަކީވެސް، އެމީހެއްގެ މައްޗަށް ޝައިޠާނާ ވެރިވެ ގަންނަކަމެއް. އައްޔަ މިހާ ގޮތްކުޑަ ދޮގުހަދާ ފަސާދަ އުފައްދާ އިބިލީހަކަށް ވީ މިހުރިހާ ކަމެއް އެއްވެގެން.\nއޭޕްރީލް 15, 2018 20:23\nތީގެން ދައްކުވައިދެނީ އެބޭބެ ހަތަރު އުދަރެސް ފެނުޖެހިއްޖެކަން.\nއޭޕްރީލް 15, 2018 20:30\n80 ހާސް ރުފިޔާއިން ނުފުދިގެން އުޅޭމީހަކަށް މަސްކަނޑާލައިގެން ލިބޭ ވަކި ދެތިންރުފިޔާއިން ފުދޭނެތަ؟\nއޭޕްރީލް 15, 2018 20:35\nތިމީހާގެދާއިރާގެރައްޔިތުންއުޅޭހާލުދެކެބަލަލަދުންބޯހަލާކުވާނެފެނުނަސްދާއިރާގެ ބ ދޮންފަނު ބ ކިހާދޫދެކެބަޅަ ފަޅުގެތޮށިގަނޑުވެއްތިފަ އަރާނުފޭބޭނެ އެކަމަކު ދާއިރާގެ ހައްގޭގޮވާނެހުރެގެން ލަދުހަޔާތުގެކަންފުޅެއްނެތިގެން އެރައްރަށުމީހުން އެތިބީ ތިމީހާހޮވުނުމޮޔަހީވެފަ އެތަނައް ދިޔަމީހަކައް ަިނގޭނީ ަުޅޭހާލު އެކަމަކު ހައްގޭ ހައްގޭގޮވާނެ ލދުހަޔާތޮ އެއްގޮތަކައްވެސްނެތީ އެހެެންވީމަ ފާހާނާ ސާފުކުރަވެސް އޮވެދާނެތަ\nއޭޕްރީލް 15, 2018 21:06\nމަސްކަނޑާ މީހުންނަށް މަލާމާތް ކުރަނީ. ވަރަށް ދެރަކަމެއމީ.\nއޭޕްރީލް 15, 2018 21:11\nހަނިމާދޫ ޝަހުދީގެ ގޮނޑި ގެއްލުންތީ އަހަރެމެން އުފާކުރުން ހައްޤު ކަމެއް... އެބޭފުޅާ އެއޮށް އުޅުއްވި އަބުއި ގޮތް ކޮޅެއް\nއޭޕްރީލް 15, 2018 23:37\nތީފޮތޯ ދައްކަން ކުރާކަމެއް.\nހަމަ ހިނިއަންނަނީ ހިނި ހިނި ހިނި ...................\nއޭޕްރީލް 16, 2018 00:34\nމަޖިލީހުގެ ޖަލްސާތަކައް ނުދިޔަކަސް ހާޒިރީގަ ބަރާބަރައް ސޮއެ ކުރޭ މިމީހުން ..... މަސްހޫރު ފިލިނަސީދު ބިރުދައްކާ ސޮރެއް ތީ އެހެންވެ އެހެން އެއުޅެނީ... ފިލިބެ އައް ދެއްކެން އެތެޅި ބާލަނީ...\nއޭޕްރީލް 16, 2018 08:31\nހަލާލެއް ހަރާމެއް ނުބަލާ ފައިސާ ހޯދައި އޭގެން ތިމާއާއި ތިމާގެ އަނބިދަރިންނަށް ކާންދެނީ. ﷲ އަށް ބިރުވެތިވުން ނެތްބައެއް ތިއީ. ލިބިދާނެ ނިކަމެތިކަމެއް ހިތަކަށް ނާރާ. ނުލަފަކާކަން ދައްކާ. ﷲ ތައާލާ ނަހީކުރެއްވި ދޮގުތައް ރޯމާ ދުވާލު ހަދާ މިކުޑަކުޑަ ގައުމު ހަލާކުކޮށް ފިތުނަ ފަސާދަ އާއްމު ކުރުން މިމީހުންގެ މަސައްކަތަކީ، ހަމަ އެއްގޮތަކަށްވެސް ހެއްދެވި ފަރާތަށް ބިރުގަތުމެއް މިމީޙުންގެ މިހާރު ނުވޭ.\nއޭޕްރީލް 16, 2018 07:19\nހަމަ މަސްކަނޑަން ތިބޭ ދެރަ ނިކަމެތިންނަށް މަލާމަތްކުރަނީ\nއޭޕްރީލް 16, 2018 08:08\nތިމާގެ އަމިއްލަ ބުރަ މަސައްކަތުން ހޯދާ ތަކެއްޗަކީ ކެއުން އެންމެ ހަލާލުތަކެތި މަލާމަތަކާ ނުލައި ތިކަމުގައި ހުއްޓަސް ރަނގަޅު- ދާވޫދުގެ ފާނާއި އަދި ރަސޫލު ބޭކަލުންގެ ސިޔަރަތުން އިބްރަތް ހާސިލުކުރުން މޮޅު އިތުރު\nމިއީ މިކަލޭގެއާ ވަރަށްގުޅޭ މަސައްކަތެއް. އިސްލާމީ މުޖުތަމައެއް ފަސާދަކޮށް ނަރަކައަށް ވެއްޓުމަށްވުރެ ކޮޔާ ތިޔަކަން މާރަނގަޅު ކުރަން.\nއޭޕްރީލް 16, 2018 08:20\nއަލީ ސޮރަކީ މިކަމަށް ގާބިލް މީހެއް. އިދިކޮޅުގަ ހުރެގެން ކޮންމެ ދުވަހަކު ތިޔަ ހަދަންޖެހޭ ދޮގުތައް ހަދާ ތިމާގެ ނުބައިކަންތަކުގެ ފޮތް ބަރުކުރުމަށްވުރެ މާރަނގަޅު މަސައްކަތެއް ތިފެށީ. ތިޔަގޮތުގަ ހުރޭ.\nއޭޕްރީލް 16, 2018 08:21\nގޯހެއްނޫން. އަންނިގެ އަޅުވެތިކަމުން ސަލާމަތްވެވޭނެމަގު ﷲ ތައާލާ ތިދެއްކެވީ. ޝުކުރުކޮށް ތިޔަމަސައްކަތައިގެން ކުރިއަށް ދިއުމަށް ދަންނަވާލަން.\nއޭޕްރީލް 16, 2018 08:22\nކަލޭމެން މުސްލިމުންނޭ ކިޔައިގެން ތިބެ ކޮންމެދުވަހަކު ނޫސްތަކަށް ތިޔަދޭ ދޮގު އިންޓަރވިއުތަކާ، މިގައުމު ހަލާކު ކުރުމަށް ތިޔަ ކުރާ މަސައްކަތަށްވުރެ ހުރިހާ ގޮތަކުންވެސް ރަނގަޅު މަސައްކަތެއް ތިކުރަންފެށީ. މަސްކެނޑުމައިގެން ކުރިއަށް ވަޑައިގަންނަވާ.\nއޭޕްރީލް 16, 2018 08:32\nލުއްޗާޔަށް އަދިވެސް ލިބޭވަރު މަދުވީމަ މަސްކަނޑަން ފެށީ. ދަހިވިގަނި. ލުއްޗާ\nއޭޕްރީލް 16, 2018 10:17\nރައީސް ޔާމިން އަކަށް ނޭނގޭނެ މަސް ކަނޑަން. މަގާމް ގެއްލުނު ދުވަހަކުން މަސްކަނޑަން މާރުކޭޓަށް ވަންނާކަށް ނުކެރޭނެ. ރައީސް ޔާމިނަކީ ޑިރެކްޓަރ ލެވެލް އަށް ވުރެ ދަށް ވަޒީފާއެއް ދުވަހަކުވެސް އަދާ ކުރެއްވި ބޭފުޅެއް ނޫން. އެހެންވީމައި މަސްކެނޑުން ، ދަނޑުވެެރިކަން ކުރުން ، ބަކަރި ހުއި ހިއްޕުން ، ރާނާ ސުމެންތި ޖެހުން ، ފަދަ ކަންކަމަކީ ރައީސް ޔާމިން ފަދަ ބޭފުޅުން ދަންނަ ކަންކަމެއް ނޫން.\nއޭޕްރީލް 16, 2018 11:04\nއަދި ކިރިޔާ މި އެގުނީ މި މީހުން މަޖިލީހު ޖަލްސާތަކުގައި ބައިވެރިނުވަނީ އެތަނުގައި މަސްކެނޑުން ނޯންނާތީވެކަން.\nއޭޕްރީލް 16, 2018 11:05\nޙަޤީޤަތުގައިވެސް މަޖިލީހު މެމްބަރުކަމެއް މީނައަކާ ނުގުޅޭ. މިހާރު އެ އަދާކުރަނީ އެންމެ އެކަށީގެންވާ ވަޒީފާ.\nއޭޕްރީލް 16, 2018 11:43\nއިބުރާގެނަމްގައި ކޮމެންޓް ކުރިފަރާތައް ޝުކުރުދަންނަވަން. އޭނަ ހީކުރަނީތަ މަސްވެރިންނަކީ އަގެއް ނެތްބައެކަމަށް. ބަލަ މަސްވެރިންނަށްވުރެ މުރާލި ޒިންމާބޮޑުބައެއް މި ދިވެހިގައުމުގައެބައުލޭތަ. ބީތާވެގެން މިއުޅެނީ ގޮތްހުސްވެގެން.\nއޭޕްރީލް 16, 2018 11:59\nބުރާންތިންތަކާ. އެއީ ޓީވީ ޕްރޮގްރާމެއްގެ މަންޒަރެއް. ހަހަހަ ލޮލް\nއޭޕްރީލް 16, 2018 12:27\nވާނުވާ... ތީ ރާއްޖެޓީވީން ރޯދަ މަހު ދެއްކުމަށް ހަދާ “ނުރަސްމީ ގަޑި” ޕްރޮގްރާމުގެ ޝޫޓިންގެ ފޮޓޯއެއް. ޢަލީ ހުސައިނަކަށް ނޫން ގުޅަންވީ... ސަމްޕަތު ވިސާމަށް ގުޅާފަ ތިކަމުގެ މައުލޫމާތު ހޯދާ... ލޮލް\nއޭޕްރީލް 16, 2018 12:29\nމީ ޤާނޫނީވަކީލަކަށް ހެދިގެން އުޅޭ ވަރަށް ގޮތެއްފޮތެއް ނެތް މީހެއް.\nއޭޕްރީލް 16, 2018 12:57\nAnonymous އަށް ހާދަ ކަންކަމެއް އެނގެޔޭ. ރައީސް ޔާމީނު އަދާކުރެއްވި ވަޒީފާތައްވެސް ހިތުދަސް. އެއްޗެއް ނޭނގެންޏާ ހަރު ހުރުން މާރަނގަޅުވާނެ. ތެދެތެއް ހެދެން އޮތަސް ދޮގެއް ނޫނިއްޔާ ނުހަދާތި!\nއޭޕްރީލް 16, 2018 12:58\nއަސްލު މިގޮލާއާ އެންމެ ގުޅޭ ވަޒީފާ މީ. ހަމަ ސަތޭކަ!!!!\nއޭޕްރީލް 16, 2018 13:06\nތިކަން ކުރޭތޯ ބަލަން މިތިބީ!\nއޭޕްރީލް 16, 2018 13:47\nމިކަމަކީ މަސްކަނޑާ މީހުނަށް މަލާމާތްކުރުމަށް ކުރިކަމެއް. މިކަލޭގެ ރަނގަޅަށް އެހެރީ މޮޔަވެފަ. ލަސްނުކޮށް ގުރާދޫއަށް ގެންދަންޖެހެނީ.\nއޭޕްރީލް 16, 2018 14:04\nމީ ރަނގަޅު ކެނޑިޑޭޓެއް ޔާމީނާދެކޮޅަށް ނެރެން. ޔަގީން 90% ވޯޓު ލިބޭނެ. ހިތްތިރި، ކެރޭ ރައްޔިތުންގެ ލޯބިލިބޭނެ މީހެއް.\nއޭޕްރީލް 16, 2018 16:38\nނުކުރާ ވައްކަމެއްބޮލު އެޅުވީމާ ތިރީހަކަށް އަހަރުގެ ހިދުމަތް ދޫކޮށްލާފަ އިސްތިއުފާދީފަ ނިކުތް މީހަކުވެސް އަދި މަސްނުކެނޑިޔަސް ބާޒާރު މައްޗަށް ނިކުމެ މަސައްކަތް ލިބޭތޯ އުޅުނުތަން މަދުށިން. ދަމާކަނޑައިގެން ދިރިއުޅޭތަން މަދުށިން. މީ ދިވެހި ރާއްޖެ. ރީތި ރާއްޖެ. 100% ރާއްޖެ!\nއޭޕްރީލް 16, 2018 16:44\nޢެއްމެ2މަސް ކަނޑާފަ އެ ސޮރު ފިލާފި އެއީ\nއޭޕްރީލް 16, 2018 19:38\nގޮތްދައްކަންއުޅޭނެކަމެއްނެތް. މަސްކަނަޑަން ރަނގަޅަށް ނޭނގޭކަން މީން އެނގެނީ. ތިދެން ދިވެއްސަކަށްވެހުރެ މާ މޮޅުކަމެއްނޫން. ތިއަށްވުރެ ރަނގަޅަށް ގޭގަތިބޭ އަންހެންވެރިންވެސް މަސްކަނޑާނެ.\nއޭޕްރީލް 16, 2018 21:41\nކަލޭ ވަރަށް މޮޅު..... ވާންޗޯ\nއޭޕްރީލް 17, 2018 08:26\nކަލޯ ކަލެއަށް މަސްވެސް ނުކެނޑޭނެ. ތިކަމުންވެސް ދޭހަވީ ކަލޭގެ ނާގާބިލްކަން.\nއޭޕްރީލް 17, 2018 08:40\nއަސްލުވެސް ނިކަމެތިންނަށް މަލާމަތްކުރަނީ މި ކަލޭގެ\nއޭޕްރީލް 17, 2018 20:07\nމިރާއްޖޭގައި ޔޫރަޕު ސުޓައިލަށް ބޮޑެތިވާ ބައެއް މީހުންގެ ނަޒަރުގައި، މަސްކެނޑުން ކަޑަ، ރާބޮއި ޒިނޭކުރީމަ ސަޅި؟ ނުވިސްނުނު..\nއަނެއްކާ މަސްކޮޅު ވިއްކާނުލާތި.\nއޭޕްރީލް 17, 2018 21:47\nއަލީގެ ފެންވަރަކީ މަސްކެނޑުން ކަމަށްވާނަމަ މަޖިލީހަށް ވަނީ ކީއްކުރަން. އިސްތިއުފާދީފަ މަސްކަނޑައިގެން ދުވާލަކަށް 2833.33 ހޯދަމާ\nއޭޕްރީލް 18, 2018 14:02\nމީގަ ސަޅިވީސް ޢިއްޒަތްތެރި މިންބަރުކަން ދޫކޮށްލާފަ މިމަސއްކަތުގައި އުޅެންފެށި ނަމަ\nމިހާރުބެލެވޭނީ ކަންދެއްކުމުގެ ޢަމަލަކަށްދޯ؟\nއޭޕްރީލް 18, 2018 17:51\nރޯނުއެދުރު ތިއުޅެނީ ރައްޔަތުން ހަވާލު ކުރިމަސައްކަިއި ކުރަން ނުކެރިގެން ނުވިތާކަން އެތަނައް ހާޒިރުވާން ވެސް ނުކެރިގެން އެކަމުމުސާރަލުބުނީމާ އޯކޭ\nއޭޕްރީލް 19, 2018 00:57\nމަސް ކަނޑަން ނޭނގޭ ފިރިހެނުން ކުރާ ކޮމެންޓްސް ވަރަށް ރަނގަޅަށް އެބަފެނޭ...ލަދު\nއޭޕްރީލް 19, 2018 07:20\nޚަލޯކިތަންމެ މަލާމާތެއްމަމެންނައް ކުރިޔަސް ގެންދަވާނީ ނިކަމެތިކުރައްވަންހުރިއްޔާ ނިކަމެތިވެސްކުރައްވާފަ\nއޭޕްރީލް 21, 2018 19:16\nރައްޔިތުން ޔާމީން އާއި ޙަވާލުކުރީ ވައްކަންކުރަން ކަންދައްކަން އޭނާ މަސައްކަތް ނުކުރޭތޯ؟ ވަގުތު ނޫހުން މިމަޢުލޫ އަށް އާތިކަލް އެއް ލިޔެލަދީބަލަ!!


Bigg Boss 15: enmen Tejasswi aa dhekolhu\nތޭޖާސްވީ އަދި "ބިގް ބޮސް" ގެ ހޯސްޓް ސަލްމާން ޚާން\nކަލާޒްގެ ރިއަލިޓީ ޝޯ "ބިގް ބޮސް 15" ގައި އެންމެ ފަހުން ދެއްކި އެޕިސޯޑުގައި ޝޯގެ ހޯސްޓް ސަލްމާން ޚާން ދެކެ ޝޯގެ ބައިވެރިއެއް ކަމަށްވާ ތޭޖާސްވީ ޕްރަކާޝް ވަރަށް ރުޅި އަތުވެއްޖެ އެވެ. ސަލްމާން ދެކެ ތޭޖާސްވީ ރުޅި އައީ ބިގް ބޮސްގެ ގޭގައި މިވަގުތު ތިބި އެހެން ދެ ބައިވެރިން ކަމަށްވާ ކަރަން ކުންދްރާ އާއި ޝަމީތާ ޝެޓީ ލޯބީގެ ގޮތުން ގުޅެން ސަލްމާން އެދޭ ކަމަށް ބުނުމުންނެވެ. ޝޯ ފެށުނީއްސުރެ ތޭޖާސްވީ އާއި ކަރަންގެ މެދުގައި ވަނީ ލޯބީގެ ގުޅުން އުފެދިފަ އެވެ. ވީމާ އޭނާގެ ލޯބިވެރިޔާ އާ އެހެން އަންހެނަކާ އަޅުވާ ކިއުމުން ތޭޖާސްވީ ރުޅި އައީ އެވެ.\nސަލްމާން ނޫނަސް ޝޯގެ އެހެން ބައިވެރިއެއް ކަމަށްވާ ރާކީ ސާވަންތު ވެސް ދަނީ ކަރަން އާއި ޝަމީތާ އާ އަޅުވާ ކިޔަމުންނެވެ. ތޭޖާސްވީ ރުޅިއަންނަތާ އެގޮތަށް އޭނާ އާ ކަރަން އާ އަޅުވާ ނުކިޔަން ރާކީ ކިބައިން ޝަމީތާ އެދޭ މަންޒަރު ވެސް ރޭގެ އެޕިސޯޑުގައި ދައްކާފައި ވެއެވެ.\nރާކީ ބުނަނީ އެއީ މަޖަލަކަށް މީހުންގެ މުނިފޫހިފިލުވަން އޭނާ ދައްކާ ވާހަކައެއް ކަމަށާއި އެހެންވެ އެ ވާހަކަ ދެއްކުން ހުއްޓާ ނުލާނެ ކަމަށެވެ.\nމިހާރު ޝޯ އިން ވަކިވެފައިވާ ޓީވީ އެކްޓަރު ރާކޭޝް ބާޕަޓް އާއި ޝަމިތާގެ ލޯބީގެ ގުޅުމެއް އޮތުމާއި ރާކޭޝް މި ވަގުތު އެ ޝޯގައި ބައިވެރި ނުވާތީ އެ ކަހަލަ ވާހަކަ ދެއްކީމަ ރާކޭޝް ހިތްހަމަނުޖެހޭނެ ކަމަށް ވަރަށް ނޫން ކަމަށް ހަދާފައި ޝަމީތާ ބުނެފައި ވެއެވެ.\nމި ޝޯގެ ހުރިހާ ބައިވެރިން އެންމެ ގޯސް މީހެއް ކަމަށް ލޭބަލް ކޮށްފައިވަނީ ތޭޖާސްވީ އެވެ. އެންމެންވެސް ބުނަނީ ތޭޖާސްވީ އަކީ ކަޅު ހިތެއް" އޮންނަ މީހެއް ކަމަށެވެ. ހުރިހާ އެންމެންނާ އަރާރުން ވެސް އެންމެންނާ ޖައްސާލައިގެން އުޅޭތީ އެވެ.\nތޭޖާސްވީ ބުނި ގޮތުގައި ޝަމީތާ އާއި ކަރަން އާ އަޅުވާ ކިޔުމަކީ އޭނާއަށް އެހާ މަޖާ ކަމެއް ނޫނެވެ. އަދި އަޅުވާ ކީމަ ޝަމީތާގެ މޫނު ރަތްވީ ކީއްވެތޯ ވެސް ތޭޖާސްވީ ސުވާލު އުފައްދަ އެވެ.\nބިގް ބޮސްގެ ގޭގައި މިވަގުތު ތިބި ބައިވެރިން ތޭޖާސްވީ ދެކެ ރުޅިއަޔަސް އޭނާ އަކީ މި ޝޯ މިފަހަރު ކާމިޔާބު ކުރުމުގެ ފުރުސަތު އެންމެ ބޮޑު އެއް ބައިވެރިޔާ ކަމަށް ޝޯ ބަލާ ގިނަ ބަޔަކު ގަބޫލު ކުރެ އެވެ. ސަބަބަކީ ހުރިހާ އެންމެން ޖައްސާލައިގެން އުޅޭއިރުވެސް އޭނާ ހިތްވަރާއެކު އެމީހުންނާ ކުރިމަތިލާތީ އެވެ.\nސިދާރްތު މަންމަގެ ހާލު ސަލްމާން ބަލާ!\nބިގް ބޮސް 15: ނަތީޖާ ބުރަވަނީ ތޭޖާސްވީއަށް\nބިގް ބޮސް: ޝަމީތާ، ސަލްމާނާ ޒުވާބުކޮށްފި


vnews - Adheeb aai bahdhalukurevvumah raees Nasheed edhivadaigenfi\nއަދީބާއި ބައްދަލުކުރެއްވުމަށް ރައީސް ނަޝީދު އެދިވަޑައިގެންފި\nކުރީގެ ނާއިބުރައީސް އަހުމަދު އަދީބު -- ވީފައިލް ފޮޓޯ\nޖަލުގައި ހުކުމް ތަންފީޒު ކުރައްވަމުން ގެންދަވާ ކުރީގެ ނާއިބުރައީސް އަހުމަދު އަދީބާއި ބައްދަލުކުރެއްވުމަށް ކުރީގެ ރައީސް މުހައްމަދު ނަޝީދު އެދިވަޑައިގެންފިއެވެ.\nއެމްޑީޕީން ބުނީ ކުރީގެ ނާއިބުރައީސް އަހުމަދު އަދީބުގެ ސިއްހީ ހާލަތާއިމެދު އާއިލާއިން ކަންބޮޑުވުން ފާޅުކޮށް، އެމްޑީޕީގެ އެހީތެރިކަމަށް ވެސް އެދިފައިވާ ކަމަށެވެ. އެހެންކަމުން މިވަގުތު ލަންކާގައި ހުންނެވި އެމްޑީޕީގެ ރައީސް މުހައްމަދު ނަޝީދުގެ ފަރާތްޕުޅުން އަދީބާ ބައްދަލުކުރެއްވުމުގެ ހުއްދަ ތިން ބޭފުޅަކަށް ދިނުމަށް އެދި ހޯމް މިނިސްޓްރިއަށާއި، ފުލުހުންނަށް ސިޓީ ފޮނުވާފައިވާ ކަަމަށެވެ.\nރައީސް ނަޝީދުގެ މަންދޫބުންގެ ގޮތުގައި އަދީބާއި ބައްދަލުކުރެއްވުމަށް އެމްޑީޕީން ހުށަހަޅާފައިވަނީ އެމްޑީޕީގެ ޗެއާޕާސަން ހަސަން ލަތީފާއި، ނާއިބުރައީސް މުހައްމަދު ޝިފާޒާއި، ޕާލަމަންޓަރީ ގުރޫޕްގެ ލީޑަރު އިބްރާހީމް މުހައްމަދު ސޯލިހުގެ ނަމެވެ. އަދީބާ ބައްދަލުކުރެއްވުމުގެ ހުއްދަ ވީއެންމެ އަވަހަކަށް މިބޭފުޅުންނަށް ދިނުމަށް ވަނީ އެދިފައެވެ.\n33 އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ނާއިބުރައީސް އަހުމަދު އަދީބަށް ދިމާވެފައިވާ ސިއްހީ މައްސަލަތަކުގެ ތެރޭގައި ކިޑްނީގައި ހިލަ ހުރުމާއި، އެތެރެހަށީގައި ސިސްޓް ހުރުމާއި، އަދި ލޮލުގެ ނުރައްކާތެރި ބައްޔެއް ޖެހިފައިވުން ހިމެނެއެވެ. މިއިން އެއްވެސް ކަމަކަށް އެކަށީގެންވާ ސިއްހީ ފަރުވާ ލިބެމުން ނުދާ ކަމަށް ބުނެ އޭނަގެ އާއިލާއިން ވަނީ ތަކުރާރުކޮށް ކަންބޮޑުވުން ފާޅުކޮށްފައެވެ.\nއަދީބަށް ސިއްހީ ފަރުވާ ލިބެމުން ނުދާ ކަމަށް ބުނާއިރު، ރޯދަމަހު އޭނަ ގޭބަންދަށް ބަދަލުކުރަން އާއިލާއިން ހުށަހެޅުމުން ކަރެކްޝަންސްއިން ވަނީ އެކަންވެސް ކޮށްދެވެން ނެތް ކަމަށް އަންގާފައެވެ. އަދީބަށް އަވަސް ފަރުވާއެއް ނުދެވިއްޖެނަމަ އަދީބުގެ ލޮލުގެ ފެނުން ގެއްލި، ކެންސަރު ޖެހުމުގެ ބިރު އެބައޮތް ކަމަށާއި އަދި ޖަލުގައި މަރުވުމަކީވެސް އެކަށީގެންވާ ކަމެއް ކަމަށް އަދީބުގެ ގާނޫނީ ޓީމުން ވަނީ ބުނެފައެވެ.\nއަދީބު ރާއްޖެއިން ބޭރަށް ބޭހަށް ފޮނުވުމަށް ދައުލަތުގެ މުއައްސަސާތަކުގައި އާއިލާއިން ތަކުރާރުކޮށް އެދިފައިވާއިރު، މި މައްސަލާގައި ކަމާބެހޭ އެއްވެސް އިދާރާއަކުން މިހާތަނަށް އެއްވެސް އެއްޗެއް ބުނެފައެއް ނުވެއެވެ. އަދީބަށް ބޭނުންވާ ސިއްހީ ފަރުވާ ހޯއްދެވުމަށް ރާއްޖެއިން ބޭރަށް ވަޑައިގެންނެވުމުގެ ހުއްދަ ދިނުމަށް އިންސާނީ ހައްގުތަކަށް މަސައްކަތް ކުރާ ބައިނަލްއަގުވާމީ ޖަމްއިއްޔާއެއް ކަމުގައިވާ އެމްނެސްޓީ އިންޓަނޭޝަނަލުން ވެސް ވަނީ ގޮވާލާފައެވެ. އަދީބުގެ ސިއްހީ ހާލަތާއިމެދު އާއިލާއިން ކަންބޮޑުވުން ފާޅުކޮށްފައިވާއިރު އޭނައަށް އެކަށީގެންވާ ބޭސްފަރުވާ ލިބޭނެ ގޮތް ހަމަޖައްސައިދިނުމަށް އިދިކޮޅު ސިޔާސީ ބޭފުޅުން ވެސް ގެންދަވަނީ ސަރުކާރަށް ގޮވާލައްވަމުންނެވެ.


Aniyaa Koh Ehlaalaafai Ohvaa Fenunu Meehaa Male' Ah Gennanee - Vaguthu\nއަނިޔާކޮށް އެއްލާލާފައި އޮއްވާ ފެނުނު މީހާ މާލެއަށް ގެންނަނީ\nއަނިޔާކޮށް، އެއްލާލައިފައި އޮއްވާ ފެނުނު މީހާ - ވަގުތު އިމޭޖަސް\nއަނިޔާކޮށް އެއްލާލާފައި އޮއްވާ އައްޑޫ ސިޓީ މަރަދޫ އިން އިއްޔެ ފެނުނު މީހާ އިތުރު ފަރުވާއަށް މާލެއަށް ގެނައުމަށް ހަމަޖެހިއްޖެއެވެ.\nއިއްޔެ ހަވީރުގެ ވަގުތެއްގައި އެމީހާ މަރަދޫއަށް އެއްލާލާފައި އޮއްވާ ފެނުނުއިރު އޭނާގެ އެއްވެސް ހަރަކާތެއް ނެތެވެ. އެއާއެކު އޭނާ ވަނީ ހިތަދޫ ރީޖަނަލް ހޮސްޕިޓަލަށް ގެންގޮސް ފަރުވާ ދީފައެވެ.\nމިއަދު އެ މީހާ އިތުރު ފަރުވާއަށް މާލެއަށް ފުރުވާލުމަށް ތައްޔާރުވަމުންދާއިރު، އޭނާއަށް ލިބުނު އަނިޔާގެ ތަފްސީލެއް އަދި އެއްވެސް ފަރާތަކުން ހާމަކޮށްފައެއް ނުވެއެވެ. ނަމަވެސް ހަށިގަނޑުގެ ބޭރުފުށުން އޭނާއަށް ސީރިއަސް އަނިޔާއެއް ލިބިފައި ހުރިކަން ފެންނާން ނެތް ކަމަށް މަޢުލޫމާތު ލިބެއެވެ.\nހިތަދޫ ހޮސްޕިޓަލުގައި އެމީހާއަށް ފަރުވާދީފައި ވަނީ އައިސީޔޫގައެވެ. އައިސީޔޫގައި އޭނާއަށް ފަރުވާދެމުން ދަނީ ބޮލަށް އަނިޔާ ލިބިފައި ހުރުމުންނެވެ. އޭނާ މާލެއަށް ފުރުވާލުމުގެ މަސައްކަތް ކުރަމުން ދަނީ، ހިތަދޫ ރީޖަނަލް ހޮސްޕިޓަލުން ސީޓީ ސްކޭން ހެދެން ނެތުމުން، ބޮލަށް އަނިޔާއެއް ލިބިފައިވޭތޯ ބެލުމަށް މާލެ އިން ސީޓީ ސްކޭން ހެދުމަށެވެ.\nއަނިޔާކޮށް މަރަދޫ ފުއްޓަރު ފަރާތުގެ ސަރަޙައްދަކަށް އެއްލާލާފައި އޮއްވައި ފެނުނީ ހުވަދު އަތޮޅަށް ނިސްބަތްވާ މީހެކެވެ. ބަޔަކު އޭނާއަށް އަނިޔާކޮށްފައި ވަނީ ވައްކަން ކުރުމުން ކަމަށް މަޢުލޫމާތު ލިބިފައި ވެއެވެ. މި ހާދިސާ އާއި ގުޅިގެން ފުލުހުން ތަހުޤީޤެއް ކުރިޔަށް ގެންދާއިރު، އަދި މީހަކު ހައްޔަރު ކުރި ކަމެއް ނޭނގެއެވެ.\nއޮގަސްޓް 28, 2019 12:08\nޓިއައްޑޫ އަކީ ސިޓީއަކައް ހެދުމައް ހެޔޮވާވަރުގެ ތަނެއްނޫން އެއައްތުރެ މީހުން ހަރާންކޯރުތަނެއް އަބަދުވެސް މަރާމާރި ވައްކަން އަދި އަހުލށގުދައް ބަޔަކޔ އުޅޭ ތަނެއް ބިންބޮޑުކަން އިތުރު އެއްވެސް ކަމެއް އޮތް ތަނެއްނޫން..\nއޮގަސްޓް 28, 2019 12:42\nބުރޯ.. ވަޓްސް ޔޯ ޕްރޮބްލަމް ވިތް އައްޑޫ... ޔޯ އެކްސް ފްރޮމް އައްޑޫ؟؟؟\nއޮގަސްޓް 28, 2019 14:28\nތިޔައީ ކޮންރަށެއްގެ ކާކު؟


Javvuun balaairuves vaarey nuvehi hanafas vefaivaakan faahagavaa...\nރިޕޯޓު - ޗެންނާއީ\nޖައްވުން ބަލާއިރުވެސް ވާރޭ ނުވެހި ހަނަފަސް ވެފައިވާކަން ފާހަގަވާ ސިޓީ ޗެންނާއީ\nވާރޭ ނުވެހި ގިނަ ދުވަސްތަކެއް ވެފައިވުމުން އަދި ވާރޭ ވެހުނު ކަމުގައިވިޔަސް ވެހޭ މިންވަރު މަދުވުމުން އެ ސިޓީގައި ދިރިއުޅޭ މީހުން މިހާރު ތިބީ ފެނަށްޖެހިފަ\nފެނަށް ޖެހި މުޅި ސަރަހައްދު ހަނަފަސް ކަމެއްގެ ތެރޭގައި އޮތް އިރު، އިންޑިއާގެ އެހެން ސަރަހައްދުތަކުން ދަނީ ޕިކަޕުތަކާއި ލޮރީތައް ބަރުކޮށް ޗެންނާއީގެ ރައްޔިތުންނަށް ފެން ފޯރުކޮށްދެމުން\nމޫސުމާއި ބެހޭ މާހިރުން ބުނާ ގޮތުގައި މި މައްސަލައަކީ އިތުރު ގައުމުތަކަށްވެސް ކުރިމަތި ވެދާނެ މައްސަލައެއް\nކ. މާލެ 19 ޖުލައި 2019 | ހުކުރު 07:25 1,587\nޗެންނާއީގެ މަތިން ނަގާފައިވާ ފޮޓޯއެއް - ސީ.އެން.އެން\nވާރޭ ނުވެހި ގިނަ ދުވަސް ވެފައިވުމުން އިންޑިއާގެ ޗެންނާއީގެ ރައްޔިތުންނަށް ފެނުގެ ދަތިކަން އިންތިހާއަށް ކުރިމަތިވެ، ފެނަށް ޖެހިފައިވާކަން، އެ ސިޓީގެ މަތިން ނަގާފައިވާ ބައެއް ތަސްވީރުތަކަށް ބަލާލި ނަމަވެސް ފެނިގެންދެއެވެ. ޖައްވުން ނަގާފައިވާ އެއް ތަސްވީރުން ފެންނަ ގޮތުގައި ޗެންނާއީގައި އޮންނަ ޕުޒަލް ކޯރު ވަނީ މުޅިންހެން ހިކިފައެވެ. އެގޮތުން، 2018 ވަނަ އަހަރާ 2019 ވަނަ އަހަރު އަޅާ ކިޔާލެވޭ ވަރަށް އެ ކޯރުގެ މަންޒަރު ބަދަލުވެފައިވާތަން ފެނެއެވެ.\nއެހާ ކުރު މުއްދަތެއްގެ ތެރޭގައި އެފަދަ ކަމެއް ދިމާވުމަކީ ވަރަށް ހައިރާން ކުރުވަނިވި ކަމެކެވެ. މިކަމާ ގުޅިގެން މޫސުމާ ބެހޭ މާހިރުން ބުނެފައިވަނީ މިފަދަ ތަދުމަޑުކަމެއް ދުުނިޔޭގެ އެހެން ހިސާބުތަކަށްވެސް އަތުވެދާނެ ކަމުގެ ބިރު އެބައޮތް ކަމަށެވެ.\nހަވަނައަށް އިންޑިއާގައި އެންމެ އާބާދީ ބޮޑު ޗެންނާއީ އަކީ ކުރީގައި އެ ސިޓީގެ ކޯރުތައް ފުރި ބަންޑުން ވާވަރަށްވެސް ވަރޭ ވެހޭ ސަރަހައްދެކެވެ. އެ ސިޓީގައި ފަސް މިލިއަނަށްވުރެ ގިނަ މީހުން އުޅޭނެ ކަމަށް ލަފާ ކުރެވެއެވެ. ޗެންނާއީގެ ރައްޔިތުން ފެނަށް ދަތިވެފައިވުމުން އިންޑިއާގެ އެހެން ސަރަހައްދުތަކުން ދަނީ ޓްރަކްތަކުގަޔާއި ޕިކަޕް ތަކުގައި އެމީހުންނަށް ފެން ފޯރުވައިދެމުންނެވެ. ނަމަވެސް އެކަމަކީވެސް ހަރަދުބޮޑު ކަމަކަށް ވުމުން އެކަންވެސް ވެފައިވަނީ ދަތި އުނދަގޫ ކަމަކަށެވެ.\nޓްރަކްތަކުގައި ފެން ގެނެސްދިނުމުން ޗެންނާއީގެ ރައްޔިތުން ފެން ހޯދުމަށް އަވަސް އަރުވަލައިގެން އުޅޭ މަންޒަރަކީވެސް ބަލާލަން ފަސޭހަ ކަމަކަށް ނުވާނެއެވެ. އެމީހަކަށް ލިބޭ ފެންފޮދު މަދުވެ، ލިބޭލެއް ލަސްވުމުން، ރުޅިގަދަވާތަން ފެނެއެވެ. ދުވާލެއްގެ މައްޗަށް އެމީހުންނަށް ދޫކުރަނީ އެންމެ 100 ލީޓަރުގެ ފެނެވެ.\nއެ ސިޓީގެ ގިނަ ވަޅުތަކުންވެސް ވަނީ ފެންހިނދިފައެވެ. އަދި ހެނދުނު ގަޑީގައި ބަނޑިޔާތައް ކިހިއްޔަށް ޖަހައިގެން ގޮސް ފެން ނަގަން ބަލާއިރު ދެފަހަރަކު ބާލިދީއެއް ނަގަން ވާއިރަށް ވަޅުގެ ފެންގަނޑު އޮންނަނީ ހުސްވެފައެވެ. އެހެންކަމުން އަނެއްކާވެސް ޖެހެނީ ވަޅަށް ފެން އަރަންދެން ގިނައިރުތަކެއް އިންތިޒާރު ކުރާށެވެ.\nޗެންނާއީ އަށް ކުރިމަތިވެފައިވާ ހަނަފަސް ކަމަކީ ހަމައެކަނި ވާރޭ ވެހުން މަދުވުމުގެ ސަބަބުން އެކަނި ކުރިމަތި ވެފައިވާ ކަމެއް ނޫނެވެ. ޗެންނާއީގައި އުމްރާނީ ތަރައްގީއަށް އެތަނުގެ ގިނަ ޗަސްބިންތަކެއްވެސް ވަނީ ހިއްކާފައެވެ. އެފަދަ ތަންތަން ހިއްކާލަނީ ފަހުން ވާނެ ގެއްލުމަކަށް ބަލާލުމެއްނެތިއެވެ.\nޗަސް ބިންތަކާއި ކޯރު ފަދަ ތަންތަން ހިއްކައި އެތަނުގައި ކޮންކްރީޓު ޖަންގައްޔެއް ހެދުމުން އެއީ "ވޯޓަރ ސައިކަލް" ހެޔޮ ގޮތުގައި ދައުރުވުމަށް އެޅިގެންދާނެ ހުރަހެކެވެ. އެހެންކަމުން މިކަމަކީ ދުނިޔޭގެ އެހެން ގައުމުތަކުންވެސް އިބުރަތެއްގެ ގޮތުގައި ދެކެން ޖެހޭނެ ކަމަކެވެ. ދެމެހެއްޓެނިވި ތަރައްގީއަކަށް ތިމާވެއްޓާ ރައްޓެހި ގޮތްތަކެއް އިޙްތިޔާރުކުރަން ޖެހެއެވެ.\nމެޖޯރިޓީ ލިބޭ ކޮންމެ ފަހަރަކު މުއައްސަސާތައް ބަދަލުކުރަން ޖެހޭ ކަމަށް ގަބޫލެއް ނުކުރަން: އަނަސް\nކުޑަކުދިންގެ ހައްގުތައް ރައްކާތެރިކޮށް ކަށަވަރު ކުރުމަށް، މުވައްޒަފުން ތަމްރީނު ކުރުމުގެ މަސައްކަތް ކުރަނީ\nގިނަ ކުޑަކުދީންނާއި ޒުވާނުން ވާހަކަދައްކަނީ އިނގިރޭސި ބަހުން، މިއީ ކަންބޮޑުވާ ކަމެއް: މިނިސްޓަރ\nމުއާ އާއި އައްޒަގެ ހަނީމޫން ހައިޑްއަވޭގައި\nކޮރޯނާވައިރަސް ޖެހިގެން މަރުވި މީހުންގެ އަދަދު 2244 އަށް!\nރައީސްގެ ކާރުކޮޅަށް ފެން އެޅުނީ ޓެރަސްގައި ހުރި ގަސްތަކަށް ފެންދެނިކޮށް: ޕޮލިސް\nކަރަންޓު އަގުހެޔޮ ކުރުމާބެހޭ ޤަރާރު ފާސްކޮށްފި\nމަސްތުވާތަކެތި ދިން ކަމަށް ބުނެ އަދުހަމް ދައްކާފައިވަނީ އަސްލެއްނެތް ވާހަކަތަކެއް: ފުލުހުން


Belarus in Poland ah supply kuraa theyo madhukoffi\nޕޮލޭންޑަށް ތެޔޮ މަރުކުރީ ތެޔޮބަންދެއް ބަދަލުކުރަން ކަމަށް ބެލަރޫސްއިން ބުނޭ\nބެލަރޫސްގެ ތެރެއިން ޕޮލޭންޑަށް އަޅާފައި އޮންނަ ތެޔޮ ހޮޅިތައް ތާވަލުން ބޭރު މަރާމާތަކަށް ކަމަށް ބުނެ ސާފުކުރަން ފަށައިފި އެވެ. މިކަމާ ގުޅިގެން ބެލަރޫސްއިން ޕޮލޭންޑަށް ފޮނުވާ ތެލުގެ މިންވަރު ވަނީ ވަރަށް ބޮޑަށް މަދުވެފަ އެވެ.\nބެލަރޫސްއާ ޕޮލޭންޑް ގުޅޭ ސަރަހައްދީ ބޯޑަރަށް ހިޖުރަވެރިން ޖަމާވުމުގެ ސަބަބުން ދެގައުމުގެ ދެމެދުގައި އުފެދުނު އާވިގަނޑުގައި ބެލަރޫސްއިން ބުނެފައި އޮތީ ޔޫރަޕަށް ފޮނުވާ ގޭސް ބަންދުކުރާނެ ކަމަށެވެ.\nބެލަރޫސްއިން ބުނީ ޕޮލޭންޑަށް މުޅިން ތެޔޮ ކަނޑާލީ ނޫން ކަމަށާއި ޕައިޕްލައިންގައި މައްސަލަ ޖެހިފައި ހުރި ތެޔޮބަންދެއް ބަަދަލުކުރުމަށްޓަކައި އެހޮޅިތަކުން ދަތުރުކުރަ ދެލުގެ މިންވަރު މަދުކުރީ ކަމަށެވެ. އެހެން ނަމަވެސް ކުރިއަށް އޮތް ދެތިން ދުވަހުގެ ތެރޭގައި ހަމައަކަށް އެޅޭނެ ކަމަށެވެ.\nމި ޚަބަރު ބައެއް ނޫންތަކުން ގެނެސްދިން ގޮތުން ހިވީ މުޅިން ތެޔޮ ބަންދުކުރީ ކަމަށެވެ. އެހެން ނަމަވެސް ބެލަރުސްއިން އެކަން ދޮގުކުރެ އެވެ. ބެލަރޫސްއިން ބުނީ ތެޔޮ ސަޕްލައިކުރުން ސިޔާސީ ނުކުރާނެ ކަމަށާއި ޕޮލޭންޑަށް ތެޔޮ ބަންދުވެދާނެ ކަމަށްޓަކައި ނިޒާމް އާކުރީ ކަމަށެވެ.\nހިޖުރަވެރިންގެ މައްސަލާގައި ޕޮލޭންޑުން ބަދުނާމުކުރަނީ ބެލަރޫސް އެވެ. ބެލަރޫސްއިން ބުނާ ގޮތުން ޕްލޭންޑުން ކަންތައް ބޮޑުކުރަނީ އެވެ. ވަރަށް އާދައިގެ ކަމެއް ހައްލުކުރާނެ ގޮތެއް ނޭނގި އެހެން މީހުންގެ ބޮލުގައި އަޅުވަނީ ކަމަށެވެ.\nރަޝިޔާ ޕޯލެންޑް ޕޮލިޓިކްސް + ބެލަރޫސް


Zameel ah sulookee fiyavalhu alhan ulhumun Aslam kanbodu vejje\nޒަމީލަށް ސުލޫކީ ފިޔަވަޅު އަޅަން އުޅުމުން އަސްލަމް ކަންބޮޑުވެއްޖެ\n241 ކޮމިޓީގެ މުގައްރިރު މުހައްމަދު އަސްލަމް -- ފޮޓޯ: އަވަސް\nރައްޔިތުންގެ މަޖިލީހުގެ 241 ކޮމިޓީގައި ކުރިއަށް ގެންދާ ޕާލިމެންޓް އިންކުއަރީއަށް ދައުލަތުގެ އިދާރާތަކުން އެއްބާރުލުން ދެމުން ދަނިކޮށް ޑިފެންސް މިނިސްޓްރީގެ ޑެޕިއުޓީ މިނިސްޓަރު ހަސަން ޒަމީލްގެ މައްޗަށް ދައުވާކުރަން މަޖިލީހުން ފޮނުވުމުން 241 ކޮމިޓީގެ މުގައްރިރު މުހައްމަދު އަސްލަމް ކަންބޮޑުވެވަޑައިގެންފި އެވެ.\nމަޖިލީހުގެ އިންކުއަރީ އަށް ވަކިވަކި ސިފައިން ހާޒިރުވާން މަޖިލީހުން އެންގުމުން ޑިފެންސް މިނިސްޓްރީން ވަނީ ގާނޫނުއަސާސީއާއި ސިފައިންގެ ގާނޫނާ ހަވާލާދީ ވަކިވަކި ސިފައިންގެ ބަދަލުގައި އެބޭފުޅުންގެ ފަރާތުން މަޖިލީހަށް ޖަވާބުދާރީވާނީ ތަނުގެ ވެރިން ކަމަށް މަޖިލީހަށް ސިޓީ އަކުން އަންގާފަ އެވެ. މިސިޓީގައި ސޮއި ކުރައްވާފައިވަނީ ޒަމީލް އެވެ.\nޒަމީލްގެ މިސިޓީއާ ގުޅިގެން މަޖިލީހުގެ ރައީސް ވަނީ އެއީ މަޖިލީހުގެ އިމްތިޔާޒުތަކަށް އަރައިގަތުން ކަމަށް ނިންމަވާ، ޒަމީލްގެ މައްޗަށް ދައުވާކޮށްދިނުމަށް މައްސަލަ ޕީޖީ އަށް ފޮނުވާފަ އެވެ. އަދި ޒަމީލްގެ މައްސަލަ ވަނީ މަޖިލީހުގެ އިމްތިޔާޒު ކޮމިޓީ އަށް ވެސް ހުށަހަޅާފަ އެވެ. އެކަމަކު ކޮމިޓީން ރޭ ވަނީ އެ މައްސަލަ ބޭރުކޮށްލާފަ އެވެ. މައްސަލަ ބޭރުކޮށްލަން އެމްޑީޕީގެ ހަތަރު މެންބަރަކު ވެސް ވޯޓު ދެއްވާފައިވެ އެވެ. އަދި ޕީޖީން ވެސް މިއަދު ވަނީ ޒަމީލްގެ މައްސަލަ ފުލުހުންނަށް ހުށަހަޅައިގެން ތަހުގީގަކަށް ފަހު ޖިނާއީ ދައުވާ ކުރަން ފޮނުވަން މަޖިލީހަށް ލަފާ ދީފަ އެވެ.\nއޭނާ ވިދާޅުވީ ޒަމީލްގެ ސުލޫކީ މައްސަލަ ކޮމިޓީއަށް ހުށަހެޅުމުން އެކަމާ ގުޅޭގޮތުން މަޖިލީހުގެ ރައީސް މުހައްމަދު ނަޝީދާއި، މަޖިލީހުގެ ނައިބް ރައީސް އީވާ އަބްދުﷲއާއި އެކަމާ ގުޅޭގޮތުން ސުވާލުކުރެއްވި ކަމަށެވެ. އެހެންނަމަވެސް އޭރުން ހިނގަންޖެހޭ ކަންކަން ހުރީ ހިނގާފައި ކަމަށްވެސް ވިދާޅުވި އެވެ.\nއިންކުއަރީއާ ގުޅިގެން އެއްވެސް ފަރާތަކުން މަޖިލީހުގެ އިމްތިޔާޒަށް އަރައިގަނެފައިވާ ކަމަށް ބުނެ 241 ކޮމިޓީން އެއްވެސް ފަރާތަކަށް އެއްވެސް ހުށަހެޅުމެއް ފޮނުވާފައި ނުވަނީސް ޒަމީލްއަށް ފިޔަވަޅު އަޅަން ދަންވަރު ކޮމިޓީއެއް ބޭއްވުމުން އަސްލަމް ކަންބޮޑުވުން ފާޅުކުރެއްވި އެވެ. އޭނާ ވިދާޅުވީ އިމްތިޔާޒުގެ މައްސަލަތަކުގައި މަޖިލީހުން މިހާރަށް ވުރެ ފުޅާކޮށް މަޝްވަރާކުރަން ޖެހިފައިވާ ކަމަށް ގަބޫލުކުރައްވާ ކަމަށެވެ. އަދި އިމްތިޔާޒުގެ މައްސަލަތައް ކޮމިޓީތަކަށް ހުށަހަޅައި ބަލަންޖެހޭނީ އެކަމުގައި އަމަލުކުރަން އޮންނަ އުސޫލުން ކަމުގައިވެސް ވިދާޅުވި އެވެ.\nއަސްލަމް ވިދާޅުވީ އިންކުއަރީ ހިނގަމުން ދަނިކޮށް ޒަމީލްއާ މެދު މަޖިލީހުން އަމަލުކުރި ގޮތަށް އެހެން ފަރާތަކާ މެދު އަމަލުކޮށްފިނަމަ އިންކުއަރީ އަށް އަސަރުކުރާނެ ކަމަށެވެ. ނަމަވެސް މަޖިލީހުގެ އިމްތިޔާޒާ ގުޅޭގޮތުން ކަންކަން ނިންމަވާނީ މަޖިލީހުގެ ރައީސް ކަމަށާއި އެކަމުގައި ވަކި އެއްޗެއް ދަންނަވަން ބޭނުން ނުވާ ކަމުގައިވެސް ވިދާޅުވި އެވެ.\n"އަޅުގަނޑު އެދެނީ މި އިންކުއަރީގެ މަސައްކަތަށް ފަހިވާ ގޮތަށް ހުރިހާ ކަމެއް ހުރިހާ ބޭފުޅުން ކުރެއްވުން،" އަސްލަމް އެދިވަޑައިގަންނަވާ ގޮތް ވިދާޅުވި އެވެ.\nރައްޔިތުންގެ މަޖިލިސް ޑިފެންސް މިނިސްޓްރީ މާރިޔާ އަހުމަދު ދީދީ + މުހައްމަދު އަސްލަމް ޕޮލިޓިކްސް


Mi photo ah dhuniyeyge record libunu gotheh neyngey!\n55 މިލިއަން ލައިކްސް އާއެކު ދުނިޔޭގެ ރެކޯޑް މިހާރު އޮތް ބިސް\nމީހުން އަޖައިބުވެ އަންތަރީސް ވާ ކަހަލަ ވަރަށް ގިނަ ފޮޓޯތަކާއި ހަބަރުތައް އަބަދާ އަބަދު ފެނެ އެވެ. ބައެއް ފޮޓޯތަކާއި ވީޑިއޯތައް ވައިރަލްވެ އެތައް މިލިއަން ބަޔެއްގެ މަގްބޫލުކަން ލިބެނީ ކީއްވެގެން ކަން ވިސްނާ ވިސްނާ ވެސް ނޭނގޭ ފަހަރު ވެސް އާދެ އެވެ.\nއެފަދަ އެއް ފޮޓޮއަކީ މީގެ ތިން އަހަރު ކުރިއްސުރެ ފެށިގެން އިންސްޓަގްރާމްގައި އެންމެ މަގްބޫލު ފޮޓޯގެ މަގާމު ހޯދާފައި ގިނިސް ވޯލްޑް ރެކޯޑް ގާއިމް ކޮށްފައިވާ ފޮޓޯއެވެ.\nމިފަދަ މަގްބޫލުކަމެއް ލިބިދާނެ ކަމަށް ހީވެސް ނުކުރެވޭ ކަހަލަ މި ފޮޓޯ އަށް މިހާތަނަށް 55.5 މިލިއަން ލައިކްސް ލިބިފައި ވެއެވެ. އަދި 3.4 މިލިއަން ކޮމެންޓުތައް މި ފޮޓޮއަށް ވަނީ ކޮށްފަ އެވެ.\nދުނިޔޭގެ ރެކޯޑް ހަދާފައިވާ މި ފޮޓޯގައި އާއްމު މީހެއްގެ ނަޒަރުން ބަލާއިރު އެއްވެސް ހާއްސަ ކަމެއް ނެތެވެ. ސަބަބަކީ މިއީ ހަމަ އާދައިގެ ބިހެއްގެ ފޮޓޯއަކަށް ވާތީ އެވެ. ނަމަވެސް އަދިވެސް މި ފޮޓޯ ބަލައި މިއަށް ކޮމެންޓުކޮށް މިއަށް ލައިކް ދޭ މީހުން ވަރަށް ގިނަ އެވެ.\nގިނިސް ވޯލްޑް ރެކޯޑްސް އިން ކުރި ޓުވީޓެއްގައި މި ފޮޓޯގެ ރެކޯޑްގެ ވާހަކަ ޝެއާ ކޮށްފައި ވެއެވެ.\n'ވޯލްޑް-ރެކޯޑް-އެގް' ނަމަކަށް ކިޔާ އިންސްޓަގްރާމް އެކައުންޓަކުން ޝެއާ ކުރި މި ފޮޓޯގައި ވަނީ ހަމަ އެންމެ ބިހެކެވެ. އެ އެކައުންޓުން އިތުރު އެހެން ފޮޓޮއެއް ވެސް ޝެއާ ކޮށްފައެއް ނެތެވެ. މި އެކައުންޓުގެ ވީޑިއޯ ސެކްޝަންގައި ބަލާ ލެވޭ ގޮތަށް ދެ ވީޑީއޯ އެއް ވެއެވެ. މި ދެ ވީޑީއޯ ވެސް ޕޯސްޓް ކޮށްފައިވާ 2020 ގައެވެ. މި އެކައުންޓް ފޮލޯކުރާ މީހުންގެ އަދަދު 4.8 މިލިއަނަށް އަރަ އެވެ.\nކުކުޅު ބިހެއްގެ މި ފޮޓޯ އިންސްޓަގްރާމްގައި ޝެއާކުރީ ޖެނުއަރީ 4، 2019 ގައެވެ.\n"އެންމެން އެއްބަސް ކިޔާފައި، އިންސްޓަގްރާމްގައި އެންމެ ގިނަ ލައިކްސް ލިބުނު ޕޯސްޓަށް މި ޕޯސްޓް ހަދަމާ ހިނގާބަލަ. މިހާތަނަށް އެންމެ ގިނަ ލައިކްސް ލިބިފައި ވަނީ ކައިލީ ޖެނާގެ ޕޯސްޓަކަށް. އެ ފޮޓޯގެ ރެކޯޑް މުގުރާލަން ހިނގާ،" މި ފޮޓޯ ޝެއާ ކުރަމުން ލިޔެފައިވާ ކެޕްޝަންގައި ވެއެވެ.\nކޮންމެއަކަސް މި ފޮޓޯ ވެގެން ދިޔައީ ގިނަ ބައެއްގެ ލޮލުގައި އަޅައިގެން އަދި އެރެކޯޑެއް މުގުރާލަން ގިނަ ބަޔަކު ބޭނުންވީ ފޮޓޮއަކަށެވެ. އެހެންވެ ފޮޓޯ ޕޯސްޓް ކުރިތާ އެންމެ 10 ދުވަސް ތެރޭގައި ޖެނުއަރީ 14، 2019 ގައި 30.5 މިލިއަން ލައިކްސް އާއެކު ކައިލީގެ ރެކޯޑް މުގުރާލި އެވެ. ކައިލީ ރެކޯޑް ގާއިމްކުރި ފޮޓޮއަކީ 2018 އިގެ ފެބްރުއަރީގައި އޭނާ ޝެއާ ކުރި އޭނާގެ ތުއްތު ދަރިފުޅު ސްޓޯމީގެ ފޮޓޯއެކެވެ. ކައިލީގެ ފޮޓޮއަކަށް ގާއިމް ކުރެވުނު ރެކޯޑް މުގުރާލަން މަސައްކަތް ފެށިއިރު އެ ފޮޓޯއަކަށް 18 މިލިއަން ލައިކްސް އޮތީ ލިބިފަ އެވެ.\nގިނިސް ވޯލްޑް ރެކޯޑުން މި ފޮޓޯގެ ވާހަކަ ޓުވީޓު ކުރުމުން ވެސް ގިނަ ބަޔަކަށް ލިބުނީ ހައިރާން ކަމެވެ. ކޮންމެ މީހަކުވެސް ބުނީ މިއީ ހަމަ ވަރަށް ބޮޑު އަޖައިބެއް ކަމަށެވެ.


Fifa Aai Uefa Ah “Super League” Nuhuttuveyne Kamah Court In Hukum Koffi - Vaguthu\nފީފާ އާއި ޔުއެފާ އަށް “ސުޕަރ ލީގު“ ނުހުއްޓުވޭނެ ކަމަށް ކޯޓުން ހުކުމް ކޮށްފި\n7 މަސް ކުރިން ( އޭޕްރީލް 20, 2021 )\nފީފާ އާއި ޔުއެފާ އަށް “ސުޕަރ ލީގު“ ނުހުއްޓުވޭނެ ކަމަށް ސްޕެއިންގެ ކޯޓަކުން ހުކުމް ކޮށްފިއެވެ.\nއެގޮތަށް ސްޕެއިންގެ ކޯޓުން ހުކުމް ކުރުމާއި ގުޅިގެން ސުޕަ ލީގުގައި ބައިވެރިވާން ނިންމި ޔޫރަޕްގެ ގިނަ ކްލަބްތަކަށް ވަނީ އެ ކްލަބްތަކުން ކުރަމުން އަންނަ މަސައްކަތަށް އިތުރު ބާރެއް ލިބިފައެވެ.\nފީފާ އާއި ޔުއެފާއިން “ސުޕަރ ލީގު“ ހުއްޓުވުމަށް ބުނެފައިވަނީ ޗެމްޕިއަންސް ލީގަށްވުރެ ކުރިއަށް އެ މުބާރާތް ގޮސްދާނެ ކަމުގެ ބިރު އޮތުމުން ކަމަށް ރިޕޯޓްތަކުން ބުނެފައެވެ.\nއެހެންނަމަވެސް މެޑްރިޑްގައި ހުންނަ ކޯޓަކުން ބުނެފައިވަނީ އެ މައްސަލަ ބަލައި ނިމެންދެން ޔުއެފާ އަދި ފީފާއަށް ވެސް އެފަދަ މުބާރާތަކަށް ބާރު ފޯރުވައި ހުއްޓުވުމުގެ ބާރެއް ނޯންނާނެ ކަމަށެވެ.\nމި މުބާރާތުގައި ބައިވެރިވުމަށް ޝައުގުވެރިކަން ފާޅުކޮށްފައިވާ ޓީމުތަކުގެ ތެރޭގައި ސްޕެއިން، އިނގިރޭސި، އަދި އިޓަލީގެ ބޮޑެތި ކުލަބުތައް ހިމެނެއެވެ. މި ކުލަބުތައް ބައިވެރިވާން ނިންމި ނަމަވެސް އެ ގައުމުތަކުގެ ފުޓުބޯޅަ އިދާރާތަކުން ވަނީ މިކަމާއި ދެކޮޅަށް ވާހަކަދައްކާފައެވެ.\nސުޕަ ލީގު ބާއްވަން އެއްބަސްވި ކުލަބުތައް\n1- މެންޗެސްޓަރ ޔުނައިޓެޑް (އިންގްލޭންޑް)\n2- ޗެލްސީ (އިންގްލޭންޑް)\n3- ލިވަޕޫލް (އިންގްލޭންޑް)\n4- މެންޗެސްޓަރ ސިޓީ (އިންގްލޭންޑް)\n5- އާސެނަލް ( އިންގްލޭންޑް)\n6- ޓޮޓެންހަމް ( އިންގްލޭންޑް)\n7- ރެއާލް މެޑްރިޑް (ސްޕެއިން)\n8- ބާސެލޯނާ ( ސްޕެއިން)\n9- އެތްލެޓިކޯ މެޑްރިޑް (ސްޕެއިން)\n10- އިންޓަ މިލާން (އިޓަލީ)\n11- އޭސީ މިލާން (އިޓަލީ)\n12- ޔުވެންޓަސް (އިޓަލީ)\nސުޕަ ލީގުގެ އިސްވެރިން ބޭނުންވަނީ މި މުބާރާތް ބޭއްވުމަށް ކުރަންޖެހޭ ހުރިހާ ކަމެއް ކުރުމަށް ޔުއެފާ އާއި ފީފާއާއެކު މަޝްވަރާކުރުމަށެވެ. މި މުބާރާތުގެ ކަންކަން ފޯރީގައި އަވަސް އަރުވާލައިގެން އުޅެނީ ޔުއެފާ ޗެމްޕިއަންސް ލީގުގެ ފޯމެޓަށް ބަދަލުތަކެއް ގެންނަން މަސައްކަތްކުރާ ދަނޑިވަޅެއްގައެވެ.\nމި ލީގު ފަށަން މަސައްކަތްކުރަނީ ހަ ބިލިއަނުގެ އިންވެސްޓްމަންޓް އަކުންނެވެ. މި ފައިސާ ހަމަޖެއްސީ އެެމެރިކާގެ އިންވެސްޓްމަންޓް ބޭންކް ޖޭޕީ މޯގަން އިންނެވެ. މި ފައިސާ އެ ކުލަބުތަކަށް ހަމަހަމައަށް ބެހުމަށް ނިންމާފައިވާ ކަމަށްވެސް ބައެއް ރިޕޯޓުތައް ބުނެއެވެ.\nމަހިންދަ ރާޖަޕަކްސަ މުބާރާތުގެ ފައިނަލަށް ފީފާގެ ރައީސް ލަންކާއަށް\nކޮންމެ މެޗަކަށްފަހު ރެފްރީންގެ ޕްރެސް ކޮންފަރެންސްއެއް ބާއްވަންޖެހޭ- ވެންގާ\nފީފާގެ މެޗު ކަލަންޑަރަށް ބަދަލުތަކެއް ގެންނަން ރާއްޖެއިން ތާއިދުކޮށްފި


Raajje-India Match Ge Ticket Faseyhain Libeyne Inthizaameh ރާއްޖެ-އިންޑިއާ މެޗުގެ ޓިކެޓު ފަސޭހައިން ލިބޭނެ އިންތިޒާމެއް – Huvadhoo News Raajje-India Match Ge Ticket Faseyhain Libeyne Inthizaameh Huvadhoo News\nރާއްޖެ-އިންޑިއާ މެޗުގެ ޓިކެޓު ފަސޭހައިން ލިބޭނެ އިންތިޒާމެއް\nރާއްޖެ-އިންޑިއާ މެޗުގެ ޓިކެޓު ފަސޭހައިން ލިބޭނެ އިންތިޒާމެއް ޤާއިމު ކުރުމަށް މަސައްކަތް ކުރަމުންދާ ކަމުގައި ޔޫތު މިނިސްޓަރ އަހުމަދު މަހުލޫފް ވިދާޅުވެއްޖެއެވެ.\nމިނިސްޓަރު މިހެން ވިދާޅުވީ ފޭސްބުކް ކުރެއްވީ ޕޯސްޓެއްގައެވެ. މަޙްލޫފް ވިދާޅުވެފައިވަނީ ޓިކެޓު ގަތުމަށް މިހާރު ކިޔު ހަދާފަ ތިބިފަރާތްތަކުގެ ޝަކުވާ އަޑު އަހާ, މިނިސްޓްރީ އަދި އެފްއޭއެމް ގުޅިގެން ލުއި ފަސޭހަކޮށް ޓިކެޓު ލިބޭނެގޮތަށް ދަނީ އިންތިޒާމް ކުރެވެމުން ގެންދަވާކަމަށެެވެ.\nއެގޮތުން 3000 ޓިކެޓް ދޫކުރުމަށް ހަމަޖެހިފައިވާ ކަމަށާއި ކޮންމެ މީހަކަށް2ޓިކެޓު ގަންނަން ލިބޭނެ ކަމަށް ވެސް މިނިސްޓަރ މަހުލޫފް ގެ ޕޯސްޓްގައި ވިދާޅުވެފައިވެއެވެ. އަދި ހަމަ އެހެންމެ މާރުުކުރަން ނުޖެހޭގޮތަށް ފައިސާ ގެންދިއުމަށް މިނިސްޓްރ އެދިލައްވާފައިވެއެވެ.\nސާފް ޗެމްޕިިއަންޝިޕް ގެ ޓިކެޓު ލިބުމުގައި ކިޔު ޖެހުމުގައި އަދި ޓިކެޓު ލިބުމުގައި ދަތިތަކެއް ހުރީތީ ބައެއް އާންމު ވަނީ މިނިސްޓްރ މަޙްލޫފް އާއި ރޭ ބައްދަލު ކޮށްފައެވެ.\n13 އޮކްޓޯބަރ 2021 ދުވަހުގެ ރޭ 21:00 ގައި އިންޑިޔާއާއި ދެކޮޅަށް ދިވެހިރާއްޖެ ގަލޮޅުދަނޑަށް ނުކުންނަ މިމެޗަކީ ދެޓީމައްވެސް ސެމީފައިނަލެއް ފަދަ މެޗެކެވެ. އަދި މި މެޗަކީ ވަރަށް ފޯރި ގަދަ މެޗަކަށް ވާނެ މެޗެކެވެ.


ފަރުދުންގެ ވިސްނުން އަވިން ހަކަތަ އުފެއްދުމަށް ދީލައިނުލާންވީ ކީއްވެ؟ | Jazeera\tފަރުދުންގެ ވިސްނުން އަވިން ހަކަތަ އުފެއްދުމަށް ދީލައިނުލާންވީ ކީއްވެ؟ - Jazeera\nފަރުދުންގެ ވިސްނުން އަވިން ހަކަތަ އުފެއްދުމަށް ދީލައިނުލާންވީ ކީއްވެ؟\nހަމްދޫން ރަޝީދު April 22, 2019 133 views0\nއަބަދުވެސް މި އިވެނީ ކަރަންޓް ބިލް ބޮޑުވާ ވާހަކައެވެ. މަސް ނިމި އައު މަހެއް ފެށުމުން ބައްދަލު ކުރަން ބޭނުންނުވި ނަމަވެސް ޤަވާއިދުން ބައްދަލު ކުރާ މެހެމާނަށް ނުރުހުމުގެ ލޮލަކުން ބަލައި އެ ބިލް އަތަށް އެރުމާއެކު ގޭގައި އުޅޭ މީހުންނަށް ކުދި ކިޔާ މަންޒަރެވެ. ޖަމާވި މުސާރައިގެ ބޮޑު އިންސައްތައެއް އިންޖީނުގެއަށް ދޭން ޖެހިގެނެވެ. އައު އަޒުމަކާއެކު ބިލް ކުޑަ ކުރެވޭނޭ ހުރިހާ ރޭވުމެއް އެދުވަހު ރާވައި ގޭގައި އުޅޭ މީހަކަށް ވިއްޔާ އަންގައެވެ. ނަމަވެސް ހާލަތު ބަދަލެއް ނުވެއެވެ.\nއަވިން ހަކަތަ އުފެއްދުމަކީ މިކަމުގެ ހައްލެއް ނޫންތޯއެވެ؟ ދިވެހިރާއްޖެ ކަހަލަ ޖަޒީރާ ޤައުމެއްގައި އަދި އަވީގެ ރަންދޯދިން އަބަދާ އަބަދުމެ އުފާ ލިބޭ މި ޤައުމުގައި ފަރުދުންގެ ވިސްނުން އަމިއްލަ ގޭގޭގައި އަވިން ހަކަތަ އުފައްދާ ނިޒާމަކާ ދިމާއަށް ދީލައިލާންވީއެވެ.\nމިއީ ޚަރަދު ބޮޑު ކަމެކޭ ވިސްނިދާނެއެވެ. ރަނގަޅެވެ. އެންމެ "ސެޓަޕެއް" ހެދުމަށް ބޮޑު ޚަރަދެއް ކުރަން ޖެހިދާނެއެވެ. މި މަސައްކަތްކުރާ އެކި މީހުންގެ މަސައްކަތުގެ އަގު ތަފާތެވެ. އެހެންނަމަވެސް މިއީ އެއްފަހަރު ކުރަން ޖެހޭ ޚަރަދެކެވެ. އޭގެ ފަސޭހަކަން ގިނަ ދުވަސްތަކަކަށް ދެމިގެންދާ އެއް ފަހަރުގެ "އިންވެސްޓްމެންޓް" އެކެވެ.\nމި ޚަރަދު ފަސޭހަ ގޮތަކަށް ދެއްކޭނޭ އިންތިޒާމް ބައެއް ފަރާތްތަކުން ހަމަ ޖައްސައިދެއެވެ. މަސްތަކަކަށް ނުވަތަ އަހަރު ތަކަކަށް ބަހާލައިގެން އެ ފައިސާ ދެއްކިދާނެއެވެ. ނުވަތަ އެއް ފަހަރާ ދައްކަން ބޭނުން ވެއްޖެނަމަ ގޭގައި އުޅޭ މީހުންގެ މެދުގައި ބަހާލައިގެންވެސް މިކަން ކޮށްލެވިދާނެއެވެ.\nއަވިން ހަކަތަ އުފެއްދުމުގައި ދެގޮތުންކުރެ ގޮތެއް ޚިޔާރު ކުރެވިދާނެއެވެ. ބެޓެރީ ސިސްޓަމެއްނަމަ ދުވާލުގެ ހަކަތަ އުފައްދާ ބީދައިން ރޭގަނޑުވެސް އެ ހަކަތަ ބޭނުން ކުރެވޭނެއެވެ. މި ގޮތް އަގު ބޮޑުވެފައި ކަރަންޓަށް އަވިން ހަކަތައަށް ބަދަލު ކޮށްލެވޭނެއެވެ. ނަމަވެސް ބެލެހެއްޓުމުގެ ކަންކަން ބޮޑުވެފައި ޚަރަދުވެސް ބޮޑުވާނެއެވެ. އަދި ބެޓެރި ނޫން ސިސްޓަމް ނަމަ އަވިން ހަކަތަ އުފައްދާ ވަރަކަށް ދުވާލުގެ ވަގުތު އެ ހަކަތައިން ބޭނުން ކުރެވޭނެއެވެ. ރޭގަނޑު ބޭނުން ކުރާނީ ކަރަންޓެވެ. މި ގޮތް ޚަރަދު ކުޑަވެފައި ބެލެހެއްޓުމުގެ ޚަރަދުވެސް އަދި މަސައްކަތްވެސް ކުޑަވާނެއެވެ.\nމިއީ މުސްތަޤުބަލަށް ވިސްނާއިރު މިހާރު ކޮންމެހެންވެސް ކުރާން ޖެހޭ ކަމެކެވެ. އަމިއްލަ ގޭގޭގައި މިކަން ކުރުމުގެ ވިސްނުން ގެންނަން ވެއްޖެއެވެ. އޭގެ ސަބަބުން އަމިއްލަ ފަރުދުންގެ ޖީބަށް ލުއިވެގެންދާނެއެވެ. ކަރަންޓްގެ ޚަރަދު ކުޑަވެގެން ދާނެއެވެ. އިންސްޓޯލްމަންޓަށް ފޯނާއި ސައިކަލް ފަދަ ތަކެތި ނަގައި ދަރަނިވެރި ވުމަށްވުރެ މިކަމަށް ޚަރަދު ކުރިއަސް މާ ރަނގަޅުވާނެއެވެ.


Sudan ge kureege Raees Omar Bashir ICC aa havaalu kuranee | Mihaaru\nސޫދާނުގެ ކުރީގެ ރައީސް އުމަރު ބަޝީރު. --ފޮޓޯ:އޭއެފްޕީ\nސޫދާނުގެ ކުރީގެ ރައީސް އުމަރު ބަޝީރު އައިސީސީއާ ހަވާލުކުރަނީ\n12 ފެބުރުއަރީ 2020 - 13:04 8 comments\nޚަރްތޫމް (ފެބްރުއަރީ 12) - ސޫދާންގެ ކުރީގެ ރައީސް އުމަރު ބަޝީރުގެ މައްޗަށް ތުހުމަތުކޮށްފައިވާ ގަތުލް އާއްމު ހިންގުމާއި ހަނގުރާމައިގެ ކުށްތަކާ ގުޅިގެން އޭނާ އިންޓަނޭޝަނަލް ކްރިމިނަލް ކޯޓް (އައިސީސީ) އާ ހަވާލު ކުރުމަށް ސޫދާންގެ މިހާރުގެ ވެރިން އެއްބަސްވެއްޖެ އެވެ.\nބަޝީރުގެ ވެރިކަމުގައި، 2003 ވަނަ އަހަރު ދާފޫރުގެ ހަމަނުޖެހުމުގައި އެތައް ޖަރީމާއެއް ވަނީ ހިންގައިފަ އެވެ. ދާފޫރް ހަމަނުޖެހުމުގައި ވަނީ ތިން ލައްކައެއްހާ މީހުން މަރުވެފަ އެވެ.\nސޫދާން ސަރުކާރުގެ ތަރުޖަމާން މުހައްމަދު ހަސަން އަލް ތައިޝީ ވިދާޅުވީ އިންސާފު ލިބިގެން ނޫނީ ޒަޚަމްތައް ފަސޭހަ ނުވާނެ ކަމަށެވެ. އޭނާ ވިދާޅުވީ ބަޝީރުއާ އެކު އިތުރު ތިން މީހަކު އައިސީސީއާ ހަވާލު ކުރާނެ ކަމަށެވެ.\nއުމަރު ބަޝީރުގެ މައްޗަށް ޑިސެމްބަރު މަހު ވަނީ ކޮރަޕްޝަނުގެ ކުށް ސާބިތުވެފައި. --ފޮޓޯ:ރޮއިޓާސް\nއުމަރު ބަޝީރު އައިސީސީއާ ހަވާލު ކުރުން އޭނާގެ ސަޕޯޓަރުން ގަބޫލް ކުރާނެތޯ ބީބީސީ އިން ސުވާލު ކުރުމުން ތައިޝީ ވިދާޅުވީ ގާނޫނަށް ވުރެ މަތީގައި އެކަކަށް ވެސް ނުހުރެވޭނެ ކަމަށެވެ.\n"އަޅުގަނޑުމެން މި ކުރަނީ ސޫދާންގެ ރައްޔިތުން ކުރަން ބުނި ކަންތައް،" އޭނާ ވިދާޅުވި އެވެ.\nބަޝީރުގެ ވެރިކަމުގައި ވެސް އޭނާގެ މައްސަލަ އައިސީސީ އަށް ހުށަހެޅި އެވެ. ނަމަވެސް އެ ކޯޓް ބަޝީރު ގަބޫލްކޮށްފައެއް ނުވެ އެވެ. ބަޝީރުގެ ވަކީލް އިއްޔެ ވެސް ވިދާޅުވީ އައިސީސީ އަކީ "ސިޔާސީ ކޯޓެއް" ކަމަށެވެ. އޭނާ ވެރިކަމުން ދުރުކުރީ މިދިޔަ އަހަރުގެ އެޕްރީލް މަހު އެވެ.\nބަޝީރު ހައްޔަރު ކުރުމަށް އައިސީސީ އިން ވަނީ 2009 އަދި 2010 ގައި އަމަރު ނެރެފަ އެވެ.\nއައިސީސީ އިން ބަލަނީ ގައުމީ ފެންވަރުގައި ނުބަލައި ގަތުލް އާއްމުތަކާއި އިންސާނިއްޔަތާ ޚިލާފު ޖަރީމާތަކާ އަދި ހަނގުރާމައިގެ ކުށްތައް ފަދަ ބޮޑެތި މައްސަތަކެވެ. އައިސީސީ އުފެއްދީ އދ. ގެ މުއާހަދާ އަކުން 2002 ވަނަ އަހަރު އެވެ. އެ ކޯޓް ވަނީ 123 ގައުމަކުން ގަބޫލްކޮށްފަ އެވެ.\nއިތުރު ލިޔުންތައް ސޫދާން އިންޓަނޭޝަނަލް ކްރިމިނަލް ކޯޓު


Mulhi hayaayi nuhingey firi meehaa ah, Loabeege misaaleh!\nމުޅި ހަޔާތް ނުހިނގޭ ފިރިމީހާއަށް، ލޯބީގެ މިސާލެއް!\nފަރާ އަދި އަފްރާހް: ލޯބީގެ ލާމަސީލެއް - އަވަސް ފޮޓޯ: އަހުމަދު ޝުރާއު\nރަހުމަތްތެރިޔާއާއެކު ދުއްވާލަން ނިކުތް އިރު ލައިގަންނަނީއަކީ ކިހާ ބޮޑު ތޫފާނެއް ކަމެއް ނޭނގެ އެވެ. އެ ތުފާނުގައި ޖެހި އުފާވެރި ދިރިއުޅުން ވިއްސިވިހާލިވެގެން ގޮސްދާނެ ކަމަށް ކުރިން ހީވެސްވެފައެއް ވެސް ނެތެވެ.\nއެއީ، ގދ. ތިނަދޫއަށް އުފަން އަހުމަދު އަފްރާހަށް ރައްޔިތުންގެ މަޖިލީހުން ސެކިއުރިޓީ އޮފިސަރެއްގެ ވަޒީފާ ހަމަޖެހި، ތިން މަސްވެ ވަޒީފާ ދާއިމީވި ދުވަހުގެ ރެއެކެވެ. އެ ރޭ އޭނާ އިނީ، އެކުވެރިއެއްގެ ސައިކަލް ފަހަތުގަ އެވެ. ކުރި މަތިން ކުއްލިއަކަށް އައި ސައިކަލެއްގެ ސަބަބުން ބާރު ސްޕީޑްގައި ދުއްވާފައި ދިޔަ ސައިކަލްގެ ބެލެންސް ގެއްލި، ބޮޑު އެކްސިޑެންޓެއްގެ ޝިކާރައަކަށް އަފްރާހުވި އެވެ. ވިއްސައިގެން ދިޔައީ އަފްރާހެވެ. ވިއްސިވިހާލިވީ ވެސް އޭނާގެ ހުވަފެންތަކެވެ. އެއީ 2014 ވަނަ އަހަރުގެ ފެބްރުއަރީ މަހެވެ.\nއެކްސިޑެންޓަށްފަހު އަފްރާހުގެ މެއިން ތިރި ވާގިނެތުނެވެ. ހިނގުމުގެ ނަސީބު ގެއްލި، ފުރޮޅުލީ ގޮނޑިއެއްގައި އިންނަން މަޖުބޫރިވި އެވެ. އުމުރުން 28 އަހަރުގެ އަފްރާހްގެ ހަޔާތް މިހާރު ބަރޯސާވެފައިވަނީ ފުރޮޅުލީ ގޮނޑީގެ މައްޗަށެވެ.\nއަފްރާހްގެ ހަޔާތަށް ކުއްލިއަކަށް އައި ވިލާގަނޑާއެކު ވެރިވި އަނދިރި ކަމުގެ ތެރެއަށް އުފާވެރިކަން ގެނެސްދިނީ، ކ. ތުލުސްދޫއަށް އުފަން އައިޝަތު ފަރާހާ (ފަރާ) އެވެ. އަފްރާހުގެ ހަޔާތުގެ މިހާރުގެ ބައިވެރިޔާ އެވެ. އޭނާގެ ހަޔާތުގެ ދިރުމަކީ އެއީ އެވެ.\nއަފްރާހާއި ފަރާ ބައްދަލުވެފައިވަނީ މިދިޔަ އަހަރުގެ މާޗް މަހުގެ ތެރޭގައި ފޭސްބުކުންނެވެ. ފޭސްބުކް މެދުވެރިކޮށް އައި އަފްރާހުގެ ފްރެންޑް ރިކުއެސްޓް ފަރާ ގަބޫލުކުރި އެވެ. އެ ހިސާބުން ދެމީހުންގެ ދެމެދުގައި ވާހަކަ ދެކެވެން ފެށި، ގާތްކަން އުފެދިގެން ދިޔަ އެވެ. އޭރު އަފްރާހުގެ ހަގީގަތެއް ފަރާއަކަށް ނޭނގެ އެވެ. ނަމަވެސް އަފްރާހު ދިޔައީ ބޮޑު ވާހަކައެއް ބުނަން ބޭނުންވާ ކަމަށް ބުނަމުންނެވެ. އެ ވާހަކަ ދިޔައީ ފަސްވަމުންނެވެ.\nދެ މީހުންގެ ދެމެދު ގާތް ގުޅުމެއް އުފެދިފައިވަނިކޮށް، އަފްރާހު، ފަރާއާ ދުރަށް ދިޔަ އެވެ. ވާހަކަ ދެއްކުން މަދުކުރި އެވެ. މިކަމާ ފަރާ ވަރަށް ކަން ބޮޑުވި އެވެ. އެއީ "ފިރިހެނުންގެ ވައްތަރުބާއޭ" ހިތަށް އަރައި ހިސާބަކަށް ރުޅި ވެސް އައެވެ. ފަރާ ކުރި މަސައްކަތުން އަފްރާހާ ވާހަކަ ދެއްކޭ ގޮތްވި އެވެ. އަފްރާހު އެ ދުވަހު ފަރާ ގާތު ބުނީ، އެ ގުޅުން ކުރިއަށް ގެންދެވެން ނެތް ކަމަށާއި އެއީ ކުރިމަގެއް ނެތް ގުޅުމެއް ކަމަށެވެ. އޭރު ވެސް އެ ދެ މީހުން ބައްދަލެއް ނުވެ އެވެ. ފަރާގެ އެދުމުގެ މަތިން ގުޅުން ކުރިއަށް ގެންދެވެން ނެތް ކަމަށް އަފްރާހު ބުނާ ސަބަބު އޭނާ ގާތުން އޮޅުންފިލުވި އެވެ. އަފްރާހުގެ އެ ބޮޑު ސިއްރު އޭނާ ހާމަކުރި އެވެ. ފަރާއަށް ވީގޮތް ވެސް ނޭނގުނެވެ. އަފްރާހަކީ ނުހިނގޭ މީހެއްކަން ފަރާއަށް އެނގުމުން ލިބުނު ހިތާމަ ވަރަށް ބޮޑެވެ. ކުރި އުއްމީދުތައް ކުދިކުދި ވެގެން ދިޔައީ ކަމަށް ދެކެވުނެވެ. ފަރާއަށް ރޮވުނެވެ. ވަރަށް ދެރަވެސްވި އެވެ. އެހެނަސް ހިތްވަރު ދެރަކޮށް، ފަހަތަށް ބަލަން އޭނާ ބޭނުމެއް ނުވި އެވެ.\nއަފްރާހުގެ ނުކުޅެދުންތެރިކަމާއެކު ވެސް ފަރާ ބޭނުންވީ، އަފްރާހާއެކު ގުޅުން ކުރިއަށް ގެންދާށެވެ. އަފްރާހާ ފުރަތަމަ ފަހަރަށް ބައްދަލުކުރުމަށް 10 ދުވަހުގެ ޗުއްޓީއެއް ނަގައިގެން ތިނަދޫއަށް ފަރާ ދިޔަ އެވެ. އަފްރާހާ ބައްދަލުކޮށް އޭނާ ނިންމީ ވީ އެންމެ އަވަހަކަށް ކައިވެނި ކުރާށެވެ. ޔޫރޯ ސްޓޯރްގައި އަދާކުރަމުންދިޔަ މުސާރަ ރަނގަޅު ވަޒީފާ ވެސް އަފްރާހަށްޓަކައި ދޫކޮށްލައި، މާލޭގައި އުޅުމުގެ ބަދަލުގައި ކައިވެނިކޮށްގެން ތިނަދޫއަށް ބަދަލުވާން އޭނާ ނިންމީ ހިތާއި ރުހުމުންނެވެ.\nފަރާ ގަބޫލުކުރާ ގޮތުގައި ދުނިޔޭގައި އެކި މީހުންނަށް މިންވަރު ކުރާނީ އެކި ގޮތެވެ. އެއީ، އޭނާއަށް މިންވަރުވެފައި އޮތް ގޮތެވެ. މިހާރު ދަތީގައި އުޅެން ޖެހުނަސް މުސްތަގުބަލު އުޖާލާވާނެ ކަމަށް އޭނާ ގަބޫލުކުރެ އެވެ. އަފްރާހް ބައްދަލުވިތާ ކުޑަ ދުވަސްކޮޅެއްގެ ތެރޭގައި ކައިވެނި ކުރުމަށް ފަރާ ނިންމީ ވެސް އެ ސަބަބާ ހުރެ އެވެ. ފަރާ ބޭނުންވަނީ ލޯތްބާއި އަޅާލުމެވެ. އެކަން އަފްރާހުގެ ފަރާތުން އޭނާއަށް ލިބެ އެވެ.\nއަފްރާހާ ކައިވެނިކުރުމަށް އެންމެ ބޮޑު އެއްބާރުލުމަކާއި ހިތްވަރެއް ފަރާއަށް ދިނީ އޭނާގެ އާއިލާއިންނެވެ. ނުހިނގޭ މީހަކާ ކައިވެނި ކުރުމަށް އޭނާގެ މަންމަ ހުރަހެއް ނޭޅި އެވެ. ދިނީ ހިތްވަރެވެ. އެކަމުގައި ކުރިއަށް ދިޔުމަށް އެދި ދިނީ ނަސޭހަތެވެ. އާއިލާގެ އެހެން މެންބަރުން ވެސް ދެކުނީ އެގޮތަށެވެ. އެންމެން އަޅާލަ އެވެ. އެހީތެރިވެދެ އެވެ.\nކުރިން އަފްރާހް ވަނީ އެހެން ކައިވެންޏެއް ކޮށްފަ އެވެ. ހަތަރު އަހަރުގެ ދަރިއެއް ވެސް އެބަހުއްޓެވެ. ފަރާ ވެސް ކުރިން ކައިވެންޏެއް ކުރި އެވެ. ރޫޅުނު ދެ ކައިވެނި އިބްރަތަކަށް ބަލައިގެން އެ ދެމަފިރިން ދިރިއުޅުން ބައްޓަން ކޮށްފައިވަނީ މުސްތަގުބަލަށް ވިސްނަގައިގެންނެވެ. ވަކިން ދިރިއުޅެމުންދާ އެ ދެމަފިރިން ހަރަދު ބެލެހެއްޓުމަށް ހިތާ ދެކޮޅަށް ވެސް ފަރާއަށް ވަނީ ވަޒީފާއަށް ދާން މަޖުބޫރުވެފަ އެވެ. ރަށުގެ އެޕޯލޯ މާޓްގައި ވަޒީފާ އަދާކުރަމުންދާއިރު، ފަރާގެ އާއިލާގެ އެންމެ ބޮޑު އެހީތެރި ކަމަކީ އެތަނެވެ. ފަރާއަށް އެތަނުން ހާއްސަ ސަމާލުކަމެއްދެ އެވެ. އެކަމާ އޭނާ ޝުކުރުވެރިވަނީ ހިތުގެ އަޑިންނެވެ.\nމި ކުޑަކުޑަ ދިރިއުޅުމަށް މިހާރު އެޅިފައިވަނީ އެންމެ ހިޔަންޏެކެވެ. އެއީ، އަފްރާހުގެ ބަލި ހާލެވެ. އަފްރާހުގެ ހާލު ގޯސްވެ މިހާރު ވެސް ވަނީ އައިޖީއެމްއެޗްގައި އެޑްމިޓްކޮށްފަ އެވެ. އެކްސިޑެންޓްވީ ފާރުގަނޑު ބޮޑުވެ، އެތަން މިހާރު ވަނީ ވަރަށް ބޮޑަށް ގޯސްވެފަ އެވެ. ފައިގައި ވާގި ނެތުމުން ފާރުގަނޑު ރަނގަޅެއް ނުވެ އެވެ. އެކަމަށް އައިޖީއެމްއެޗުން ފަރުވާ ކުރެވިދާނެ ކަމަށް ޑޮކްޓަރުން ވަނީ ބުނެފަ އެވެ.\nމިހާރު ވެސް ހާލު ދެރަވެފައިވާ އަފްރާހާ މެދު ފަރާގެ އުއްމީދުތައް ވަރަށް ފޮންޏެވެ. ފަރާއަށް އަފްރާހްގެ އިސްކޮޅު ފެނުނީ ހަމަ އެންމެ ދުވަހަކު އެވެ. އެއީ އޭނާގެ ހަޔާތަށް ވެސް އައި އެންމެ އުފާވެރި އެއް ދުވަހެވެ. އެއީ މިދިޔަ ރޯދަ މަހުން ދުވަހެކެވެ. ގޮނޑީގައި ހިފައި އަފްރާހު ކޮޅަށް ތެދުވި އެވެ.\nއެކްސިޑެންޓްވިއިރާ ބަލައި، މިހާރު އަފްރާހަށް އަމިއްލައަށް ފައި ހަރަކާތް ކުރެވޭ މިންވަރު އިތުރެވެ. އެއީ، އަފްރާހު ރަނގަޅުވެދާނެ ކަމުގެ ނިޝާނެކެވެ. ދިވެހި މޮޅު ބޭސްވެރިޔަކު ވެސް ވަނީ އަފްރާހަށް ރަނގަޅު ފަރުވާއެއް ދެވިއްޖެނަމަ އަމިއްލަ ފައި މައްޗަށް ކޮޅަށް ތެދުވާނެ ކަމަށް ބުނެފަ އެވެ. މިހާރު ވެސް އޮޕަރޭޝަނެއް ކޮށްފައިވާ އަފްރާހު އިތުރު އޮޕަރޭޝަނެއް ކޮށްފިނަމަ އެއްކޮށް ރަނގަޅުވެދާނެ ކަމުގެ އުއްމީދު އިންޑިއާގެ ހޮސްޕިޓަލަކުން ވެސް ވަނީ ދީފަ އެވެ.\nއެ އުއްމީދު އެބަ އޮތެވެ. ޒުވާން އުމުރުގައި އަދިވެސް ކޮޅަށް ތެދުވެ، އަމިއްލަ ފައި މައްޗަށް ތެދުވެ ހިނގުމުގެ އުއްމީދު އަފްރާހަށް އަދިވެސް އެބަ އޮތެވެ. ނަމަވެސް ނެތީ އެ އުއްމީދުތައް ކުލަކުރާނެ ފައިސާ އެވެ. އެކަނިވެރި ދެމަފިރިންނަށް ބޭނުންވަނީ ހެޔޮއެދޭ ފަރާތްތަކުގެ އެހީތެރިކަމެވެ.\nއަފްރާހު އެއްކޮށް ރަނގަޅުވާން އަންނަނީ އޮޕަރޭޝަން ކުރުމަށްފަހު ދިގު މުއްދަތަކަށް ބޭސްފަރުވާ ވެސް ކޮށްގެންނެވެ. އެހެންކަމުން ފަރާ ބޭނުން ވަނީ ވެސް ދިރިއުޅުން ބޭރަށް ބަދަލުކޮށް، އަފްރާހަށް ފަރުވާ ދިނުމަށެވެ. އެކަމަށް ފަރާ އުއްމީދު ކުރަމުން އަންނައިރު އެހީތެރިކަމަށް އޭނާ ދަނީ އެދެމުންނެވެ. ލޯބިވާ ފިރިމީހާ ކޮޅަށް ހުންނަ މަންޒަރު ބެލުމަށް އެ އޯގާތެރި އަނބިމީހާ ހުރީ ކެތްމަދުވެފަ އެވެ. ނަމޫނާ އަނތްބަކު ފިރިމީހާއަށްޓަކައި ދެކެމުން އަންނަ ހުވަފެންތައް ހަގީގަތަކަށް ހަދައިދިނުމަށް އެއްވެސް ވަރެއްގެ އެހީތެރިކަމެއް ދޭން ބޭނުންނަނަމަ:\nއެކައުންޓް ނަންބަރު: 101 239617 7703 Ahmed Afrah Rushdee\nފޯނު ނަންބަރު: 7733509 / 7511808\nފްލެޓް ޑައިރީ: އަހަރެމެނަށް ހިޔާވީ ހިޔަންޏަކަށް!\nމަންމަ އާއި ބައްޕަގެ ހިތް ފަޅައިގެންދަނީ، އެހީވެދީ!\nފަރްހީން ދީލަތި އެހީގެ އިންތިޒާރުގައި\n21 އަހަރުވީ ޝުކުރު ހައްގު ހިދުމަތެއް!


Bangladesh challenge gai Nabaa aai Nabee ah bronze medal - vNews.mv\nބަންގްލަދޭޝް ޗެލެންޖުގައި ނަބާ އާއި ނަބީއަށް ލޯ މެޑަލް\nއައްފާން މުހައްމަދު 05 December 2021, 11:10\nބަންގްލަދޭޝްގައި ކުރިއަށްދާ އިންޓަނޭޝަނަލް ޗެލެންޖް ބެޑްމިންޓަން މުބާރާތުން ރާއްޖޭގެ ބެޑްމިންޓަން ތަރިން ކަމުގައިވާ ފާތިމަތު ނަބާހާ (ނަބާ) އާއި އައިމިނަތު ނަބީހާ(ނަބީ)ގެ ދެބެއިންގެ ޕެއާއިން ލޯ މެޑަލް ހާސިލްކޮށްފިއެވެ.\nސެމީ ފައިނަލްގެ ޖާގައެއް ނަބާ އާއި ނަބީގެ ޕެއާއިން ހޯދީ އިއްޔެ ހެނދުނު ކުޅުނު މުބާރާތުގެ ކުއާޓަރ ފައިނަލްގައި ބަންގްލަދޭޝްގެ ފާތިމާ ބޭގަމް އާއި ބްރިސްޓީ ކަތުންގެ ޕެއާގެ މައްޗަށް ކުރިހޯދައިގެންނެވެ. ސީދާ ދެ ސެޓުން ނަބީ އާއި ނަބާ މި މެޗު ކާމިޔާބުކުރިއިރު މެޗުގެ ސެޓުތައް ދެކުޅުންތެރިން ގެންދިޔައީ 21-15 އާއި 21-17 އިންނެވެ.\nމީގެއިތުރުން ޒަޔާން ޒަކީ އާއި ނަބާގެ ޕެއާއިން ވަނީ އިއްޔެ މިކްސް ޑަބަލްސް ކުއާޓާ ފައިނަލުގައި ވާދަކޮށްފަ އެވެ. ނަބާ އާއި ޒަޔާންގެ ޕެއާ ކުުޅުނީ އިންޑިއާގެ ނަޒީރު ހާން އާއި ނިލާ ވަލުވަންގެ ޕެއާއާ އެވެ. ނަޒީރު އާއި ނިލާގެ ޕެއާ މެޗުން މޮޅުވީ 23-21 އާއި 21-10 އިން ސެޓުތައް ގެންގޮސްގެންނެވެ.\nމުބާރާތުގައި ނަބާ އާއި ނަބީ ރާއްޖެއަށް ލޯ މެޑަލް ހޯދައިދިން އިރު މިއީ މިދެކުޅުންތެރިންނަށް އަންހެން ޑަބަލްސް ބައިން، ބައިނަލްއަގްވާމީ މުބާރާތްތަކުން ލިބުނު 10 ވަނަ މެޑަލް އެވެ. އަދި މިއީ ބެޑްމިންޓަން ދުނިޔޭގެ ފެޑެރޭޝަން، ބީޑަބްލިއުއެފް އިން ރުހުން ދީފައިވާ ޗެލެންްޖް ލެވަލްގެ މުބާރާތަކުން ލިބުނު ފުރަތަމަ މެޑަލް އެވެ.\nއަނެއްކާވެސް ރާއްޖެއަށް ބެޑްމިންޓަން އިން މެޑަލް އެއް ނަބާ އާއި ނަބީ ހޯދައިދީފައިވާއިރު ބަންގްލަދޭޝް ޗެލެންޖަށް ފަހު މި ދެކުޅުންތެރިން ދެން ކުރިމަތިލާނީ ސްޕެއިންގައި މި މަހު 12-19 އަށް ކުރިއަށްދާ ބެޑްމިންޓަން ވޯލްޑް ޗެމްޕިއަންޝިޕްގަ އެވެ. ނަބާ އާއި ނަބީ ވަނީ ދުނިޔޭގެ މުބާރާތުގެ އަންހެން ޑަބަލްސް އަށް ކޮލިފައިވެފަ އެވެ. މިއީ ބެޑްމިންޓަން ދުނިޔޭގެ މުބާރާތުގައި ރާއްޖެ ތަމްސީލްކުރާނެ ފުރަތަަމަ ފަހަރެވެ.\nއައިމިނަތު ނަބީހާ އަބްދުއްރައްޒާގް ބެޑްމިންޓަން ފާތިމަތު ނަބާހާ އަބްދުލް ރައްޒާގް ކުޅިވަރު


''Aabaadhee 55'' Ehgge Khassa Logo Aanmmu Kohffi “އާބާދީ55” ގެ ޚާއްސަ ލޯގޯ އާންމު ކޮށްފި – Huvadhoo News ''Aabaadhee 55'' Ehgge Khassa Logo Aanmmu Kohffi Huvadhoo News\n“އާބާދީ55” ގެ ޚާއްސަ ލޯގޯ އާންމު ކޮށްފި\nގދ.ތިނަދޫ ދެވަނަ ފަހަރަށް އާބާދުވިތާ 55 އަހަރު ފާހަގަ ކުރުމުގެ ގޮތުން “އާބާދީ55” އެއްގެ ލޯގޯ އާންމު ކޮށްފިއެވެ.\nތިނަދޫ ކައުންސިލުގެ ރަސްމީ ފޭސްބުކް ޕޭޖުގައި ދެންމެ އާންމު ކުރި މި ލޯގޯއިން3ރިޔަލާއި، ބޮއްކުރައެއްގެ ދިރުބާ ކޮޅު ދައްކުވައިދޭ ޑިޒައިނެއް ފެންނަން ހުރެއެވެ.\nއާބާދީ 55 ފާހަގަ ކުރުމަށް ބާއްވާ އިވެންޓުތަކާއި، ޚާއްސަ ހަރަކާތްތަކުގައި މި ލޯގޯ ބެނުން ކުރުމަށް ވަނީ ނިންމާފައެވެ.\nމިލޯގޯ ފަރުމާކޮށްފައިވަނީ ތިނަދޫ ކައުންސިލުގެ ނައިބްރައީސް ނަސްރުﷲ އަލީއެވެ. އަދި މި ލޯގޯގެ ޑިޖިޓަލް ވާރސަން ޖެނެރޭޓް ކޮށްދިނީ، އަހުމަދު އަމްރު އަލީއެވެ.\n“ހުވަދޫ ނިއުސް” އަށް މައުލޫމާތު ދެއްވަމުން ނަސްރު ވިދާޅުވީ، މި ލޯގޯ އިން ރަމްޒު ކޮށްދެނީ 1966 ވަނަ އަހަރު ތިނަދޫ ދެވަނަ ފަހަރަށް އާބާދުވުމުން ތިނަދޫ ރައްޔިތުން ކުރި ދަތުރު ކަމަށާއި، އެއް މިސްރާބަކަށް ދަތުރު ކުރާތާ 55 އަހަރު ވެފައިވާ ކަމަށެވެ.\nގިނަ ޙަރަކާތްތަކާއެކު ކުލަ ގަދަކޮށް ފާހަގަ ކުރުމަށް ހަމަޖެހިފައިވާ ތިނަދޫ އާބާދީ 55 ރަށް ޒީނަތްތެރި ކުރުމުގެ މަސައްކަތް ތަށް މިހާރު ކުރަމުން ދާއިރު، ތިނަދޫ ކައުންސިލާއި، ތިނަދޫގެ މުވައްސަސާ ތަކާއި، ޖަމިއްޔާ ތަކުގެ އެއްބާރުލުން ދަނީ ލިބެމުންނެވެ.


Majaa "Baiveriyaa" ge teaser dhakkaalaifi | Mihaaru\nކޮމެޑީ ފިލްމް "ބައިވެރިޔާ" ގެ ފަސްޓްލުކް: ފިލްމް ސެޕްޓެމްބަރު މަހު ސިނަމާ އަށް އަންނާނެ.\nމަޖާ "ބައިވެރިޔާ"ގެ ޓީޒާ ދައްކާލައިފި\n16 ޖުލައި 2016 - 06:522comments\nމި އަހަރަކީ ދިވެހި ސިނަމާ އަށް ވަރަށް ފާގަތި އަހަރެކެވެ. ތަފާތު ރަހަތަކުގެ ފިލްމްތައް ބެލުންތެރިންނާ ހަމައަށް އަންނާތީ މިއީ ގައިމު ވެސް ދިވެހި ފިލްމުތަކަށް ލޯބި ކުރާ ފަރާތްތަކަށް ލިބޭނެ ވަރަށް ބޮޑު ހިތްހަމަޖެހުމަކަށް ވާނެ އެވެ.\nމި ފަހަރު މިއޮތީ ސެޕްޓެމްބަރު މަހު ރިލީޒްކުރާ ފިލްމެއްގެ ވާހަކަ އެވެ. މިއީ ފުލް ފްލެޖް ކޮމެޑީއެކެވެ. އެހެން ގޮތަކަށް ބުނާ ނަމަ މުޅިން ވެސް ހެއްވާ މަޖާ ހާދިސާތަކެއް ދައްކުވައި ދޭނެ ފިލްމެކެވެ.\nމަޝްހޫރު އެކްޓަރު ޔޫސުފް ޝަފީއު (ޔޫއްޕެ) ލިޔެ، ޑައިރެކްޓްކުރާ ކޮމެޑީ ފިލްމް "ބައިވެރިޔާ" ގެ ފުރަތަމަ ޓީޒާ މިއޮތީ ދައްކާލާފަ އެވެ. މިރޭ އޮލިމްޕަހުގައި ޕްރިމިއާ ކުރާ އެމްއެންޑީއެފްގެ "ހާދަރު" އާ އެކު ސިނަމާ އިން ވެސް "ބައިވެރިޔާ" ގެ ޓީޒާ ބެލުންތެރިންނަށް ފެނިގެން ދާނެ އެވެ.\nމި ފިލްމަކީ މަޝްހޫރު ބަތަލާ ނިއުމާ މުހައްމަދާއި "އިންސާފު" އާއި "24 ގަޑި އިރު" ބެލުންތެރިންނާ ހަމައަށް ގެނެސް ދިން ޕްރޮޑިއުސަރު އިސްމާއީލް ޝަފީއުގެ އެންވިޝަން އެންޓަޓައިންމަންޓުން ގެނެސްދޭ ފިލްމެކެވެ.\nބޮޑު ކާސްޓެއް ހިމެނޭ "ބައިވެރިޔާ" އަންނަ ސެޕްޓެމްބަރު މަހު ސްކްރީނަށް ގެންނަން ނިންމާފައިވީ ނަމަވެސް އަދި ވަކި ތާރީހެއް އިއުލާނެއް ނުކުރެ އެވެ.\nފިލްމުގެ ތަރިންގެ ތެރޭގައި ޔޫއްޕެ، ޝީލާ ނަޖީބް، މުހައްމަދު ފައިސަލް، މަލީހާ ވަހީދު، އަހުމަދު ސައީދު، ނާޝިދާ މުހައްމަދު (ނާއްކޮ)، އަހުމަދު އަޒްމީލް، އަހުމަދު ސުނީ އަދި ހުސެން ޝިބާއު ފަދަ ތަރިން ހިމެނެ އެވެ.\nފިލްމުގެ ޓީޒާ ބަލައިލުމުން މިއީ ބެލުންތެރިން ވަރަށް ބޮޑަށް ހެއްވާލާނެ އަދި އުފާކޮށް ދޭނެ ފިލްމެއް ކަމަށް ވަރަށް ބޮޑަށް ބެލެވެ އެވެ.\n"ބައިވެރިޔާ" ގެ ޓީޒާ\nއެ ޔަގީންކަން "ބައިވެރިޔާ" ޕްރޮޑަކްޝަން މެނޭޖަރުގެ ޒިންމާ ވެސް ނަގަމުން އަންނަ އެކްޓަރު ސައީދު ވަނީ ދީފަ އެވެ.\n"ޔަގީނުން ވެސް މި ފިލްމަކީ ބެލުންތެރިން ބަލާފައި އުފަލުން ތިބެގެން ސިނަމާ އިން ނިކުމެގެން ދާނެ ފިލްމެއް. އަނެއްކާ މިއީ މުޅިން އާ ރަހައެއް އޯޑިއަންސަށް ތަޖުރިބާކޮށްލަން ލިބޭނެ ފިލްމެއް،" އޭނާ ބުންޏެވެ. "ފިލްމުގެ މަސައްކަތް ކުރެވިފައި ހުރި ގޮތާ ދޭތެރޭ ވަރަށް ހިތްހަމަޖެހޭ. ޔޫއްޕެގެ ވަރަށް ފުރިހަމަ މަސައްކަތެއް ސްކްރީނުން ފެނިގެން ދާނެ ފިލްމެއް ބައިވެރިޔާއަކީ."\nސައީދު ބުނީ "ބައިވެރިޔާ" ގެ 85 ޕަސަންޓް މިހާރު އޮތީ ނިމިފައި ކަމަށެވެ.\n"ފިލްމުގެ އެއްކޮށް ކަހަލަ ގޮތަކަށް އެޑިޓިން ވެސް ނިމިފައި އޮތީ،" އޭނާ ބުންޏެވެ. "ދެން ވަރަށް ކުދިކުދި މަސައްކަތްތަކެއް ބާކީ ހުރީ."\nސައީދު އަދި ބުނީ "ބައިވެރިޔާ" ގެ ރަސްމީ ޓްރެއިލާ އާއި ޕޯސްޓަރު އަންނަ މަހުގެ ތެރޭގައި ލޯންޗް ކުރާނެ ކަމަށެވެ. ބެލުންތެރިން އަދި ކުޑަ ދުވަސްކޮޅަކަށް އިންތިޒާރެއްކޮށްލާނީ އެވެ.